
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 81 

4 Απριλίου 2005 


ΝΟΜΟΣ ΥΠΆΡΙΘ. 3329 

Εθνικό Σύστημα Υγείας καί Κοινωνικής Αλληλεγγύης καί 
λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


ΚΕΦΑΛΑΙΟ Α’ 

ΠΕΡΙΦΕΡΕΙΑΚΗ ΣΥΓΚΡΟΤΗΣΗ ΤΟΥ ΕΘΝΙΚΟΥ 
ΣΥΣΤΗΜΑΤΟΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Άρθρο 1 

Διοίκηση Υγειονομικής Περιφέρειας (Δ.Υ.ΠΕ.) 

1. Η επικράτεια διαιρείται σε Υγειονομικές Περιφέρειες, 
οι οποίες ταυτίζονται με τις Διοικητικές. Έδρα της κάθε 
Υγειονομικής Περιφέρειας ορίζεται η έδρα της αντίστοι¬ 
χης Διοικητικής Περιφέρειας. Κατ’ εξαίρεση, η Περιφέ¬ 
ρεια Αττικής διαιρείται σε τρεις Υγειονομικές Περιφέ¬ 
ρειες και οι Περιφέρειες Κεντρικής Μακεδονίας και Νοτί¬ 
ου Αιγαίου διαιρούνται σε δύο Υγειονομικές Περιφέρειες 
η καθεμία. 

Ειδικότερα: 

Α. Η Α’ Υγειονομική Περιφέρεια Αττικής περιλαμβάνει: 

α) Το Δήμο Αθηναίων, εκτός από την περιοχή που περι¬ 
κλείεται μεταξύ των λεωφόρων Μεσογείων και Κατεχάκη 
και συνορεύει με τους Δήμους Παπάγου και Χολαργού. 

β) Τους Δήμους Γαλατσίου, Ζωγράφου, Καισαριανής, 
Καλλιθέας, Νέας Φιλαδέλφειας, Νέας Χαλκηδόνας, Νέου 
Ψυχικού, Ταύρου, Φιλοθέης και Ψυχικού της Νομαρχίας 
Αθηνών. 

Έδρα της Α ’ Υγειονομικής Περιφέρειας Αττικής ορίζε¬ 
ται ο Δήμος Αθηναίων. 

Β. Η ΒΎγειονομική Περιφέρεια Αττικής περιλαμβάνει: 

α) Τους Δήμους Αγίας Παρασκευής, Αγίου Δημητρίου, 
Αλίμου, Αμαρουσίου, Αργυρουπόλεως, Βριλησσίων, Βύ¬ 
ρωνα, Γλυφάδας, Δάφνης, Εκάλης, Ελληνικού, Ηλιουπό¬ 
λεως, Ηρακλείου, Κηφισιάς, Λυκόβρυσης, Μελισσίων, 
Μεταμόρφωσης, Νέας Ερυθραίας, Νέας Ιωνίας, Νέας 
Πεντέλης, Νέας Σμύρνης, Παλαιού Φαλήρου, Παπάγου 


Πεντέλης, Πεύκης, Υμηττού, Χαλανδρίου και Χολαργού 
της Νομαρχίας Αθηνών, καθώς και την περιοχή του Δή¬ 
μου Αθήνας που περικλείεται μεταξύ των λεωφόρων Με¬ 
σογείων και Κατεχάκη και έχει όρια με τους Δήμους Πα¬ 
πάγου και Χολαργού. 

β) Τους Δήμους και Κοινότητες της Νομαρχίας Ανατολι¬ 
κής Αττικής. 

Έδρα της Β’ Υγειονομικής Περιφέρειας Αττικής ορίζε¬ 
ται ο Δήμος Αγίας Παρασκευής. 

Γ. Η Γ’ Υγειονομική Περιφέρεια Αττικής περιλαμβάνει 
α) Τους Δήμους Αγίας Βαρβάρας, Αγίων Αναργύρων Αι¬ 
γάλεω, Ιλίου, Καματερού, Μοσχάτου, Περιστεριού Πε¬ 
τρούπολης και Χαϊδαρίου της Νομαρχίας Αθηνών. 

β) Τους Δήμους και Κοινότητες της Νομαρχίας Δυτικής 
Αττικής και 

γ) ΤουςΔήμους και Κοινότητες της Νομαρχίας Πει ραιά. 
Έδρα της Γ’ Υγειονομικής Περιφέρειας Αττικής ορίζε¬ 
ται ο Δήμος Πειραιά. 

Δ. Η Α’ Υγειονομική Περιφέρεια Κεντρικής Μακεδονίας 
περιλαμβάνει: 

α) Το 4ο και 5ο Διαμέρισμα του Δήμου Θεσσαλονίκης 
και την περιοχή του 1ου Διαμερίσματος, που περιλαμβά¬ 
νεται μεταξύ των λεωφόρων Στρατού, Αγγελάκη, Εθνικής 
Αμύνης, Αγίου Δημητρίου και Καυταντζόγλου. 

β) Τους Δήμους Αγίου Γεωργίου, Απολλωνίας, Αρεθού- 
σης, Βασιλικών, Επανομής, Θερμαϊκού, Θέρμης, Καλαμα¬ 
ριάς, Καλλινδοίων, Κορώνειας, Μαδύτου, Μηχανιώνας, 
Μίκρας, Πανοράματος, Πυλαίας, Ρεντίνας, Σοχού Τριαν¬ 
δρίας του Νομού Θεσσαλονίκης, 
γ) Τους Δήμους και Κοινότητες της Νομαρχίας Κιλκίς, 
δ) ΤουςΔήμους και Κοινότητες της Νομαρχίας Σερρών και 
ε) Τους Δήμους και Κοινότητες της Νομαρχίας Χαλκιδι- 

κής. 

Έδρα της Α’ Υγειονομικής Περιφέρειας Κεντρικής Μα¬ 
κεδονίας ορίζεται ο Δήμος Θεσσαλονίκης. 

Ε. Η Β ’ Υγειονομική Περιφέρεια Κεντρικής Μακεδονίας 
περιλαμβάνει: 

α) Το Ιο, 2ο και 3ο Διαμέρισμα του Δήμου Θεσσαλονί¬ 
κης, εκτός της περιοχής του 1ου Διαμερίσματος που πε- 
ριγράφεται στην περίπτωση α ’ του εδαφίου Δ'. 

β) Τους Δήμους Αγίου Αθανασίου, Αγίου Παύλου, Αμπε¬ 
λοκήπων, Αξιού, Ασσήρου, Βερτίσκου, Εγνατίας, Ελευθε¬ 
ρίου - Κορδελιού, Εύοσμου, Εχεδώρου, Καλλιθέας, Κου- 
φαλίων, Λαγκαδά, Λαχανά, Μενεμένης, Μυγδονίας, Νεα- 
πόλεως, Πολίχνης, Σταυρουπόλεως, Συκεών, Χαλάστρας, 
Χαλκηδόνος, Χορτιάτη, Ωραιοκάστρου και τις Κοινότητες 
Ευκαρπίας και Πεύκων του Νομού Θεσσαλονίκης. 

γ) Τους Δήμους και Κοινότητες της Νομαρχίας Πέλλας. 

δ) Τους Δήμους και Κοινότητες της Νομαρχίας Ημαθίας 
και 

ε) Τους Δήμους και Κοινότητες της Νομαρχίας Πιερίας. 

"Εδρα της Β ’ Υγειονομικής Περιφέρειας Κεντρικής Μα¬ 
κεδονίας ορίζεται ο Δήμος Θεσσαλονίκης. 

ΣΤ. Η Α’ Υγειονομική Περιφέρεια Νοτίου Αιγαίου περι- 
λαμβάνειτους Δήμους και Κοινότητες της Νομαρχίας Κυ¬ 
κλάδων. 

Έδρα της Α’ Υγειονομικής Περιφέρειας Νοτίου Αιγαίου 
ορίζεται ο Δήμος Ερμουπόλεως. 

Ζ. Η Β ’ Υγειονομική Περιφέρεια Νοτίου Αιγαίου περι- 
λαμβάνειτους Δήμους και Κοινότητες της Νομαρχίας Δω- 
δεκανήσου. 

Έδρα της Β ’ Υγειονομικής Περιφέρειας Νοτίου Αιγαίου 
ορίζεται ο Δήμος Ρόδου. 

2. Στην έδρα κάθε Υγειονομικής Περιφέρειας συνιστά- 
ται Νομικό Πρόσωπο Δημοσίου Δικαίου με την επωνυμία 
"Διοίκηση Υγειονομικής Περιφέρειας Δ.Υ.ΠΕ.", που συ¬ 
μπληρώνεται από το όνομα της οικείας Περιφέρειας. 

Η κάθε Δ.Υ.ΠΕ. έχει δικό της προϋπολογισμό, πρωτό¬ 
κολλο, αρχείο, σφραγίδα και Αριθμό Φορολογικού Μη¬ 
τρώου (Α.Φ.Μ.). Έδρα έχει την πόλη όπου εδρεύει η Περι¬ 
φέρεια και εποπτεύεται και ελέγχεται από τον Υπουργό 
Υγείας και Κοινωνικής Αλληλεγγύης. 

3. Η έδρα της κάθε Υγειονομικής Περιφέρειας μπορεί 
να μεταβάλλεται με απόφαση του Υπουργού Υγείας και 
Κοινωνικής Αλληλεγγύης. 

4. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Υγείας και Κοι¬ 
νωνικής Αλληλεγγύης επιτρέπεται, για λειτουργικούς λό¬ 
γους, να υπάγονται ορισμένες περιοχές ή ορισμένες μο¬ 
νάδες παροχής υπηρεσιών υγείας και κοινωνικής 
αλληλεγγύης ορισμένων περιοχών μιας Υγειονομικής Πε¬ 
ριφέρειας σε άλλη Υγειονομική Περιφέρεια. 

5. Στο ελληνικό Δημόσιο περιέρχεται αυτοδικαίως, κατά 
κυριότητα, χωρίς την τήρηση οποιουδήποτε τύπου, πρά¬ 
ξης ή συμβολαίου, το σύνολο της κινητής και ακίνητης πε¬ 
ριουσίας των Πε.Σ.Υ.Π., των Νοσοκομείων του Ε.Σ.Υ. και 
των Μονάδων Κοινωνικής Φροντίδας, με την επιφύλαξη 
των διατάξεων του άρθρου 109 του Συντάγματος και των 
διατάξεων περί κληρονομιών, κληροδοσιών και δωρεών. 
Το Υπουργείο Υγείας και Κοινωνικής Αλληλεγγύης διαθέ¬ 
τει τα ως άνω περιουσιακά στοιχεία, για τα οποία υπάρχει 
δέσμευση από τις περί κληρονομιών, κληροδοσιών και 
δωρεών διατάξεις, ειδικά και αποκλειστικά για το σκοπό 


για τον οποίο αφιερώθηκαν και με τους όρους που τέθηκαν 
με τις πράξεις εν ζωή ή αιτία θανάτου. ΤοΥπουργείο Υγείας 
και Κοινωνικής Αλληλεγγύης υποχρεούται στη διενέργεια 
απογραφής, μέχριτην31η Δεκεμβρίου 2005, όλωντων ακι¬ 
νήτων που περιέρχονται στην κυριότητα του ελληνικού Δη¬ 
μοσίου, βάσει της ανωτέρω διάταξης. ΟιΔ.Υ.ΠΕ., τα Νοσο¬ 
κομεία του Ε.Σ.Υ. και οι Μονάδες Κοινωνικής Φροντίδας 
διατηρούντην αποκλειστική χρήσητωνπεριουσιακών στοι¬ 
χείων που χρησιμοποιούν για την πραγματοποίηση των 
σκοπών τους, εξακολουθούν να έχουν τη διαχείριση των 
περιουσιακών τους στοιχείων που περιήλθαν στο ελληνικό 
Δημόσιο και βαρύνονται μετιςπάσης φύσεως δαπάνες για 
την επισκευή και συντήρησή τους. 

Άρθρο 2 

Σκοπός της Δ.Υ.ΠΕ. 

Σκοπός της Δ.Υ.ΠΕ. είναι: 

α) Ο προγραμματισμός, συντονισμός, εποπτεία και 
έλεγχος στα όρια της οικείας Υγειονομικής Περιφέ¬ 
ρειας, της λειτουργίας όλων των Φορέων Παροχής 
Υπηρεσιών Υγείας και Κοινωνικής Αλληλεγγύης (εφε¬ 
ξής ΦΠΥΥΚΑ). Ως Φορείς Παροχής Υπηρεσιών Υγείας 
και Κοινωνικής Αλληλεγγύης ορίζονται οι ακόλουθοι: 

(1) Νοσοκομεία, Κέντρα Υγείας και Μονάδες Κοινωνι¬ 
κής Φροντίδας, 

(2) Κέντρα Ψυχικής Υγείας και Απεξάρτησης, 

(3) Λοιπά νομικά πρόσωπα δημοσίου δικαίου και νομι¬ 
κά πρόσωπα ιδιωτικού δικαίου του δημόσιου τομέα, που 
ασκούν δραστηριότητες στους τομείς υγείας και κοινω¬ 
νικής αλληλεγγύης και εποπτεύονται από τον Υπουργό 
Υγείας και Κοινωνικής Αλληλεγγύης. 

β) Η υποβολή, προς τον Υπουργό Υγείας και Κοινωνι¬ 
κής Αλληλεγγύης, εισηγήσεων, μέτρων και προτάσεων 
που αποσκοπούν στην πληρέστερη και αποδοτικότερη 
παροχή υπηρεσιών υγείας και κοινωνικής αλληλεγγύης 
στον πληθυσμό της Περιφέρειας τους. 

γ) Η παρακολούθηση της εφαρμογής, από τις Διοική¬ 
σεις των εποπτευόμενων ΦΠΥΥΚΑ, της πολιτικής που χα- 
ράσσεται από το Υπουργείο Υγείας και Κοινωνικής Αλλη¬ 
λεγγύης. 

Άρθρο 3 

Όργανα Διοίκησης της Υγειονομικής Περιφέρειας 

1. Όργανα διοίκησης της Δ.Υ.ΠΕ. είναι: 

α) ο Διοικητής της Υγειονομικής Περιφέρειας και β) το 
Διοικητικό Συμβούλιο Δ.Σ. της Δ.Υ.ΠΕ.. 

2. Σε κάθε Δ.Υ.ΠΕ. συνιστάται μία οργανική θέση της κα¬ 
τηγορίας ΕΘτου άρθρου 79 του Ν. 2683/1999, με βαθμό 
Ιο, η οποία καταλαμβάνεται από τον Διοικητή της Υγειο¬ 
νομικής Περιφέρειας. Ο Διοικητής είναι πλήρους και απο¬ 
κλειστικής απασχόλησης και διορίζεται με απόφαση του 
Υπουργού Υγείας και Κοινωνικής Αλληλεγγύης, ύστερα 
από γνώμη της Βουλής των Ελλήνων, κατά τα οριζόμενα 
στον Κανονισμό αυτής, με διετή θητεία, η οποία μπορεί να 
ανανεώνεται με όμοιο τρόπο. Σε περίπτωση ανανέωσης 
της θητείας, δεν απαιτείται η γνώμη της Βουλής. Επιτρέ¬ 
πεται η πρόωρη λήξη της θητείας του Διοικητή της Υγειο¬ 
νομικής Περιφέρειας, για σπουδαίο λόγο σχετικό με την 
άσκηση των καθηκόντων του, αζημίως για το Δημόσιο, 
όπως και η απόσπαση του σε άλλη Περιφέρεια για κάλυ¬ 
ψη υπηρεσιακών αναγκών, με απόφαση του Υπουργού 
Υγείας και Κοινωνικής Αλληλεγγύης. 

Τα προσόντα που πρέπει να διαθέτει ο Διοικητής της 
Υγειονομικής Περιφέρειας είναι: πτυχίο τριτοβάθμιας εκ¬ 
παίδευσης, δοκιμασμένη ικανότητα σε θέματα οργάνω¬ 
σης και διοίκησης, συνεκτιμωμένων των μεταπτυχιακών 
σπουδών και της επιστημονικής εξειδίκευσης σε θέματα 
στρατηγικού σχεδιασμού και προγραμματισμού, οργά¬ 
νωσης και διοίκησης, καθώς και της ανάλογης εμπειρίας. 

3. Σε θέση Διοικητή της Υγειονομικής Περιφέρειας επι¬ 
τρέπεται να διορίζονται και δημόσιοι λειτουργοί ή υπάλ¬ 
ληλοι δημοσίων υπηρεσιών και Ν.Π.Δ.Δ. ή στελέχη οργα¬ 
νισμών ή τραπεζών ή άλλων φορέωντου δημόσιου τομέα, 
καθώς και μέλη ΔΕΠ Α.Ε.Ι, και Εκπαιδευτικού Προσωπι¬ 
κού (ΕΠ) των Τ.Ε.Ι., εφαρμοζομένων των διατάξεων του 
άρθρου 32παρ. 18του Ν. 2190/1994 (ΦΕΚ28 Α'),τηςπαρ. 
6του άρθρου 8του Ν. 2194/1994 (ΦΕΚ34Α') και του άρ¬ 
θρου 4 του γ. 2198/1994 (ΦΕΚ 43 Α’), όπως κάθε φορά 
ισχύουν, καθώς και των διατάξεων του άρθρου 14 του Ν. 
2530/1997 (ΦΕΚ 218 Α’), προκειμένου περί μελών ΔΕΠ 
των Α.Ε.Ι, ή ΕΠ των Τ.Ε.Ι, μερικής απασχόλησης. 
Προϋπόθεση, για να επιλεγούν οι ανωτέρω λειτουργοί και 
υπάλληλοι, αποτελεί η έγκριση του φορέα στον οποίο 
υπηρετούν, η οποία θεωρείται ότι συντρέχει, εάν ο φο¬ 
ρέας δεν απαντήσει αρνητικά, εντός δέκα ημερών από 
την πρωτοκόλληση του εγγράφου ερωτήματος της αρμό¬ 
διας υπηρεσίας του Υπουργείου Υγείας και Κοινωνικής 
Αλληλεγγύης. 

Μετά τη λήξη ή τη διακοπή της θητείας τους, οι λειτουρ¬ 
γοί και υπάλληλοι του προηγούμενου εδαφίου επανέρχο¬ 
νται στην προηγούμενη θέση τους και ο αντίστοιχος χρό¬ 
νος της θητείας τους θεωρείται ως πραγματική υπηρεσία 
σε θέση προϊσταμένου τμήματος ή διεύθυνσης, προκει¬ 
μένου να κριθούν για προαγωγή, κατά τις εκάστοτε ισχύ- 
ουσες διατάξεις. Η μισθοδοσία των ανωτέρω βαρύνει τις 
πιστώσεις του προϋπολογισμού των Δ. ΥΠ Ε.. 

4. Εφόσον οι υπηρετούντες κατά την έναρξη ισχύος του 
νόμου αυτού Πρόεδροι Γ ενικοί Διευθυντές των Πε.Σ.Υ.Π. 
επανεπιλεγούν από τον Υπουργό Υγείας και Κοινωνικής 
Αλληλεγγύης για θέση Διοικητή Υγειονομικής Περιφέ¬ 
ρειας, δεν απαιτείται, πριν το διορισμό τους, η γνώμη της 
Βουλής. 

5. Ο Διοικητής της Υγειονομικής Περιφέρειας έχει τις 
ακόλουθες αρμοδιότητες: 

1. Σχεδιάζει, προγραμματίζει, οργανώνει, συντονίζει και 
ελέγχει την εφαρμογή των πολιτικών υγείας και κοινωνι¬ 
κής αλληλεγγύης, που εκπονούνται και ασκούνται στην 
Περιφέρεια ευθύνης του, στο πλαίσιο της γενικότερης 
πολιτικής υγείας. 

2. Καταρτίζει και ενημερώνει σε μηνιαία βάση το χάρτη 
υγείας και κοινωνικής αλληλεγγύης της Περιφέρειάςτου. 

3. Καταρτίζει το επιχειρησιακό σχέδιο δράσης για την 
παροχή υπηρεσιών υγείας και κοινωνικής αλληλεγγύης 
στην Περιφέρειάτου και το υποβάλλει προς έγκριση στο 
Δ.Σ. της Δ.Υ. Π Ε., μετά από γνωμοδότηση της Ολομέλειας 
του οικείου Συμβουλίου Υγιειονομικής Περιφέρειας 
(Σ.Υ.ΠΕ.). 

4. Καταρτίζει το επιχειρησιακό σχέδιο αντιμετώπισης 
μαζικών καταστροφών και έκτακτων αναγκών και το υπο¬ 
βάλλει προς έγκριση στο Δ.Σ. τηςΔ.Υ.ΠΕ., μετά από γνω¬ 
μοδότηση της Ολομέλειας του οικείου Συμβουλίου Υγιει- 
ονομικής Περιφέρειας (Σ.Υ.ΠΕ.). 


5. Εισηγείται στο Δ.Σ. της Δ.Υ.ΠΕ. την ίδρυση, μείωση, 
συγχώνευση ή μεταφορά μονάδων ή τμημάτων των 
ΦΠΥΥΚΑτης οικείας Περιφέρειας. 

6. Εγκρίνει την ανέγερση, επέκταση, αναδιάταξη και 
ανακατανομή των κτιριακών και λοιπών υποδομών των 
φορέων της Περιφέρειας του. 

7. Επεξεργάζεται, αξιολογεί και εγκρίνει όλες τις προ¬ 
τάσεις των ΦΠΥΥΚΑ της Περιφέρειάς του, σχετικά με 
τους οργανισμούς τους, και τις υποβάλλει προς έγκριση 
στο Δ.Σ. της Δ.Υ.ΠΕ. 

8. Επεξεργάζεται και αξιολογεί, σε σχέση με το στρατη¬ 
γικό και επιχειρησιακό σχεδίασμά, όλες τις προτάσεις και 
αιτήματα των ΦΠΥΥΚΑ της Περιφέρειάς του και τα υπο¬ 
βάλλει ανάλογα στα αρμόδια όργανα. 

9. Εισηγείται στον Υπουργό Υγείας και Κοινωνικής Αλ¬ 
ληλεγγύης το συνολικό ετήσιο προγραμματισμό των 
προσλήψεων προσωπικού για την Δ.Υ.ΠΕ. και τους ΦΠΥΥ- 
ΚΑτης Περιφέρειάςτου. 

10. Εγκρίνει την επαναπροκήρυξη θέσεων ιατρών του 
Ε.Σ.Υ. και την παράταση παραμονής ειδικευόμενων ια¬ 
τρών σύμφωνα με τις ισχύουσες διατάξεις. 

11. Αποφασίζει για τις μετατάξεις, αποσπάσεις και με- 
ταθέσειςτου προσωπικού, πληντου ιατρικού, των ΦΠΥΥ- 
ΚΑ ευθύνης του. Οι μετατάξεις, αποσπάσεις και μεταθέ¬ 
σεις του προσωπικού, πλην του ιατρικού, των ΦΠΥΥΚΑ 
μιας Υγειονομικής Περιφέρειας σε ΦΠΥΥΚΑ άλλης Υγειο¬ 
νομικής Περιφέρειας γίνονται με κοινή απόφαση των Διοι¬ 
κητών των αντίστοιχων Υγειονομικών Περιφερειών, μετά 
από γνώμη των αρμόδιων συλλογικών οργάνων. Σε περί¬ 
πτωση διαφωνίας των δύο Διοικητών, αυτές μπορεί να γί¬ 
νουν με απόφαση του Υπουργού Υγείας και Κοινωνικής 
Αλληλεγγύης. Ο Διοικητής της Υγειονομικής Περιφέ¬ 
ρειας μπορεί με αποφάσεις του να μετακινεί ιατρικό, επι¬ 
στημονικό μη ιατρικό, νοσηλευτικό, διοικητικό, τεχνικό 
και λοιπό προσωπικό των ΦΠΥΥΚΑ της Περιφέρειας του 
για κάλυψη εφημερίων ή άλλων αναγκών για χρονικό διά¬ 
στημα όχι μεγαλύτερο των τριών μηνών, μέσα στο ίδιο 
έτος. 

12. Εγκρίνει την πρόσληψη επικουρικού προσωπικού 
για την κάλυψη επιτακτικών αναγκών. 

13. Αποφασίζει την τοποθέτηση των Προϊσταμένων Διε¬ 
υθύνσεων, Τμημάτων και Γραφείων της Δ.Υ.ΠΕ., καθώς 
και των Προϊσταμένων Διευθύνσεων, Υποδιευθύνσεων 
και Τομέων των ΦΠΥΥΚΑ. 

14. Αναθέτει προσωρινά καθήκοντα Προϊσταμένου Διε¬ 
ύθυνσης, Τμημάτων και Γραφείων της Δ.Υ.ΠΕ., μέχριπλη- 
ρώσεως αυτών. 

15. Προσλαμβάνει το προσωπικό με σχέση εργασίας 
ιδιωτικού δικαίου ορισμένου ή αορίστου χρόνου της 
Δ.Υ.ΠΕ. και των εποπτευόμενων ΦΠΥΥΚΑ. 

16. Δίνει την έγκριση για τους προϋπολογισμούς της 
Δ.Υ.ΠΕ. και των άλλων φορέων αρμοδιότητας του, τις 
τροποποιήσεις και αναμορφώσεις τους, όπως και τους 
ισολογισμούς και απολογισμούς της οικονομικής χρή¬ 
σης, προ της υποβολής τους για έγκριση στον Υπουργό 
Οικονομίας και Οικονομικών. 

17. Καταρτίζειτο ενοποιημένο Ενιαίο Πρόγραμμα Προ¬ 
μηθειών (Ε.Π.Π.) των φορέων ευθύνης του και το απο¬ 
στέλλει προς τελική έγκριση στο Δ.Σ. της Δ.Υ.ΠΕ. 

Η ίδια διαδικασία επαναλαμβάνεται για τυχόν τροπο¬ 
ποιήσεις αυτού. 

18. Εγκρίνει τη σκοπιμότητα και τον τρόπο χρηματοδό¬ 
τησης για εκτέλεση έργων, υλοποίηση μελετών, προμή¬ 
θεια παντός τύπου εξοπλισμού, προμήθεια παντός τύ¬ 
που αναλώσιμου υλικού και ανάθεση υπηρεσιών κατά 
ΚΑΕ προϋπολογισμού μέχρι του ποσού των 100.000 ευ¬ 
ρώ ετησίως ανά ΦΠΥΥΚΑ και καθορίζει το φορέα διενέρ¬ 
γειας του διαγωνισμού. Η παραπάνω διαδικασία ολοκλη¬ 
ρώνεται εντός μηνός από την ημερομηνία υποβολής του 
αιτήματος του ΦΠΥΥΚΑ στη Δ.Υ.ΠΕ.. 

19. Εισηγείται στο Δ.Σ. της οικείας Δ.Υ.ΠΕ. τη σκοπιμό¬ 
τητα και τον τρόπο χρηματοδότησης για εκτέλεση έρ¬ 
γων, υλοποίηση μελετών, προμήθεια παντός τύπου εξο¬ 
πλισμού, προμήθεια παντός τύπου αναλώσιμου υλικού 
και ανάθεση υπηρεσιών κατά ΚΑΕ προϋπολογισμού για 
ποσά άνω των 100.000 ευρώ ετησίως ανά ΦΠΥΥΚΑ. Η πα¬ 
ραπάνω διαδικασία ολοκληρώνεται εντός διμήνου από 
την ημερομηνία υποβολής του αιτήματος του ΦΠΥΥΚΑ 
στη Δ.Υ.ΠΕ.. 

20. Παρακολουθεί και ελέγχει σε μηνιαία βάση την ορ¬ 
θή εκτέλεση των προϋπολογισμών καιτην εν γένει οικονο¬ 
μική λειτουργία των φορέων της περιοχής ευθύνης του. 

21. Γνωμοδοτεί στον Υπουργό Υγείας και Κοινωνικής 
Αλληλεγγύης για το ύψος της επιχορηγήσεως των ΦΠΥΥ- 
ΚΑτης Περιφέρειας του για την κάλυψη του κόστους των 
εφημερίων του ιατρικού και λοιπού επιστημονικού προ¬ 
σωπικού, των ωρών υπερωριακής απασχόλησης και ερ¬ 
γασίας κατά τις νυχτερινές ώρες και εξαιρέσιμες ημέρες 
του λοιπού προσωπικού των ΦΠΥΥΚΑ, καθώς και του προ¬ 
σωπικού της Δ.Υ.ΠΕ.. 

22. Συντάσσει ετήσια έκθεση πεπραγμένων της Δ.Υ. Π Ε. 
και των ΦΠΥΥΚΑ ευθύνης του, την οποία υποβάλλει στο 
Δ.Σ. της Δ.Υ.ΠΕ.. 

23. Συγκροτεί ομάδες εργασίας ή επιτροπές για τη με¬ 
λέτη, εισήγηση ή παροχή γνωμοδοτήσεων σε θέματα που 
αναφέρονται στη δραστηριότητα της Δ.Υ.ΠΕ. και των 
ΦΠΥΥΚΑ ευθύνης του. 

24. Εισηγείται στο Δ.Σ. της Δ.Υ.ΠΕ. την εκπόνηση κοι¬ 
νών ερευνητικών και εκπαιδευτικών προγραμμάτων για 
το προσωπικό των ΦΠΥΥΚΑ της οικείας Υγιειονομικής Πε¬ 
ριφέρειας, αποφασίζει για την οικονομική ενίσχυση και 
διοικητική υποστήριξη αυτών και παρακολουθεί την υλο¬ 
ποίηση τους, μετά την έγκριση τους από το Δ.Σ. της 
Δ.Υ.ΠΕ.. 

25. Εισηγείται στο Δ.Σ. της Δ.Υ.ΠΕ. τη διενέργεια κοι¬ 
νών διαγωνισμών, μεταξύ των ΦΠΥΥΚΑ ευθύνης του, για 
την προμήθεια πάσης φύσεως εξοπλισμού και υλικού, 
την υλοποίηση μελετών καιτην ανάθεση υπηρεσιών. 

Αποφασίζει για τον τρόπο και τις διαδικασίες διενέρ¬ 
γειας των διαγωνισμών αυτών, μετά την έγκρισή τους από 
το Δ.Σ. της Δ.Υ.ΠΕ.. 

26. Εισηγείται στο Δ.Σ. της Δ.Υ.ΠΕ. την υλοποίηση προ¬ 
γραμμάτων κοινής λειτουργίας τμημάτων, εργαστηρίων 
και μονάδωντων ΦΠΥΥΚΑ ευθύνης του. 

27. Ασκεί έλεγχο νομιμότητας των πράξεωντων ΦΠΥΥ- 
ΚΑ της Περιφέρειας του, οι οποίες του κοινοποιούνται 
υποχρεωτικώς. 

28. Εισηγείται στο Δ.Σ. της Δ.Υ.ΠΕ. θέματα που αφορο¬ 
ύν σε εκποίηση περιουσιακών στοιχείων της Δ.Υ.ΠΕ. και 
των ΦΠΥΥΚΑ ευθύνης του. 

29. Εκπροσωπεί τη Δ.Υ.ΠΕ. δικαστικώς και εξωδίκως, 


καθώς και έναντι τρίτων, και δύναται να αναθέτει την εκ¬ 
προσώπηση της στον Αντιπρόεδρο του Δ.Σ. της Δ.Υ.ΠΕ. 
και να διορίζει πληρεξούσιους δικηγόρους. 

30. ΣυγκαλείτασυλλογικάόργανατηςΔ.Υ.ΠΕ., συντάσ¬ 
σει την ημερήσια διάταξη και προεδρεύει των συνεδριά- 
σεώντους. 

31. Ενεργεί ως Γενικός Διευθυντής της Δ.Υ.ΠΕ. κατά 
τις οικείες διατάξεις του ισχύοντος Υπαλληλικού Κώδικα, 
ασκεί ιεραρχικό και πειθαρχικό έλεγχο και μπορεί να ανα¬ 
θέτει τη διενέργεια Ένορκης Διοικητικής Εξέτασης σε 
οποιονδήποτε υπάλληλο των φορέων ευθύνης του. 

32. Μπορεί να μεταβιβάζει με πράξη του στον Αντιπρό¬ 
εδρο του Δ.Σ. της Δ.Υ.ΠΕ., στους Διοικητές και Αναπλη¬ 
ρωτές Διοικητές των Νοσοκομείων και σε ιεραρχικά υφι¬ 
στάμενα του όργανα την εξουσία να υπογράφουν με 
εντολή του, πράξεις ή άλλα έγγραφα της αρμοδιότητας 
του και να ασκούν συγκεκριμένες αρμοδιότητες του. 

33. Αποφασίζει για τη διάθεση σε άλλους φορείς του μη 
χρησιμοποιούμενου υλικού των ΦΠΥΥΚΑ ευθύνης του. 

34. Αποφασίζει για τη σύσταση, αυτοτελώς ή από κοι¬ 
νού με τους Διοικητές άλλων Υγειονομικών Περιφερειών, 
Ανωνύμων Εταιριών, που το μετοχικό τους κεφάλαιο ανή¬ 
κει κατά ποσοστό 100 % σε μία ή περισσότερες Δ.Υ.ΠΕ. 
και έχουν σκοπό τη μελέτη, κατασκευή ή συντήρηση κτι- 
ριακών υποδομών και του συναφούς εξοπλισμού, τη διε¬ 
νέργεια διαγωνισμών για τη σύναψη συμβάσεων, καθώς 
καιτην ανάπτυξη άλλων κοινών υποστηρικτικών λειτουρ¬ 
γιών, όπως η φροντίδα για την καθαριότητα, φύλαξη, δια¬ 
χείριση νοσοκομειακών αποβλήτων ή την τροφοδοσία 
των ΦΠΥΥΚΑ της Υγειονομικής Περιφέρειας, εξαιρουμέ- 
νων των νοσηλευτικών και ιατρικών υπηρεσιών. 

35. Εκδίδει τις αποφάσεις ή εντολές μετακίνησης των 
Διοικητών και Αναπληρωτών Διοικητών των εποπτευό¬ 
μενων Νοσοκομείων και των Διοικητών ή Προέδρων των 
εποπτευόμενων Μονάδων Κοινωνικής Φροντίδας, σύμ¬ 
φωνα με τις διατάξεις του άρθρου 3του Ν. 2685/1999. 

36. Ασκεί όλες τις αρμοδιότητες που του αναθέτει το 
Δ.Σ. της Δ.Υ.ΠΕ.. 

6. Το Διοικητικό Συμβούλιο της Δ.Υ.ΠΕ. είναι επταμελές 
και αποτελείται από: 

α) τον Διοικητή της Δ.Υ. ΠΕ ως Πρόεδρο 1 

β) τρία πρόσωπα, με ιδιαίτερη επιστημονική και κοινωνι¬ 
κή δραστηριότητα, που ορίζονται με τους αναπληρωτές 
τους από τον Υπουργό Υγείας και Κοινωνικής Αλληλεγ¬ 
γύης. Ένα τουλάχιστον από τα πρόσωπα που προτείνει ο 
Υπουργός πρέπει να διαθέτει ιδιαίτερη επιστημονική κα¬ 
τάρτιση και δραστηριότητα στον τομέα της Κοινωνικής 
Αλληλεγγύης 

γ) έναν εκπρόσωπο της Περιφέρειας, ο οποίος προτεί- 
νεται με τον αναπληρωτή του από τον Γ ενικό Γ ραμματέα 
της οικείας Περιφέρειας 

δ) στις Υγειονομικές Περιφέρειες όπου υπάρχουν Πα¬ 
νεπιστημιακές Κλινικές, ένα μέλος προτείνεται ως εκπρό¬ 
σωπος του Ιατρικού Τμήματος, μαζί με τον αναπληρωτή 
του, με απόφαση της Γ ενικής Συνέλευσης του Τμήματος. 
Όπου δεν υπάρχει Ιατρικό Τμήμα Α.Ε.Ι., ορίζεται ως μέ¬ 
λος, μαζί με τον αναπληρωτή του, ένας εκπρόσωπος των 
ιατρών της Περιφέρειας, με απόφαση του Πανελλήνιου 
Ιατρικού Συλλόγου 

ε) έναν εκπρόσωπο των εργαζομένων στη Δ.Υ.ΠΕ., που 
εκλέγεται, μαζί με τον αναπληρωτή του, από το σύνολο 

των εργαζομένων στη Δ.Υ.ΠΕ.. 

Οι εκπρόσωποι καιτα αιρετά μέλη, μαζί με τους αναπλη¬ 
ρωτές τους, ορίζονται μέσα σε τριάντα ημέρες από την 
αποστολή σχετικής πρόσκλησης του Υπουργού Υγείας 
και Κοινωνικής Αλληλεγγύης. Αν παρέλθει άπρακτη η 
προθεσμία, ορίζεται άλλο πρόσωπο ως μέλοςτουΔ.Σ., με 
απόφαση του Υπουργού Υγείας και Κοινωνικής Αλληλεγ¬ 
γύης. Μέχρι τότε, το Δ.Σ. της Δ.Υ.ΠΕ. συγκροτείται νομί- 
μως από τα υπόλοιπα μέλη. 

7. Με απόφαση του Υπουργού Υγείας και Κοινωνικής Αλ¬ 
ληλεγγύης γίνεται η συγκρότηση του Δ.Σ. της Δ.Υ.ΠΕ.. Με 
την απόφαση συγκρότησης του Δ.Σ., ορίζεται ένα από τα 
μέλη του ως Αντιπρόεδρος. Όταν ο Πρόεδρος κωλύεται, 
απουσιάζει ή ελλείπει, τον αναπληρώνει στη διεύθυνση 
των συνεδριάσεων του Δ.Σ. και στα λοιπά καθήκοντα του 
ο Αντιπρόεδρος, για διάστημα που δεν μπορεί να υπερβαί¬ 
νει τους τρεις συνεχόμενους μήνες. Μετά την πάροδο του 
τριμήνου αυτού, ορίζεται νέος Πρόεδρος. Ο Πρόεδρος 
μπορεί, με αποφάσεις του, να αναθέτει στον Αντιπρόεδρο 
ειδικά καθήκοντα ή να του εκχωρεί μέρος των αρμοδιοτή- 
τωντου. Η θητεία των μελώντου Δ.Σ. είναι διετής. Επιτρέ¬ 
πεται η αντικατάσταση μέλους του Διοικητικού Συμβουλί¬ 
ου για σπουδαίο λόγο, για το υπόλοιπο της θητείας του. Η 
αντικατάσταση και ο ορισμός του αντικαταστάτη γίνεται 
με τη διαδικασία του αρχικού ορισμού. 

Το Διοικητικό Συμβούλιο λειτουργεί νόμιμα με τα λοι¬ 
πά μέλη του, εφόσον αυτά επαρκούν για το σχηματισμό 
απαρτίας και μετέχει ο Πρόεδρος ή ο Αντιπρόεδρος. 
Στις συνεδριάσεις του Δ.Σ. μπορούν να καλούνται, προ- 
κειμένου να μετέχουν χωρίς ψήφο, οι Διοικητές των επο¬ 
πτευόμενων ΦΠΥΥΚΑ, όταν συζητούνται θέματα που 
αφορούν τις μονάδες τους, καθώς και οποιοσδήποτε 
υπάλληλος της Δ.Υ.ΠΕ. ή εκπρόσωπος οποιουδήποτε 
φορέα, κατά την κρίση του Προέδρου του. 

Το Δ.Σ. συνέρχεται τακτικά μία φορά το μήνα και έκτα¬ 
κτα, ύστερα από πρόσκληση του Προέδρου του και λει¬ 
τουργεί σύμφωνα με τις διατάξεις των άρθρων 13,14 και 
ΙδτουΝ. 2690/1999. 

Στα μέλη του Διοικητικού Συμβουλίου, πληντου Προέ¬ 
δρου και του Αντιπροέδρου, και στον υπάλληλο, που 
ασκεί καθήκοντα Γραμματέα, καταβάλλεται αποζημίωση 
για κάθε συνεδρίαση στην οποία μετέχουν, το ύψος της 
οποίας ορίζεται με κοινή απόφαση των Υπουργών Οικο¬ 
νομίας και Οικονομικών και Υγείας και Κοινωνικής Αλλη¬ 
λεγγύης. 

8. Το Διοικητικό Συμβούλιο της Δ.Υ.ΠΕ. έχει τις ακόλου¬ 
θες αρμοδιότητες: 

1. Εγκρίνει το επιχειρησιακό σχέδιο δράσης για την πα¬ 
ροχή υπηρεσιών υγείας και κοινωνικής αλληλεγγύης 
στην Περιφέρεια του και το υποβάλλει προς τελική έγκρι¬ 
ση στον Υπουργό Υγείας και Κοινωνικής Αλληλεγγύης. 

2. Εγκρίνει το επιχειρησιακό σχέδιο αντιμετώπισης μα¬ 
ζικών καταστροφών και έκτακτων αναγκών καιτο υποβάλ¬ 
λει προς τελική έγκριση στον Υπουργό Υγείας και Κοινω¬ 
νικής Αλληλεγγύης, ύστερα από γνώμη της Γ ενικής Γ ραμ- 
ματείας Πολιτικής Προστασίας. 

3. Εισηγείται στον Υπουργό Υγείας και Κοινωνικής Αλ¬ 
ληλεγγύης την ίδρυση, μείωση, συγχώνευση ή μεταφορά 
μονάδων ή τμημάτων των ΦΠΥΥΚΑ της οικείας Περιφέ¬ 
ρειας. 

4. Επεξεργάζεται, αξιολογεί και εγκρίνει όλες τις προ¬ 


τάσεις των ΦΠΥΥΚΑ της Περιφέρειας του, σχετικά με 
τους οργανισμούς τους, καιτις υποβάλλει προς τελική έγ¬ 
κριση στον Υπουργό Υγείας και Κοινωνικής Αλληλεγγύης. 

5. Εγκρίνει το ενοποιημένο Ενιαίο Πρόγραμμα Προμη¬ 
θειών (Ε.Π.Π.) των φορέων ευθύνης του, καθώς και τις 
τροποποιήσεις αυτού και το υποβάλλει προς τελική έγκρι¬ 
ση στο Υπουργείο Ανάπτυξης. 

6. Εγκρίνειτη σκοπιμότητα καιτοντρόπο χρηματοδότη¬ 
σης για εκτέλεση έργων, υλοποίηση μελετών, προμήθεια 
παντόςτύπου εξοπλισμού, προμήθεια παντός τύπου ανα¬ 
λώσιμου υλικού και ανάθεση υπηρεσιών κατά ΚΑΕ 
προϋπολογισμού για ποσά άνω των 100.000 ευρώ και μέ¬ 
χρι το ποσό των 234.000 ευρώ ετησίως ανά ΦΠΥΥΚΑ και 
καθορίζει το φορέα διενέργειας του διαγωνισμού. Η πα¬ 
ραπάνω διαδικασία ολοκληρώνεται εντός διμήνου από 
την ημερομηνία υποβολής του αιτήματος του ΦΠΥΥΚΑ 
στη Δ.Υ.ΠΕ.. 

7. Εισηγείται στον Υπουργό Υγείας και Κοινωνικής Αλ¬ 
ληλεγγύης τη σκοπιμότητα και τον τρόπο χρηματοδότη¬ 
σης για εκτέλεση έργων, υλοποίηση μελετών, προμήθεια 
παντόςτύπου εξοπλισμού, προμήθεια παντός τύπου ανα¬ 
λώσιμου υλικού και ανάθεση υπηρεσιών κατά ΚΑΕ 
προϋπολογισμού για ποσά άνω των 234.000 ευρώ ετη¬ 
σίως ανά ΦΠΥΥΚΑ. Η παραπάνω διαδικασία ολοκληρώνε¬ 
ται εντός τριμήνου από την ημερομηνία υποβολής του αι¬ 
τήματος του ΦΠΥΥΚΑ στη Δ.Υ.ΠΕ.. 

8. Εγκρίνει την ετήσια έκθεση πεπραγμένων στην περιο¬ 
χή ευθύνης του την οποία υποβάλλει στον Υπουργό 
Υγείας και Κοινωνικής Αλληλεγγύης. 

9. Εγκρίνει την εκπόνηση κοινών ερευνητικών και εκπαι¬ 
δευτικών προγραμμάτων για το προσωπικό των ΦΠΥΥΚΑ 
της οικείας Υγιειονομικής Περιφέρειας. 

10. Εγκρίνειτη διενέργεια κοινών διαγωνισμών, μεταξύ 
των ΦΠΥΥΚΑ ευθύνης του, για την προμήθεια πάσης φύ- 
σεως εξοπλισμού και υλικού, την υλοποίηση μελετών και 
την ανάθεση υπηρεσιών. 

11. Εγκρίνει την υλοποίηση προγραμμάτων κοινής λει¬ 
τουργίας τμημάτων, εργαστηρίων και μονάδων των 
ΦΠΥΥΚΑ ευθύνης του. 

12. Εγκρίνει, με την επιφύλαξη των διατάξεων του άρ¬ 
θρου 109 του Συντάγματος, τη σκοπιμότητα των αποφά¬ 
σεων των οργάνων διοίκησης των φορέων για την εκποίη¬ 
ση περιουσιακών στοιχείων. 

13. Αποφασίζει για την αποδοχή δωρεών και κληροδο¬ 
τημάτων υπέρ των εποπτευόμενων ΦΠΥΥΚΑ. 

14. Εκδίδει τις αποφάσεις ή εντολές μετακίνησης του 
Διοικητή της Υγειονομικής Περιφέρειας σύμφωνα με τις 
διατάξειςτου άρθρου 3του Ν. 2685/1999. 

9.0 Αντιπρόεδρος του Δ.Σ. της Δ.Υ.ΠΕ., ο οποίος είναι 
πλήρους αλλά μη αποκλειστικής απασχόλησης, έχει τις 
ακόλουθες αρμοδιότητες: 

1. Ελέγχει την εφαρμογή των πολιτικών Κοινωνικής Αλ¬ 
ληλεγγύης, που εκπονούνται στην οικεία Υγειονομική Πε¬ 
ριφέρεια. 

2. Συντονίζει τους Φορείς Παροχής Υπηρεσιών Κοινωνι¬ 
κής Αλληλεγγύης, αξιολογεί το παραγόμενο έργο τους 
και συντάσσει τριμηνιαία και ετήσια έκθεση πεπραγμέ¬ 
νων, την οποία υποβάλλει στο Διοικητή της Υγειονομικής 
Περιφέρειας. 

3. Εκπονεί και ενημερώνει, σε μηνιαία βάση, το χάρτη 
κοινωνικής αλληλεγγύης της Περιφέρειας του. 

4. Εκπονεί το επιχειρησιακό σχέδιο δράσης των Φορέων 
Παροχής Υπηρεσιών Κοινωνικής Αλληλεγγύης της οικείας 
περιφέρειας και το υποβάλλει στο Διοικητή της Υγειονομι¬ 
κής Περιφέρειας. 

5. Επεξεργάζεται και αξιολογεί προτάσεις και αιτήματα 
των Φορέων Παροχής Υπηρεσιών Κοινωνικής Αλληλεγ¬ 
γύης και τα υποβάλλει στο Διοικητή της Υγειονομικής Πε¬ 
ριφέρειας. 

6. Εισηγείται στο Διοικητή της Υγειονομικής Περιφέ¬ 
ρειας το συνολικό ετήσιο προγραμματισμό των προσλή- 
ψεωντων Φορέων Παροχής Υπηρεσιών Κοινωνικής Αλλη¬ 
λεγγύης της Περιφέρειας του. 

7. Υποβάλλει προς έγκριση στο Διοικητή της Υγειονομι¬ 
κής Περιφέρειας τον προϋπολογισμό των Φορέων Παρο¬ 
χής Υπηρεσιών Κοινωνικής Αλληλεγγύης, τις τροποποιή¬ 
σεις και αναμορφώσεις του, καθώς και τον ισολογισμό και 
απολογισμό της οικονομικής χρήσης. 

8. Παρακολουθεί και ελέγχει σε μηνιαία βάση την ορθή 
εκτέλεση των προϋπολογισμών και την εν γένει οικονομι¬ 
κή λειτουργία των Φορέων Παροχής Υπηρεσιών Κοινωνι¬ 
κής Αλληλεγγύης της οικείας Περιφέρειας. 

9. Συγκροτεί ομάδες εργασίας ή επιτροπές για τη μελέτη, 
εισήγηση ή παροχή γνωμοδοτήσεων σε θέματα που αναφέ- 
ρονται στη δραστηριότητα των Φορέων Παροχής Υπηρε¬ 
σιών Κοινωνικής Αλληλεγγύης. 

10. Εκπροσωπεί τη Δ.Υ.ΠΕ. και τους Φορείς Παροχής 

Υπηρεσιών Κοινωνικής Αλληλεγγύης, κατόπιν εξουσιο- 

δοτήσεως από το Διοικητή της Υγειονομικής Περιφέ¬ 
ρειας. 

11. Ασκεί τις αρμοδιότητες που του αναθέτει ο Διοικη¬ 
τής της Υγειονομικής Περιφέρειας. 

10. Οι πάσης φύσεως μηνιαίες αποδοχές και επιδόματα 
του Διοικητή της Δ.Υ.ΠΕ. ορίζονται, χωρίς περιορισμό ως 
προς το ύψος τους από άλλες γενικές ή ειδικές διατάξεις, 
με κοινή απόφαση των Υπουργών Οικονομίας και Οικονο¬ 
μικών και Υγείας και Κοινωνικής Αλληλεγγύης. Μετην ίδια 
απόφαση παρέχονται επιδόματα εορτών και άδειας, κα¬ 
θώς και αποζημίωση για έξοδα κίνησης και έξοδα παρά¬ 
στασης. Με την ίδια απόφαση καθορίζονται και οι πάσης 
φύσεως μηνιαίες αποδοχές και επιδόματα του Αντιπροέ¬ 
δρου του Διοικητικού Συμβουλίου της Δ.Υ.ΠΕ.. Με κοινή 
απόφαση των Υπουργών Οικονομίας και Οικονομικών και 
Υγείας και Κοινωνικής Αλληλεγγύης καθορίζονται οι πά¬ 
σης φύσεως μηνιαίες αποδοχές, επιδόματα εορτών και 
αδείας του Συμβούλου Επικοινωνίας και του επιστημονι¬ 
κού προσωπικού των Δ.Υ.ΠΕ., το οποίο προβλέπεται στην 
παρ. 13 του άρθρου 4 του παρόντος νόμου. 

Άρθρο 4 

Οργάνωση και Στελέχωση της Δ.Υ.ΠΕ. 

1. Η Δ.Υ.ΠΕ. συγκροτείται από τις ακόλουθες Διευθύν¬ 
σεις και Γ ραφεία: 

Α. Διεύθυνση Προγραμματισμού και Ανάπτυξης Πολιτι¬ 
κών Παροχής Υπηρεσιών Υγείας και Κοινωνικής Αλληλεγ¬ 
γύης, που περιλαμβάνει τα ακόλουθα τμήματα: 

α) Τμήμα Περιφερειακού Χάρτη Υγείας και Κοινωνικής 
Αλληλεγγύης, 

β) Τμήμα Βελτίωσης και Ελέγχου Ποιότητας, 

γ) Τμήμα Ερευνας και Ανάπτυξης. 

Β. Διεύθυνση Οικονομικής Οργάνωσης και Υποστήρι¬ 
ξης, που περιλαμβάνει τα ακόλουθα τμήματα: 


α) Τμήμα Οικονομικής Διαχείρισης, 
β) Τμήμα Προμηθειών. 

Γ. Διεύθυνση Ανάπτυξης Ανθρώπινου Δυναμικού Μονά¬ 
δων Παροχής Υπηρεσιών Υγείας και Κοινωνικής Αλληλεγ¬ 
γύης, που περιλαμβάνει τα ακόλουθα τμήματα: 
α) Τμήμα Διαχείρισης Ανθρώπινων Πόρων, 
β) Τμήμα Συνεχιζόμενης Εκπαίδευσης και Διεθνών Συ¬ 
νεργασιών, 

γ) Τμήμα Υγιεινής και Ασφάλειας των Εργαζομένων. 

Δ. Διεύθυνση Πληροφορικής, που περιλαμβάνει τα ακό¬ 
λουθα τμήματα: 

α) Τμήμα Συστημάτων Πληροφορικής, 
β) Τμήμα Υποδομών Πληροφορικής. 

Ε. Το Γ ραφείο Διοικητή 
ΣΤ. Το Νομικό Γ ραφείο 
Ζ. Το Γ ραφείο Τύπου και Επικοινωνίας 
Η. Σε κάθε Δ.Υ.ΠΕ. συνιστάται Κέντρο Εξυπηρέτησης 
Πολιτών για θέματα Υγείας και Κοινωνικής Αλληλεγγύης 
(ΚΕΠΥΚΑ). 

2. Η Διεύθυνση Προγραμματισμού και Ανάπτυξης Πολιτι¬ 
κών Υγείας και Κοινωνικής Αλληλεγγύης έχει αρμοδιότητα 
γιατο σχεδίασμά των πολιτικών παροχής υπηρεσιών Υγείας 
και Κοινωνικής Αλληλεγγύης στην Υγειονομική Περιφέρεια, 
η οποία κατανέμεται στα τρία τμήματα της, ως εξής: 

α) Το Τμήμα Περιφερειακού Χάρτη Υγείας και Κοινωνικής 
Αλληλεγγύης καταγράφει και αναλύει τα επιδημιολογικά, 
κοινωνιολογικά και περιβαλλοντικά στοιχεία, καθώς και κά¬ 
θε άλλο στοιχείο απαραίτητο για τη χάραξη της πολιτικής 
υγείας και κοινωνικής αλληλεγγύης στην Περιφέρεια και με 
βάση τα στοιχεία αυτά, εκπονεί και επικαιροποιείτο Χάρτη 
Υγείας και Κοινωνικής Αλληλεγγύης της Υγειονομικής Πε¬ 
ριφέρειας. 

β) Το Τμήμα Βελτίωσης και Ελέγχου Ποιότητας υποστη¬ 
ρίζει τους ΦΠΥΥΚΑ της οικείας Περιφέρειας, προκειμέ- 
νου να ενταχθούν σε διαδικασίες πιστοποίησης και διαπί¬ 
στευσης. 

γ) Το Τμήμα Έρευνας και Ανάπτυξης: 

1 ) Διαχειρίζεται κονδύλια ερευνητικών, αναπτυξιακών 
και εκπαιδευτικών προγραμμάτων, που προέρχονται από 
χρηματοδότηση αντίστοιχων επιστημονικών προτάσεων 
εργαζομένων στο Ε.Σ.Υ. και στις Μονάδες Κοινωνικής 
Φροντίδας. Η διαχείριση αυτή γίνεται μέσω Ειδικού Λογα¬ 
ριασμού Κονδυλίων Έρευνας και Ανάπτυξης (ΕΛΚΕΑ). Η 
σύσταση, ο καθορισμός των αρμοδιοτήτων των οργάνων 
διοίκησης, ελέγχου και διαχείρισης και η ρύθμιση του 
τρόπου ανάληψης και διάθεσης των κονδυλίων και κάθε 
αναγκαίας λεπτομέρειας για τη λειτουργία του Λογαρια¬ 
σμού γίνεται με κοινή απόφαση των Υπουργών Οικονο¬ 
μίας και Οικονομικών και Υγείας και Κοινωνικής Αλληλεγ¬ 
γύης. Η διοίκηση και διαχείριση του Ειδικού Λογαριασμού 
πραγματοποιείται από τα όργανα διοίκησης και διαχείρι¬ 
σης του λογαριασμού τα οποία είναι: α) τριμελής επιτρο¬ 
πή, που αποτελείται από τον Διοικητή της οικείας Υγειο¬ 
νομικής Περιφέρειας, έναν Διευθυντή της Δ.Υ.ΠΕ. ή ενός 
από τους ΦΠΥΥΚΑ της οικείας Περιφέρειας, που ορίζεται 
από τον Διοικητή της Περιφέρειας και τον Προϊστάμενο 
του Τμήματος Έρευνας και Ανάπτυξης και β) η Γραμμα- 
τείατου λογαριασμού. 

2) Προκηρύσσει και χρηματοδοτεί από τα αποθεματικά 
του Ειδικού Λογαριασμού ερευνητικά, αναπτυξιακά ή εκ¬ 
παιδευτικά προγράμματα, που είναι απαραίτητα για τη 

βελτίωση της ποιότητας και αποτελεσματικότητας των 
παρεχόμενων υπηρεσιών υγείας και κοινωνικής αλληλεγ¬ 
γύης στον πληθυσμό. 

3) Μεριμνά για την εκμετάλλευση των αποτελεσμάτων 
των ερευνητικών προγραμμάτων και ευρεσιτεχνιών, 
όπως αυτή καθορίζεται με κοινή απόφαση των Υπουργών 
Ανάπτυξης και Υγείας και Κοινωνικής Αλληλεγγύης. 

3. Η Διεύθυνση Οικονομικής Οργάνωσης και Υποστήρι¬ 
ξης είναι αρμόδια για την υποστήριξη και τον έλεγχο της 
οικονομικής λειτουργίας της Δ.Υ.ΠΕ. και των εποπτευό¬ 
μενων ΦΠΥΥΚΑ. Η αρμοδιότητα αυτή κατανέμεται στα 
τμήματατης ως ακολούθως: 

α) Το Τμήμα Οικονομικής Διαχείρισης: 

1) Συντάσσει τον Προϋπολογισμό, Απολογισμό, Ισολο¬ 
γισμό της Δ.Υ.ΠΕ. και έχει όλες τις αρμοδιότητες οικονο¬ 
μικής υποστήριξηςτωνΔιευθύνσεωντης Δ.Υ.ΠΕ. και ειδι¬ 
κότερα: Μεριμνά για την εκκαθάριση και την καταβολή 
των τακτικών και πρόσθετων αποδοχών του προσωπικού 
της Δ.Υ.ΠΕ. και διενεργεί τις πόσης φύσεως πληρωμές, 
τηρεί τα προβλεπόμενα λογιστικά βιβλία, στοιχεία και λο¬ 
γαριασμούς και μεριμνά για την εκκαθάριση και καταβο¬ 
λή των λειτουργικών και λοιπών δαπανών της Δ.Υ.ΠΕ.. 

2) Παρακολουθεί και παρεμβαίνει στη σύνταξη των 
προϋπολογισμών και των τροποποιήσεων αυτών των 
ΦΠΥΥΚΑ της Περιφέρειας και μεριμνά για τον έλεγχο της 
εκτέλεσης των ανωτέρω προϋπολογισμών σε μηνιαία και 
ετήσια βάση. 

3) Ελέγχει τους Απολογισμούς και Ισολογισμούς των 
ΦΠΥΥΚΑ της οικείας Υγειονομικής Περιφέρειας. 

4) Αξιολογεί τη διαχείριση των περιουσιακών στοιχείων 
των ΦΠΥΥΚΑ της οικείας Υγειονομικής Περιφέρειας. 

5) Μεριμνά για την εφαρμογή του διπλογραφικού λογι¬ 
στικού συστήματος και της αναλυτικής λογιστικής από 
τους ΦΠΥΥΚΑ της οικείας Υγειονομικής Περιφέρειας. 

β) Το Τμήμα Προμηθειών συγκεντρώνει τα Ενιαία Προ¬ 
γράμματα Προμηθειών της Δ.Υ.ΠΕ. και όλων των ΦΠΥΥ- 
ΚΑτης οικείας Υγειονομικής Περιφέρειας, καθώς και τις 
τροποποιήσεις τους, και τα αξιολογεί, ελέγχει, εγκρίνει 
και ενοποιεί. Το ενοποιημένο Ενιαίο Πρόγραμμα Προμη¬ 
θειών υποβάλλεται ακολούθως στο Υπουργείο Ανάπτυ¬ 
ξης, κοινοποιούμενο στο Υπουργείο Υγείας και Κοινωνι¬ 
κής Αλληλεγγύης. Επίσης μπορεί να διενεργεί διαγωνι¬ 
σμούς κατά τις κείμενες διατάξεις. 

4. Η Διεύθυνση Ανάπτυξης Ανθρώπινου Δυναμικού Μονά¬ 
δων Παροχής Υπηρεσιών Υγείας και Κοινωνικής Αλληλεγ¬ 
γύης είναι αρμόδια για την ανάπτυξη του ανθρώπινου δυνα¬ 
μικού, η οποία κατανέμεται στα τμήματα ως ακολούθως: 

α) Το Τμήμα Διαχείρισης Ανθρώπινων Πόρων είναι αρ¬ 
μόδιο για: 

1) το σχεδίασμά για την κάλυψη των αναγκών σε ανθρώ¬ 
πινο δυναμικό που έχουν οι ΦΠΥΥΚΑ της Δ.Υ.ΠΕ., 

2) τη μέριμναγιατις διαθέσεις, αποσπάσεις, μετατάξεις 
και εν γένει μετακινήσεις του αναγκαίου προσωπικού 
προς κάλυψη δημιουργούμενων αναγκών, ανάμεσα 
στους ΦΠΥΥΚΑ της Υγειονομικής Περιφέρειας, 

3) τηνπαρακολούθηση όλωντων θεμάτων υπηρεσιακής 
κατάστασης του προσωπικού της Δ.Υ.ΠΕ.. 

β) Το Τμήμα Συνεχιζόμενης Εκπαίδευσης και Διεθνών 
Συνεργασιών είναι αρμόδιο για τον προγραμματισμό εκ¬ 
παιδευτικών δραστηριοτήτων και τη συμμετοχή του προ¬ 
σωπικού της Δ.Υ.ΠΕ. και των ΦΠΥΥΚΑ σε αυτές. 


γ) Το Τμήμα Υγιεινής και Ασφάλειας των Εργαζομένων 
μεριμνά για την Υγιεινή και Ασφάλεια των Εργαζομένων 
της Δ.Υ.ΠΕ. και των ΦΠΥΥΚΑ της Περιφέρειας. 

5. Η Διεύθυνση Πληροφορικής είναι αρμόδια για την 
υποστήριξη της Δ.Υ.ΠΕ. και των ΦΠΥΥΚΑ της οικείας 
Υγειονομικής Περιφέρειας με σύγχρονα συστήματα 
πληροφορικής. 

6. Το Γ ραφείο Διοικητή είναι αρμόδιο για την υποβοήθη¬ 
ση του έργου του Διοικητή και του Αντιπροέδρου του Δ.Σ. 
της Δ.Υ.ΠΕ. 

7. Το Νομικό Γραφείο είναι αρμόδιο για τη νομική καθο¬ 
δήγηση των οργάνων της Δ.Υ.ΠΕ. και τη δικαστική ή εξώ- 
δικη υποστήριξη της. 

8. Το Γ ραφείο Τύπου και Επικοινωνίας είναι αρμόδιο για 
τις δημόσιες σχέσεις της Δ. Υ. Π Ε. και ειδικότερα για τη σύ¬ 
νταξη και έκδοση ημερήσιου δελτίου τύπου, την ενημέ¬ 
ρωση της Διοίκησης και των υπηρεσιών της Δ.Υ.ΠΕ. επί 
των δημοσιευμάτων του τύπου που αφορούν τη δραστη- 
ριότητατηςΔ.Υ.ΠΕ. καιτων εποπτευόμενων ΦΠΥΥΚΑ, κα¬ 
θώς και για τη διοργάνωση συνεδρίων, ημερίδων, συνε¬ 
ντεύξεων και λοιπών εκδηλώσεων. 

9. Το Κέντρο Εξυπηρέτησης Πολιτών σε θέματα Υγείας 
και Κοινωνικής Αλληλεγγύης λειτουργεί ως αυτοτελές 
τμήμα, υπαγόμενο απευθείας στο Διοικητή της Υγειονομι¬ 
κής Περιφέρειας. Με απόφαση του Διοικητή της Υγειονο¬ 
μικής Περιφέρειας καθορίζεται η οργάνωση και ο κανονι¬ 
σμός λειτουργίας του. 

10. Με απόφαση του Υπουργού Υγείας και Κοινωνικής 
Αλληλεγγύης μπορεί, μετά από αίτηση τους, να αποσπώ- 
νται στη Δ.Υ. ΠΕ., χωρίς γνώμη των Υπηρεσιακών Συμβου¬ 
λίων και για χρονικό διάστημα μέχρι ενός έτους, που μπο¬ 
ρεί να ανανεώνεται μόνο μια φορά και για ίσο χρονικό διά¬ 
στημα, μετά από γνώμη των Υπηρεσιακών Συμβουλίων, 
για κάλυψη των λειτουργικών αναγκών της Δ.Υ.ΠΕ., ια¬ 
τροί και υπάλληλοι, πληντου νοσηλευτικού προσωπικού, 
των ΦΠΥΥΚΑ της οικείας Υγειονομικής Περιφέρειας, κα¬ 
θώς και του Υπουργείου Υγείας και Κοινωνικής Αλληλεγ¬ 
γύης. Ο χρόνος της απόσπασης θεωρείται, για κάθε συ¬ 
νέπεια, ως χρόνος πραγματικής υπηρεσίας στην οργανι¬ 
κή θέση από την οποία προέρχονται οι αποσπώμενοι, οι 
οποίοι δικαιούνται, κατά το χρόνο της απόσπασης τους, 
να λαμβάνουν, από το φορέα υποδοχής τους, πλήρεις τις 
τακτικές απολαβές της οργανικής τους θέσης. 

11. Επιτρέπεται η μετάταξη υπαλλήλων, πληντου νοση¬ 
λευτικού προσωπικού, από Περιφέρειες, Υπουργεία ή 
Ν.Π.Δ.Δ. στις Δ.Υ.ΠΕ., εφόσον ο μετατασσόμενος έχει τα 
προσόντα που απαιτούνται για την κατάληψη της θέσης 
στην οποία μετατάσσεται. Η μετάταξη διενεργείται μετά 
από αίτηση του υπαλλήλου και συνεκτίμηση των υπηρε¬ 
σιακών αναγκών, με κοινή απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης, Υγείας 
και Κοινωνικής Αλληλεγγύης και του κατά περίπτωση αρ¬ 
μόδιου Υπουργού, που εκδίδεται ύστερα από γνώμη των 
οικείων Υπηρεσιακών Συμβουλίων ή Δ.Σ. των Ν.Π.Δ.Δ.. 

12. α) Οι μόνιμοι υπάλληλοι που κατέχουν οργανικές θέ¬ 
σεις στις Κεντρικές Υπηρεσίες των Πε.Σ.Υ.Π., καθώς και 
όσοι υπάλληλοι κατέχουν προσωρινές προσωποπαγείς 
θέσεις στις Κεντρικές Υπηρεσίες των Πε.Σ.Υ.Π. κατά τη 
δημοσίευση του παρόντος νόμου, μεταφέρονται αυτοδι¬ 
καίως σε ομοιόβαθμες οργανικές θέσεις των αντίστοιχων 
Δ.Υ.ΠΕ.. Αν δεν προβλέπεται στον οργανισμό της Δ.Υ.ΠΕ. 

θέση αντίστοιχου κλάδου και ειδικότητας, καλύπτουν ανά¬ 
λογη οργανική θέση, για την κατάληψη της οποίας έχουντα 
απαιτούμενα τυπικά προσόντα ή προσωρινή προσωποπα¬ 
γή ομοιόβαθμη θέση, που συνιστάται αυτοδικαίως και κα- 
ταργείται με την καθ’ οιονδήποτε τρόπο αποχώρηση του 
υπαλλήλου από την Υπηρεσία. Το προσωπικό που υπηρε¬ 
τεί στις Κεντρικές Υπηρεσίες των Πε.Σ.Υ.Π. με σχέση εργα¬ 
σίας ιδιωτικού δικαίου αορίστου χρόνου κατάτη δημοσίευ¬ 
ση του παρόντος νόμου μεταφέρεται στην αντίστοιχη 
Δ.Υ.ΠΕ. με την ίδια σχέση εργασίας. 

β) Επιτρέπεται η μετάταξη στις Δ.Υ.ΠΕ. υπαλλήλων, 
πληντου νοσηλευτικού προσωπικού, που κατάτη δημοσί¬ 
ευση του παρόντος νόμου έχουν αποσπαστεί ή μετακινη¬ 
θεί και υπηρετούν σε Κεντρικές Υπηρεσίες των Πε.Σ.Υ.Π.. 
Η μετάταξη διενεργείται μετά από αίτηση των υπαλλή¬ 
λων, που υποβάλλεται μέσα σε αποκλειστική προθεσμία 
τριάντα ημερών από τη δημοσίευση του παρόντος νόμου, 
με απόφαση του Υπουργού Υγείας και Κοινωνικής Αλλη¬ 
λεγγύης, που εκδίδεται μετά από συνεκτίμηση των υπη¬ 
ρεσιακών αναγκών και γνώμη του Υπηρεσιακού Συμβου¬ 
λίου που είναι αρμόδιο για τους υπαλλήλους της Δ.Υ.ΠΕ.. 
Η μετάταξη γίνεται σε ομοιόβαθμη κενή θέση, για την κα¬ 
τάληψη της οποίας ο μετατασσόμενος έχει τα απαιτούμε- 
να τυπικά και ουσιαστικά προσόντα. 

γ) Επιτρέπεται η μετάταξη στο Υπουργείο Υγείας και 
Κοινωνικής Αλληλεγγύης των υπαλλήλων που κατέχουν 
οργανική θέση στην Κεντρική Υπηρεσία των Πε.Σ.Υ.Π. και 
είναι αποσπασμένοι στο Υπουργείο Υγείας και Κοινωνικής 
Αλληλεγγύης κατά την ημερομηνία δημοσίευσης του πα¬ 
ρόντος νόμου. Η μετάταξη γίνεται σε ομοιόβαθμη κενή 
θέση, για την κατάληψη της οποίας ο μετατασσόμενος 
έχει τα απαιτούμενα τυπικά και ουσιαστικά προσόντα. 

δ) Η μετάταξη νοσηλευτικού προσωπικού σύμφωνα με 
τις διατάξεις των παραγράφων 10, 11 και 12 του παρό¬ 
ντος άρθρου επιτρέπεται μόνο σε εξαιρετικές περιπτώ¬ 
σεις και πραγματοποιείται με κοινή απόφαση των Υπουρ¬ 
γών Οικονομίας και Οικονομικών, Εσωτερικών, Δημόσιας 
Διοίκησης και Αποκέντρωσης και Υγείας και Κοινωνικής 
Αλληλεγγύης. 

13. Σε κάθε Δ.Υ.ΠΕ. συνιστώνται θέσεις ειδικού επιστη¬ 
μονικού προσωπικού με σχέση εργασίας ιδιωτικού δικαί¬ 
ου ορισμένου χρόνου, διάρκειας ενός έτους. Η σύμβαση 
αυτή δύναται να ανανεωθεί, μετά το τέλος της, μόνο για 
μία φορά και για χρονικό διάστημα μη υπερβαίνοντο ένα 
έτος. Οιθέσεις αυτές είναι τρεις για τις Δ. Υ. Π Ε. των Α’, Β’ 
και Γ’ Υγειονομικών Περιφερειών Αττικής και δύο για τις 
Δ.Υ.ΠΕ. των υπόλοιπων Υγειονομικών Περιφερειών. Για 
το διορισμό στις ανωτέρω θέσεις απαιτείται πτυχίο τριτο¬ 
βάθμιας εκπαίδευσης, της ημεδαπής ή αλλοδαπής και 
επαρκής γνώση μιας ξένης γλώσσας. ΣτιςΔ.Υ.ΠΕ.τωνΑ’, 
Β’ και Γ’ Υγειονομικών Περιφερειών Αττικής και στις 
Δ.Υ.ΠΕ. των Α’ και Β’ Υγειονομικών Περιφερειών Κεντρι¬ 
κής Μακεδονίας συνιστάται μία θέση Συμβούλου Επικοι¬ 
νωνίας με σχέση εργασίας ιδιωτικού δικαίου ορισμένου 
χρόνου, διάρκειας ενός έτους. Η σύμβαση αυτή δύναται 
να ανανεωθεί, μετά το τέλος της, μόνο για μία φορά και 
για χρονικό διάστημα μη υπερβαίνοντο ένα έτος. Ο διο¬ 
ρισμός στις ανωτέρω θέσεις γίνεται με απόφαση του 
Υπουργού Υγείας και Κοινωνικής Αλληλεγγύης, ύστερα 
από εισήγηση του Διοικητή της οικείας Υγειονομικής Πε¬ 
ριφέρειας. 


14. Τα ποσά που κατεβλήθησαν στους υπαλλήλους των 
Κεντρικών Υπηρεσιών των Πε.Σ.Υ.Π. κατ’ εφαρμογή της 
διάταξηςτου άρθρου 14του Ν. 3016/2002 και αφορούντο 
διάστημα από 1.1.2004 μέχρι 31.12.2004, δεν αναζητού- 
νται 

15. Σε κάθε Δ.Υ.ΠΕ. συνιστώνται οι ακόλουθες θέσεις 
μόνιμων υπαλλήλων: 

Α. Κατηγορία ΠΕ 

α) Κλάδος ΠΕ Διοικητικός Οικονομικός, θέσεις τρεις, 
β) Κλάδος ΠΕ Κοινωνικής Διοίκησης ή ΠΕ Κοινωνιολο- 
γίας, θέσεις τρεις. 

γ) Κλάδος ΠΕ Διοικητικός Λογιστικός, θέσεις τέσσερις, 
δ) Κλάδος Π Ε Οργάνωσης και Διοίκησης Επιχειρήσεων, 
θέσεις τρεις. 

ε) Κλάδος ΠΕ Πληροφορικής, θέσεις τρεις, στ) Κλάδος 
ΠΕ Ιατρών, ΠΕ Νοσηλευτικής, θέσεις δύο. 
ζ) Κλάδος ΠΕ Στατιστικής, θέση μία. 
η) Μία θέση δικηγόρου νομικού συμβούλου με πάγια αντι¬ 
μισθία. Προσόν διορισμού είναι η άδεια άσκησης δικηγορι¬ 
κού επαγγέλματος παρ’ Αρείω Πάγω ή παρ’ Εφέταις. 
θ) Κλάδος Π Ε Ιατρών Εργασίας, θέση μία. 
ι) Κλάδος Π Ε Τεχνικών Ασφαλείας, θέση μία. 

Β. Κατηγορία ΤΕ 

α) Κλάδος ΤΕ Διοικητικός Λογιστικός, θέσεις οκτώ, 
β) Κλάδος ΤΕ Πληροφορικής, θέσεις δύο. 
γ) Κλάδος ΤΕ Διοίκησης Μονάδων Υγείας και Πρόνοιας, 
θέσεις πέντε. 

δ) Κλάδος ΤΕ Κοινωνικής Εργασίας, θέσεις δύο. 

Γ. Κατηγορία ΔΕ 

α) Κλάδος ΔΕ Διοικητικών Γραμματέων, θέσεις έξι. 
β) Κλάδος ΔΕ Τεχνικός, ειδικότητας οδηγού οχημάτων, 
θέσεις δύο. 

Δ. Κατηγορία ΥΕ 

α) Κλάδος ΥΕ Επιμελητών, θέσεις δύο. 

β) Κλάδος ΥΕ Προσωπικού Καθαριότητας, θέσεις δύο. 

16. Με απόφαση του Διοικητή της Υγειονομικής Περιφέ¬ 
ρειας, που δημοσιεύεται στην Εφημερίδα της Κυβερνή- 
σεως, μπορεί να συνιστάται ενιαία Νομική Υπηρεσία, που 
αποτελείται από όλους τους δικηγόρους που υπηρετούν 
στη Δ.Υ.ΠΕ. και τους ΦΠΥΥΚΑτης οικείας Περιφέρειας. Ο 
προϊστάμενος της υπηρεσίας αυτής επιλέγεται με από¬ 
φαση του Διοικητή της Υγειονομικής Περιφέρειας. Με 
απόφαση του Διοικητή της Υγειονομικής Περιφέρειας κα¬ 
θορίζεται η οργάνωση και ο κανονισμός λειτουργίας της 
ενιαίας νομικής υπηρεσίας. 

17. Με απόφαση του Διοικητή της Υγειονομικής Περιφέ¬ 
ρειας, που δημοσιεύεται στην Εφημερίδα της Κυβερνή- 
σεως, μπορεί να συνιστάται ενιαία Τεχνική Υπηρεσία, που 
αποτελείται από όλους τους Π Ε, ΤΕ και ΔΕ υπαλλήλους 
των Τεχνικών Υπηρεσιών όλων ή ορισμένων ΦΠΥΥΚΑ της 
Υγειονομικής Περιφέρειας, οι οργανικές θέσεις των οποί¬ 
ων μεταφέρονται στη Δ.Υ.ΠΕ..Σε περίπτωση κατάργησης 
της ενιαίας Τεχνικής Υπηρεσίας, οι οργανικές θέσεις επι¬ 
στρέφουν στον οικείο ΦΠΥΥΚΑ. Ο προϊστάμενος της Διε¬ 
ύθυνσης αυτής επιλέγεται με απόφαση του αρμόδιου 
υπηρεσιακού συμβουλίου. Με απόφαση του Διοικητή της 
Δ.Υ.ΠΕ. καθορίζεται η οργάνωση και ο κανονισμός λει¬ 
τουργίας της ενιαίας τεχνικής υπηρεσίας. 

18. Για έργα των εποπτευόμενων ΦΠΥΥΚΑ, μπορεί με 
απόφαση του Υπουργού Υγείας και Κοινωνικής Αλλη¬ 
λεγγύης, να ορίζεται ως Προϊσταμένη Αρχή η Διοίκηση 

της οικείας Υγειονομικής Περιφέρειας. Στην περίπτωση 
αυτή Διευθύνουσα Υπηρεσία είναι η Ενιαία Τεχνική Υπη¬ 
ρεσία της οικείας Υγειονομικής Περιφέρειας, εφόσον 
αυτή έχει συσταθεί, και Τεχνικό Συμβούλιο το Τεχνικό 
Συμβούλιο του Υπουργείου Υγείας και Κοινωνικής Αλλη¬ 
λεγγύης. 

19. Στην έδρα της κάθε Υγειονομικής Περιφέρειας συ- 
νιστάται, με απόφαση του Υπουργού Υγείας και Κοινωνι¬ 
κής Αλληλεγγύης, Πρωτοβάθμιο Υπηρεσιακό Συμβούλιο, 
στο οποίο, με την επιφύλαξη της διάταξης του άρθρου 
158παρ. 1 περ. α’του Ν. 2683/1999, υπάγονται όλοι οι μό¬ 
νιμοι ή συνδεόμενοι με σχέση εργασίας ιδιωτικού δικαίου 
υπάλληλοι της Δ.Υ.ΠΕ., με εξαίρεση τους ιατρούς ΕΣΥ, 
για θέματα της υπηρεσιακής τους κατάστασης. Με ανά¬ 
λογο τρόπο συνιστώνται : α) Υπηρεσιακά Συμβούλια ή 
Κοινά Υπηρεσιακά Συμβούλια Νοσοκομείων, σύμφωνα με 
τις διατάξεις του άρθρου 159 του Ν. 2683/1999 και του 
άρθρου 8 του παρόντος νόμου, στα οποία υπάγοντα οι 
μόνιμοι ή συνδεόμενοι με σχέση εργασίας ιδιωτικού δικαί¬ 
ου υπάλληλοι του Νοσοκομείου και των Κέντρων Υγείας, 
που αποτελούν αποκεντρωμένες μονάδες του αντίστοι¬ 
χου Νοσοκομείου, με εξαίρεση τους ιατρούς Ε.Σ.Υ., για 
θέματα της υπηρεσιακήςτους κατάστασης. Στα ανωτέρω 
Υπηρεσιακά Συμβούλια υπάγονται και όλοι οι ειδικευόμε¬ 
νοι ιατροί, για τα θέματα της υπηρεσιακήςτους κατάστα¬ 
σης, β) Υπηρεσιακά Συμβούλια ή Κοινά Υπηρεσιακά Συμ¬ 
βούλια Μονάδων Κοινωνικής Φροντίδας, σύμφωνα με τις 
διατάξεις του άρθρου 159 του Ν. 2683/ 1999 και του άρ¬ 
θρου 20 του παρόντος νόμου, στα οποία υπάγονται οι μό¬ 
νιμοι ή συνδεόμενοι με σχέση εργασίας ιδιωτικού δικαίου 
υπάλληλοι των Μονάδων Κοινωνικής Φροντίδας, με εξαί¬ 
ρεση τους ιατρούς Ε.Σ.Υ., για θέματα της υπηρεσιακής 
τους κατάστασης. Στα ανωτέρω Υπηρεσιακά Συμβούλια 
υπάγονται και όλοι οι ειδικευόμενοι ιατροί, για τα θέματα 
της υπηρεσιακήςτους κατάστασης. 

20. Σε ό,τι αφορά στη σύνθεση, συγκρότηση και λει¬ 
τουργία τωνπαραπάνω Υπηρεσιακών Συμβουλίων, εφαρ¬ 
μόζονται οι διατάξεις του Ν. 3260/2004. Ο τρόπος, η δια¬ 
δικασία και οι λοιπές προϋποθέσεις για την ανάδειξη των 
αιρετών εκπροσώπων των υπαλλήλων καθορίζονται με 
την κοινή υπουργική απόφασητηςπαραγράφου4του άρ¬ 
θρου 160 του Ν. 2683/1999. Μέχριτην έκδοση της απόφα¬ 
σης αυτής, εφαρμόζονται οι διατάξεις των υπ’ αριθ. Α.Π 
ΔΙΚΠΡ/Φ80/30/8703/ 16.9.1988 (ΦΕΚ 684 Β’) και ΔΙΚΠΡ/ 
Φ80/54/11988/2.12.1988 (ΦΕΚ 876 Β’) υπουργικών απο¬ 
φάσεων. Τα μέλη των Υπηρεσιακών Συμβουλίων ορίζο¬ 
νται αντίστοιχα με ισάριθμους αναπληρωτές. Σε περίπτω¬ 
ση μη ορισμού αιρετών εκπροσώπωντο Υπηρεσιακό Συμ¬ 
βούλιο λειτουργεί νόμιμα με τα υπόλοιπα μέλη του. Κατά 
τα λοιπά ισχύουν οι διατάξεις των άρθρων 158 έως 164 
του Ν. 2683/1999, όπως αντικαταστάθηκαν και συμπλη¬ 
ρώθηκαν με τις διατάξεις του άρθρου 15 του Ν. 
2839/2000 (ΦΕΚ 196 Α’). 

Άρθρο 5 

Πόροι της Δ.Υ.ΠΕ. 

Η Δ.Υ.ΠΕ. έχει τους εξής, ιδίως, πόρους: 

α) Επιχορηγήσεις από τον Τακτικό Κρατικό 
Προϋπολογισμό. 

β) Επιχορηγήσεις από τον Προϋπολογισμό Δημοσίων 
Επενδύσεων. 


γ) Ποσοστό 1 % επί των βεβαιωθέντων εσόδων των Νο¬ 
σοκομείων Ε.Σ.Υ.Κ.Α. της οικείας Υγειονομικής Περιφέ¬ 
ρειας. 

δ) Δωρεές, κληροδοτήματα και άλλες παροχές τρίτων, 
ε) Έσοδα από την εκμετάλλευση περιουσιακών στοι¬ 
χείων. 

στ) Έσοδα από προγράμματα της Ευρωπαϊκής Ένωσης 
ή άλλων Ελληνικών ή Διεθνών Οργανισμών ή μη κερδο¬ 
σκοπικών Οργανισμών ή από άλλες ερευνητικές δραστη¬ 
ριότητες. 

ζ) Κάθε άλλο έσοδο που προκύπτει από τη δραστηριό- 
τητά της. 

Άρθρο 6 

Κεντρικό Συμβούλιο Υγειονομικών Περιφερειών και 
Συμβούλιο Υγειονομικής Περιφέρειας (ΚΕ.ΣΥ.Υ.ΠΕ. 
καιΣ.Υ.ΠΕ.) 

1. Στο Υπουργείο Υγείας και Κοινωνικής Αλληλεγγύης 
συνιστάται Κεντρικό Συμβούλιο Υγειονομικών Περιφε¬ 
ρειών (ΚΕ.ΣΥ.Υ.ΠΕ.) που έχει ως σκοπό το συντονισμό 
του έργου των Διοικητών των Υγειονομικών Περιφερειών 
και την εναρμόνιση των πολιτικών τους για την υγεία και 
την κοινωνική αλληλεγγύη. Το ΚΕ.ΣΥ.Υ.ΠΕ. αποτελείται 
από: 

α) τον Υπουργό Υγείας και Κοινωνικής Αλληλεγγύης, ως 
Πρόεδρο, αναπληρούμενο από τον Γενικό Γραμματέα 
του Υπουργείου Υγείας και Κοινωνικής Αλληλεγγύης, 
β) τον Γ ενικό Γ ραμματέα Κοινωνικής Αλληλεγγύης του 
Υπουργείου Υγείας και Κοινωνικής Αλληλεγγύης, ανα¬ 
πληρούμενο από τον αντίστοιχο Γ ενικό Διευθυντή, 
γ) τους Διοικητές όλων των Υγειονομικών Περιφερειών, 
αναπληρούμένους από τους Αντιπροέδρους των Δ.Σ. των 
Δ.Υ.ΠΕ.. 

2. Το ΚΕ.ΣΥ.Υ.ΠΕ. συνέρχεται τακτικά κάθε δύο μήνες 
και κατά περίπτωση, για ειδικά θέματα, σε έκτακτες συνε¬ 
δριάσεις, ύστερα από πρόσκληση του Προέδρου του και 
λειτουργεί σύμφωνα με τις διατάξεις των άρθρων 13, 14 
και 15 του Ν. 2690/1999 (ΦΕΚ 45 Α’). Στις συνεδριάσεις 
του ΚΕ.ΣΥ.Υ.ΠΕ. μπορούννα καλούνται από τον Υπουργό 
Υγείας και Κοινωνικής Αλληλεγγύης, προκειμένου να με¬ 
τέχουν χωρίς ψήφο, και άλλοι υπηρεσιακοί παράγοντες, 
όταν συζητούνται θέματα της αρμοδιότητας τους. 

3. Το ΚΕ.ΣΥ.Υ.ΠΕ. υποστηρίζεται από τις Υπηρεσίες της 
Γενικής Διεύθυνσης Διοικητικής Υποστήριξης και Τεχνι¬ 
κών Υποδομώντου Υπουργείου Υγείας και Κοινωνικής Αλ¬ 
ληλεγγύης, οι οποίες έχουν την ευθύνη για την τήρηση 
των πρακτικών των συνεδριάσεων, παρακολουθούν την 
εκτέλεση των αποφάσεων και γενικότερα εξασφαλίζουν 
τις προϋποθέσεις ομαλής επικοινωνίας μεταξύ των 
Δ.Υ.ΠΕ. και του Υπουργείου. 

4. Στην έδρα κάθε Υγειονομικής Περιφέρειας συνιστά- 
ται Συμβούλιο Υγειονομικής Περιφέρειας (Σ.Υ.ΠΕ.) που 
γνωμοδοτεί προς τον Υπουργό Υγείας και Κοινωνικής Αλ¬ 
ληλεγγύης για θέματα ανάπτυξης των πολιτικών υγείας 
και κοινωνικής αλληλεγγύης στην Περιφέρεια, το συντο¬ 
νισμό των Διοικήσεων των Νοσοκομείων και των λοιπών 
φορέων που παρέχουν υπηρεσίες υγείας και κοινωνικής 
αλληλεγγύης και την εναρμόνιση των πολιτικών τους για 
την υγεία και την κοινωνική αλληλεγγύη. Το Σ.Υ.ΠΕ. απο- 
τελείται απάτην Ολομέλεια και τη Συντονιστική Επιτροπή. 

Η Ολομέλεια του Σ.Υ.ΠΕ. αποτελείται από: 

α) τον Διοικητή της Υγειονομικής Περιφέρειας, ως Πρό¬ 
εδρο, με αναπληρωτή του τον Αντιπρόεδρο του Δ.Σ. της 
Δ.Υ.ΠΕ., 

β) τους Διοικητές των Νοσοκομείων της Υγειονομικής 
Περιφέρειας, με αναπληρωτές τους, τους Αναπληρωτές 
Διοικητές των αντίστοιχων Νοσοκομείων, όπου αυτοί 
υπάρχουν, ειδάλλως τους Προϊσταμένους της Διοικητι¬ 
κής Διεύθυνσης των Νοσοκομείων, 
γ) έναν εκπρόσωπο της Διοικητικής Περιφέρειας, με τον 
αναπληρωτή του, οι οποίοι ορίζονται από τον Γενικό 
Γραμματέατης Περιφέρειας, 
δ) έναν εκπρόσωπο από κάθε Νομαρχιακή Αυτοδιοίκη¬ 
ση που βρίσκεται στα όρια της Περιφέρειας, με τον ανα¬ 
πληρωτή του, οι οποίοι ορίζονται από τον Νομάρχη, 
ε) στις Περιφέρειες που υπάρχουν πανεπιστημιακές 
κλινικές, έναν εκπρόσωπο του ιατρικού τμήματος, με τον 
αναπληρωτή του, οι οποίοι ορίζονται με απόφαση του 
Τμήματος, 

στ) έναν εκπρόσωπο των ιατρών της Περιφέρειας, με 
τον αναπληρωτή του, οι οποίοι ορίζονται με απόφαση του 
Δ.Σ. του Πανελλήνιου Ιατρικού Συλλόγου, 
ζ) έναν εκπρόσωπο των οδοντιάτρων της Περιφέρειας, 
με τον αναπληρωτή του, οι οποίοι ορίζονται με απόφαση 
του Δ.Σ. της Ελληνικής Οδοντιατρικής Ομοσπονδίας, 
η) έναν εκπρόσωπο των νοσηλευτών της Περιφέρειας, 
με τον αναπληρωτή του, οι οποίοι ορίζονται με απόφαση 
του Δ.Σ. της Ένωσης Νοσηλευτών Ελλάδος, 
θ) έναν εκπρόσωπο των φαρμακοποιών της Περιφέ¬ 
ρειας, μετον αναπληρωτή του, οι οποίοι ορίζονται με από¬ 
φαση του Δ.Σ. του Πανελλήνιου Φαρμακευτικού Συλλό¬ 
γου, 

ι) έναν εκπρόσωπο των μαιών μαιευτών της Περιφέ¬ 
ρειας, μετον αναπληρωτή του, οι οποίοι ορίζονται με από¬ 
φαση του οικείου Συλλόγου μαιών μαιευτών, 
ια) έναν εκπρόσωπο των Γενικών Ιατρών της Περιφέ¬ 
ρειας, ο οποίος ορίζεται με τον αναπληρωτή του από την 
Ελληνική Εταιρεία Γενικής Ιατρικής, 
ιβ) έναν εκπρόσωπο των Κοινωνικών Λειτουργών της 
Περιφέρειας, ο οποίος ορίζεται με τον αναπληρωτή του 
από το Σύνδεσμο Κοινωνικών Λειτουργών Ελλάδος, 
ιγ) έναν εκπρόσωπο της Γ.Σ.Ε.Ε., με τον αναπληρωτή 
του, οι οποίοι ορίζονται με απόφαση του Δ.Σ. της Γ.Σ.Ε.Ε. 
και 

ιδ) έναν εκπρόσωπο της Α.Δ. Ε.Δ.Υ., με τον αναπληρωτή 
του, οι οποίοι ορίζονται από την Α.Δ.Ε.Δ.Υ.. 

Οι εκπρόσωποι ορίζονται σε προθεσμία είκοσι ημερών 
από την αποστολή σχετικής πρόσκλησης του Υπουργού 
Υγείας και Κοινωνικής Αλληλεγγύης. Αν παρέλθει άπρα¬ 
κτη η προθεσμία, ορίζονται από τον Υπουργό Υγείας και 
Κοινωνικής Αλληλεγγύης. Όταν η ημερήσια διάταξη των 
συνεδριάσεων περιλαμβάνει θέματα Υπηρεσιών Κοινωνι¬ 
κής Αλληλεγγύης, συμμετέχουν οι Πρόεδροι των Διοικη¬ 
τικών Συμβουλίων των Μονάδων Κοινωνικής Φροντίδας 
της Υγειονομικής Περιφέρειας. 

5. Η Ολομέλεια του Σ.Υ.ΠΕ. επιλαμβάνεται θεμάτων που 
αφορούν στη δημόσια υγεία, την προστασία και την προ¬ 
αγωγή της υγείας των κατοίκων της Υγειονομικής Περι¬ 
φέρειας και έχει τις παρακάτω ειδικές αρμοδιότητες: 

α) Γνωμοδοτεί για το επιχειρησιακό σχέδιο δράσης που 
αφορά στην παροχή υπηρεσιών υγείας και κοινωνικής αλ¬ 
ληλεγγύης στην περιφέρεια ευθύνης του, το οποίο υπο¬ 


βάλλει προς έγκριση στον Υπουργό Υγείας και Κοινωνι¬ 
κής Αλληλεγγύης ο Διοικητής της Υγειονομικής Περιφέ¬ 
ρειας. 

β) Γνωμοδοτεί για το επιχειρησιακό σχέδιο αντιμετώπι¬ 
σης μαζικών καταστροφών, το οποίο υποβάλλει προς έγ¬ 
κριση στον Υπουργό Υγείας και Κοινωνικής Αλληλεγγύης 
ο Διοικητής της Υγειονομικής Περιφέρειας. 

γ) Γνωμοδοτεί, στο πλαίσιο του στρατηγικού και επιχει¬ 
ρησιακού σχεδίου της Δ,Υ.ΠΕ., για την ίδρυση, μείωση, 
συγχώνευση ή μεταφορά του συνόλου, μονάδων ή τμη¬ 
μάτων των ΦΠΥΥΚΑ. 

δ) Γ νωμοδοτεί, στο πλαίσιο του στρατηγικού και επιχει¬ 
ρησιακού σχεδίου της Υγειονομικής Περιφέρειας, για κά¬ 
θε θέμα που της υποβάλει ο Διοικητής της Υγειονομικής 
Περιφέρειας. 

Η Ολομέλεια του Σ.Υ.ΠΕ. συνέρχεται τακτικά κάθε έξι 
μήνες και έκτακτα, ύστερα από πρόσκληση του Προέ¬ 
δρου του καιλειτουργεί σύμφωνα με τις διατάξεις των άρ¬ 
θρων 13,14 και 15 του Ν. 2690/1999. Τα μέλη της Ολομέ¬ 
λειας του Σ.Υ.ΠΕ. μπορούν να εισηγούνται στον Διοικητή 
της Υγειονομικής Περιφέρειας θέματα προς ένταξη στην 
ημερήσια διάταξη. 

Οι αποφάσειςτης Ολομέλειας, με έκθεση επ’ αυτώντου 
Διοικητή της Υγειονομικής Περιφέρειας, υποβάλλονται 
στον Υπουργό Υγείας και Κοινωνικής Αλληλεγγύης για 
λήψη των σχετικών αποφάσεων. 

6. Η Συντονιστική επιτροπή του Σ.Υ.ΠΕ. αποτελείται 
από: 

α) τον Διοικητή της Υγειονομικής Περιφέρειας, ως Πρό¬ 
εδρο, με αναπληρωτή του τον Αντιπρόεδρο του Δ.Σ. της 
Δ.Υ.ΠΕ., 

β) τους Διοικητές των Νοσοκομείων της Υγειονομικής 
Περιφέρειας, με αναπληρωτές τους, τους Αναπληρωτές 
Διοικητές των αντίστοιχων Νοσοκομείων, όπου αυτοί 
υπάρχουν, ειδάλλως τους Προϊσταμένους της Διοικητι¬ 
κής Διεύθυνσης των Νοσοκομείων, 

γ) τους Διευθυντές των τεσσάρων Διευθύνσεων της 
Δ.Υ.ΠΕ., με αναπληρωτή τους τον παλαιότερο 
προϊστάμενο της κάθε Διεύθυνσης. 

Όταν η ημερήσια διάταξη των συνεδριάσεων περιλαμ¬ 
βάνει θέματα Υπηρεσιών Κοινωνικής Αλληλεγγύης, συμε- 
τέχουνοι Πρόεδροι των Διοικητικών Συμβουλίωντων Μο¬ 
νάδων Κοινωνικής Φροντίδας. 

7. Η Συντονιστική Επιτροπή του Σ.Υ.ΠΕ. έχει τις παρα¬ 
κάτω ειδικές αρμοδιότητες: 

α) Συντονίζει και παρακολουθεί την εφαρμογή και εκτέ¬ 
λεση του επιχειρησιακού προγράμματος δράσης της Πε¬ 
ριφέρειας, καθώς και των αποφάσεων του Υπουργείου 
Υγείας και Κοινωνικής Αλληλεγγύης και του Διοικητή της 
Υγειονομικής Περιφέρειας. 

β) Γνωμοδοτεί, στο πλαίσιο του στρατηγικού και επιχει¬ 
ρησιακού σχεδίου της Περιφέρειας, σε κάθε θέμα που 
της υποβάλει ο Διοικητής της Υγειονομικής Περιφέρειας. 

γ) Αξιολογεί συγκριτικά την εν γένει λειτουργία τα φο¬ 
ρέων του στη βάση ποιοτικών, ποσοτικών και οικονομικών 
δεικτών. 

δ) Σχεδιάζει μέτρα για την ανάπτυξη και διαρκή βελτίω¬ 
ση των διαδικασιών οργάνωσης και λειτουργίας των επο¬ 
πτευόμενων ΦΠΥΥΚΑ και της Δ.Υ.ΠΕ.. 

ε) Σχεδιάζει μέτρα και προγράμματα συνεχιζόμενης εκ¬ 
παίδευσης, ανάπτυξης και αξιοποίησης των ανθρώπινων 

πόρων, συντονίζει και παρακολουθεί την εκτέλεσή τους. 

στ) Γνωμοδοτεί για την αξιοποίηση των περιουσιακών 
στοιχείων των ΦΠΥΥΚΑ της Υγειονομικής Περιφέρειας. 

ζ) Γνωμοδοτεί σχετικά με το συνολικό ετήσιο προ¬ 
γραμματισμό των προσλήψεωντων ΦΠΥΥΚΑ της οικείας 
Υγειονομικής Περιφέρειας, κατά το τελευταίο τρίμηνο 
του έτους. 

Η Συντονιστική Επιτροπή του Σ.Υ.ΠΕ. συνέρχεται τακτι¬ 
κά μία φορά το μήνα και έκτακτα, ύστερα από πρόσκληση 
του Προέδρου της και λειτουργεί σύμφωνα με τις διατά¬ 
ξεις των άρθρων 13,14 και 15 του Ν. 2690/1999. Η Επιτρο¬ 
πή υποστηρίζεται από υπαλλήλους της αντίστοιχης 
Δ.Υ.ΠΕ., οριζόμενους από τον Διοικητή Υγειονομικής Πε¬ 
ριφέρειας, οι οποίοι έχουν την ευθύνη γιατηντήρηση των 
πρακτικών των συνεδριάσεων. 

ΚΕΦΑΛΑΙΟ Β’ 

ΝΟΣΟΚΟΜΕΙΑ Ε.Σ.Υ.Κ.Α. 

Άρθρο 7 

Διοίκηση Νοσοκομείων Ε.Σ.Υ.Κ.Α. 

1. Τα Νοσοκομεία του Ε.Σ.Υ. που είχαν μετατραπεί σε 
αποκεντρωμένες μονάδες των Πε.Σ.ΥΠ. με τη διάταξη της 
παρ.4του άρθρου 1 του Ν. 2889/2001 (ΦΕΚ37Α’ μετατρέ- 
πονται σε νομικά πρόσωπα δημοσίου δικαίου (Ν.Π.Δ.Δ.), 
τα οποία υπόκεινται στον έλεγχο και την εποπτείατου Διοι¬ 
κητή της αντίστοιχης Υγειονομικής Περιφέρειας, διέπο- 
νται από τις διατάξεις του παρόντος νόμου και έχουν δικό 
τους προϋπολογισμό, πρωτόκολλο, σφραγίδα, αρχείο και 
αριθμό φορολογικού μητρώου Α.Φ.Μ. 

2. Τα Νοσοκομεία του Ε.Σ.Υ. διακρίνονται σε: 

α) γενικά που παρέχουν νοσηλεία σε ασθενείς που εντάσ¬ 
σονται σε περισσότερες από μία θεραπευτικές κατηγορίες 
και 

β) ειδικά που παρέχουν νοσηλεία σε ασθενείς που εντάσ¬ 
σονται σε μία θεραπευτική κατηγορία. 

Νοσοκομεία τα οποία, κατά την έναρξη ισχύος του πα¬ 
ρόντος νόμου, έχουν την ονομασία "Πανεπιστημιακό" τη 
διατηρούν και στο μέλλον. Η ονομασία αυτή μπορεί να με¬ 
ταβληθεί με απόφαση του Υπουργού Υγείας και Κοινωνι¬ 
κής Αλληλεγγύης. 

3. Όργανα διοίκησης των νοσοκομείων του Ε.Σ.Υ. είναι: 

α) το Διοικητικό Συμβούλιο και β) ο Διοικητής του Νοσο¬ 
κομείου. 

4. Το Διοικητικό Συμβούλιο (Δ.Σ.) είναι επταμελές για 
Νοσοκομεία μέχρι 399 οργανικές κλίνες και εννεαμελές 
για Νοσοκομεία με 400 και άνω οργανικές κλίνες και απο- 
τελείταιαπό: 

α) Τον Διοικητή του Νοσοκομείου ως Πρόεδροτου Διοι¬ 
κητικού Συμβουλίου. 

β) Τρία μέλη σε Νοσοκομεία έως 399 οργανικές κλίνες 
και τέσσερα μέλη σε Νοσοκομεία με 400 και άνω οργανι¬ 
κές κλίνες, που ορίζονται απότον Υπουργό Υγείας και Κοι¬ 
νωνικής Αλληλεγγύης με τους αναπληρωτέςτους. Απότα 
μέλη αυτά το ένα ορίζεται ως Αντιπρόεδρος, ο οποίος εί¬ 
ναι μερικής απασχόλησης. Στα Πανεπιστημιακά Νοσοκο¬ 
μεία, το ένα από τα μέλη που διορίζει ο Υπουργός Υγείας 
και Κοινωνικής Αλληλεγγύης, πρέπει υποχρεωτικά να εί¬ 
ναι μέλος Δ.Ε.Π. της Ιατρικής Σχολής του οικείου Α.Ε.Ι.. 

γ) Τον Αναπληρωτή Διοικητή του Νοσοκομείου, σε νο¬ 
σοκομεία με 400 και άνω οργανικές κλίνες, με αναπληρω¬ 
τή του τον Διευθυντή της Διοικητικής Υπηρεσίας. 


δ) Έναν εκπρόσωπο των ιατρών που υπηρετούν στο Νο¬ 
σοκομείο, ο οποίος εκλέγεται, μαζί με τον αναπληρωτή 
του, από τους ιατρούς Ε.Σ.Υ. και τους ιατρούς μέλη 
Δ.Ε.Π. που υπηρετούν στο Νοσοκομείο. 

ε) Τον Διευθυντή της Νοσηλευτικής Υπηρεσίας, με ανα¬ 
πληρωτή του τον αρχαιότερο Διευθυντή Νοσηλευτικού 
τομέα. 

στ) Εναν εκπρόσωπο του λοιπού, πλην των ιατρών 
Ε.Σ.Υ., προσωπικού του Νοσοκομείου, ο οποίος εκλέγε¬ 
ται, μαζί με τον αναπληρωτή του, από το λοιπό, πλην των 
ιατρών Ε.Σ.Υ., προσωπικό του Νοσοκομείου. 

Ο Πρόεδρος του Δ.Σ. ορίζει την ημερήσια διάταξη της 
συνεδρίασης του Δ.Σ. και τους εισηγητές των θεμάτων. Ο 
Πρόεδρος μπορεί, κατά την κρίσητου, να καλεί στις συνε¬ 
δριάσεις εκπροσώπους των συνδικαλιστικών οργανώσε¬ 
ων των εργαζομένων, καθώς και κάθε υπηρεσιακό παρά¬ 
γοντα ή εκπρόσωπο οποιουδήποτε επιστημονικού ή τοπι¬ 
κού φορέα. 

Ο Διοικητής του Νοσοκομείου αναπληρώνεται από τον 
Αντιπρόεδρο του Δ.Σ. στα καθήκοντά του ως Προέδρου 
του Δ.Σ., ενώ στα καθήκοντά του ως Διοικητή αναπληρώ¬ 
νεται από τον Αναπληρωτή Διοικητή και όπου αυτός δεν 
υπάρχει από τον Διευθυντή της Ιατρικής Υπηρεσίας. Τα 
μέλη του Δ.Σ. είναι εισηγητές για τα θέματα της αρμοδιό- 
τητάς τους. 

5. Το Δ.Σ. συνέρχεται τακτικά δύο φορές το μήνα και 
έκτακτα, ύστερα από πρόσκληση του Προέδρου του και 
λειτουργεί σύμφωνα με τις διατάξεις των άρθρων 13, 14 
και 15 του Ν. 2690/1999. 

6. Το Διοικητικό Συμβούλιο του Νοσοκομείου έχει τις 
ακόλουθες αρμοδιότητες: 

1. Εγκρίνει το επιχειρησιακό σχέδιο δράσης του Νοσο¬ 
κομείου καιτο υποβάλλει στον Διοικητή της οικείας Υγειο¬ 
νομικής Περιφέρειας προς τελική έγκριση και ένταξή του 
στο επιχειρησιακό σχέδιο της Υγειονομικής Περιφέρειας. 

2. Εγκρίνει το επιχειρησιακό σχέδιο αντιμετώπισης μα¬ 
ζικών καταστροφών και έκτακτων αναγκών του Νοσοκο¬ 
μείου και το υποβάλλει προς τελική έγκριση στον Διοικη¬ 
τή της οικείας Υγειονομικής Περιφέρειας. 

3. Εγκρίνει τη δημιουργία, μείωση ή συγχώνευση μονά¬ 
δων ή τμημάτων του Νοσοκομείου και υποβάλλει τη σχε¬ 
τική πρόταση προς έγκριση στον Διοικητή της οικείας 
Υγειονομικής Περιφέρειας. 

4. Εγκρίνει την ανέγερση, επέκταση, αναδιάταξη και 
ανακατανομή των κτιριακών και λοιπών υποδομών του 
Νοσοκομείου και υποβάλλει τη σχετική πρόταση προς 
έγκριση στον Διοικητή της οικείας Υγειονομικής Περι¬ 
φέρειας. 

5. Εγκρίνει τον οργανισμό του Νοσοκομείου και τις τρο¬ 
ποποιήσεις του και τον υποβάλλει προς έγκριση στον 
Διοικητή της οικείας Υγειονομικής Περιφέρειας. 

6. Εγκρίνει το συνολικό ετήσιο προγραμματισμό των 
προσλήψεων του Νοσοκομείου και τον υποβάλλει στον 
Διοικητή της οικείας Υγειονομικής Περιφέρειας. 

7. Εγκρίνει τον προϋπολογισμό του Νοσοκομείου, τις ανα¬ 
μορφώσεις και τροποποιήσεις του, όπως καιτον ισολογισμό 
και τον απολογισμό της οικονομικής χρήσης κάθε έτους και 
τον υποβάλλει στον Διοικητή της οικείας Υγειονομικής Περι¬ 
φέρειας. 

8. Εγκρίνει το Ενιαίο Πρόγραμμα Προμηθειών του Νο¬ 
σοκομείου, καθώς και τις τροποποιήσεις του καιτο υπο- 

βάλλει στον Διοικητή της οικείας Υγειονομικής Περιφέ¬ 
ρειας. 

9. Εγκρίνειτη σκοπιμότητα καιτοντρόποχρηματοδότη¬ 
σης για εκτέλεση έργων, υλοποίηση μελετών, προμήθεια 
παντός τύπου εξοπλισμού, προμήθεια παντός τύπου ανα¬ 
λώσιμου υλικού και ανάθεση υπηρεσιών κατά ΚΑΕ 
προϋπολογισμού για ποσό άνω των 15.000 ευρώ και μέ¬ 
χρι 45.000 ευρώ ετησίως. 

10. Εισηγείταιτη σκοπιμότητα καιτοντρόπο χρηματο¬ 
δότησης για εκτέλεση έργων, υλοποίηση μελετών, προ¬ 
μήθεια παντός τύπου εξοπλισμού, προμήθεια παντός 
τύπου αναλώσιμου υλικού και ανάθεση υπηρεσιών κατά 
ΚΑΕ προϋπολογισμού για ποσά άνω των 45.000 ευρώ 
ετησίως στον Διοικητή της οικείας Υγιειονομικής Περι¬ 
φέρειας. 

11. Εγκρίνει τον ετήσιο προϋπολογισμό της δαπάνης 
που αφορά στις εφημερίες του ιατρικού προσωπικού και 
την υπερωριακή απασχόληση και εργασία κατά τις νυκτε¬ 
ρινές ώρες και εξαιρέσιμες ημέρες του λοιπού προσωπι¬ 
κού και τον υποβάλλει προς έγκριση στον Διοικητή της οι¬ 
κείας Υγειονομικής Περιφέρειας. 

12. Εγκρίνειτην ετήσια έκθεση πεπραγμένων, την οποία 
αποστέλλει στον Διοικητή της οικείας Υγιειονομικής Περι¬ 
φέρειας. 

13. Εγκρίνει τις προτάσεις για την αξιοποίηση των πε¬ 
ριουσιακών στοιχείων του Νοσοκομείου και υποβάλλει 
στον Διοικητή της Υγειονομικής Περιφέρειας εισήγηση 
για την εκποίηση τους. 

14. Εγκρίνει τη χορήγηση πάσης φύσεως εκπαιδευτι¬ 
κών αδειών του ιατρικού και λοιπού προσωπικού σύμφω¬ 
να με τις ισχύουσες διατάξεις. 

15. Αποφασίζει για την αποδοχή δωρεών και κληροδο¬ 
τημάτων υπέρ του Νοσοκομείου. 

7. Σε κάθε Νοσοκομείο του Ε.Σ.Υ.Κ.Α. συνιστάται μία 
οργανική θέση της κατηγορίας ΕΘ του άρθρου 79 του Ν. 
2683/1999, με βαθμό 1 ο, η οποία καταλαμβάνεται από τον 
Διοικητή του Νοσοκομείου. Σε Νοσοκομεία 400 οργανι¬ 
κών κλινών και άνω συνιστάται και μία οργανική θέση της 
κατηγορίας ΕΘτου άρθρου 79του Ν. 2683/1999, με βαθ¬ 
μό 2ο, η οποία καταλαμβάνεται από τον Αναπληρωτή Διοι¬ 
κητή του Νοσοκομείου. Ο Διοικητής και ο Αναπληρωτής 
Διοικητής του Νοσοκομείου είναι πλήρους και αποκλει¬ 
στικής απασχόλησης και διορίζονται με απόφαση του 
Υπουργού Υγείας και Κοινωνικής Αλληλεγγύης με διετή 
θητεία η οποία μπορεί να ανανεώνεται με όμοιο τρόπο. 
Επιτρέπεται η πρόωρη λήξη της θητείας των Διοικητών 
και Αναπληρωτών Διοικητώντων Νοσοκομείων, για σπου¬ 
δαίο λόγο, σχετικό με την άσκηση των καθηκόντων τους, 
αζημίως για το Δημόσιο, όπως και η απόσπαση τους σε 
άλλο Νοσοκομείο οποιοσδήποτε Υγειονομικής Περιφέ¬ 
ρειας για κάλυψη υπηρεσιακών αναγκών, με απόφαση 
του Υπουργού Υγείας και Κοινωνικής Αλληλεγγύης, ύστε¬ 
ρα από εισήγηση του Διοικητή της οικείας Υγειονομικής 
Περιφέρειας. 

Τα προσόντα που πρέπει να διαθέτει ο υποψήφιος Διοι¬ 
κητής και Αναπληρωτής Διοικητής είναι: πτυχίο τριτοβάθ¬ 
μιας εκπαίδευσης, ιδιαίτερη ικανότητα στην άσκηση διε¬ 
υθυντικών καθηκόντων σε υπηρεσίες ή οργανισμούς του 
Δημοσίου ή επιχειρήσεις του δημόσιου ή ιδιωτικού τομέα 
της ημεδαπής ή αλλοδαπής, συνεκτιμωμένων και των με¬ 
ταπτυχιακών σπουδών και επιστημονικής εξειδίκευσης 


σε θέματα στρατηγικού σχεδιασμού και προγραμματι¬ 
σμού, οργάνωσης, διοίκησης και λειτουργίας Νοσοκομεί¬ 
ων ή επιχειρήσεων, οικονομικών της υγείας ή κοινωνικής 
διοίκησης, καθώς και της ανάλογης εμπειρίας. Η παρ. 3 
του άρθρου 3 του παρόντος νόμου εφαρμόζεται αναλό- 
γως. 

8. 0 Διοικητής του Νοσοκομείου έχει τις ακόλουθες αρ¬ 
μοδιότητες: 

1. Έχει την ευθύνη της οργάνωσης, συντονισμού, ελέγ¬ 
χου και εύρυθμης λειτουργίας όλων των Υπηρεσιών του 
Νοσοκομείου. 

2. Εκπονεί και ενημερώνει σε μηνιαία βάση το χάρτη 
υγείας του Νοσοκομείου και τον υποβάλλει στον Διοικητή 
της οικείας Υγιειονομικής Περιφέρειας. 

3. Εκπονεί το επιχειρησιακό σχέδιο δράσης του Νοσο¬ 
κομείου και το υποβάλλει προς έγκριση στο Δ.Σ. του Νο¬ 
σοκομείου. 

4. Εκπονείτο επιχειρησιακό σχέδιο αντιμετώπισης μαζι¬ 
κών καταστροφών και έκτακτων αναγκών και το υποβάλ¬ 
λει στο Δ.Σ. του Νοσοκομείου. 

5. Εισηγείται στο Δ.Σ. τη δημιουργία, μείωση ή συγχώ¬ 
νευση μονάδων ή τμημάτων του Νοσοκομείου. 

6. Εισηγείται στο Δ.Σ. την ανέγερση, επέκταση, αναδιά¬ 
ταξη και ανακατανομή των κτιριακών και λοιπών υποδο¬ 
μών του Νοσοκομείου. 

7. Επεξεργάζεται τον οργανισμό και άλλα θεσμικά κεί¬ 
μενα του Νοσοκομείου και τα υποβάλλει προς έγκριση 
στο Δ.Σ. του Νοσοκομείου. 

8. Επεξεργάζεται και αξιολογεί όλες τις προτάσεις και 
αιτήματα των Υπηρεσιών και του προσωπικού και τα υπο¬ 
βάλλει στα αρμόδια όργανα. 

9. Εισηγείται στο Δ.Σ. το συνολικό ετήσιο προγραμματι¬ 
σμό τωνπροσλήψεωντου Νοσοκομείου. 

10. Υποβάλλει προς έγκριση στον Διοικητή της οικείας 
Υγειονομικής Περιφέρειας την επαναπροκήρυξη θέσεων 
ιατρώντου Ε.Σ.Υ. και την παράταση παραμονής ειδικευό¬ 
μενων ιατρών. 

11. Αποφασίζει για τις μετακινήσεις προσωπικού εντός 
των διοικητικών ορίων της ευθύνης του. 

12. Υποβάλλει στον Διοικητή της οικείας Υγιειονομικής 
Περιφέρειας πρόταση πρόσληψης επικουρικού προσω¬ 
πικού για την κάλυψη επιτακτικών αναγκών. 

13. Αποφασίζει την τοποθέτηση των Προϊσταμένων των 
Τμημάτων και Γραφείων του Νοσοκομείου. 

14. Αναθέτει προσωρινά καθήκοντα Προϊσταμένου Διε¬ 
ύθυνσης, Υποδιεύθυνσης και Τομέα μέχρι την πλήρωση 
των θέσεων αυτών. 

15. Εισηγείται στο Δ.Σ. του Νοσοκομείου τον 
προϋπολογισμό του φορέα, τις αναμορφώσεις και τροπο¬ 
ποιήσεις του, όπως και τον ισολογισμό και τον απολογι¬ 
σμό της οικονομικής χρήσης κάθε έτους. 

16. Εισηγείται στο Δ.Σ. το Ενιαίο Πρόγραμμα Προμη¬ 
θειών του φορέα, καθώς και τις τροποποιήσεις του. 

17. Εγκρίνειτη σκοπιμότητα καιτοντρόπο χρηματοδό¬ 
τησης για εκτέλεση έργων, υλοποίηση μελετών, προμή¬ 
θεια παντός τύπου εξοπλισμού, προμήθεια παντός τύπου 
αναλώσιμου υλικού και ανάθεση υπηρεσιών κατά ΚΑΕ 
προϋπολογισμού μέχρι 15.000 ευρώ ετησίως. 

18. Εισηγείται στο Δ.Σ. του Νοσοκομείου τη σκοπιμότη¬ 
τα και τον τρόπο χρηματοδότησης για εκτέλεση έργων, 
υλοποίηση μελετών, προμήθεια παντός τύπου εξοπλι- 

σμού, προμήθεια παντός τύπου αναλώσιμου υλικού και 
ανάθεση υπηρεσιών κατά ΚΑΕ προϋπολογισμού για ποσά 
άνω των 15.000 ευρώ ετησίως. 

19. Παρακολουθεί και ελέγχει σε μηνιαία βάση την ορ¬ 
θή εκτέλεση του προϋπολογισμού και την εν γένει οικονο¬ 
μική λειτουργία του φορέα του. 

20. Συντάσσει ετήσια έκθεση πεπραγμένων, την οποία 
υποβάλλει στο Δ.Σ. και στον Διοικητή της οικείας Υγειονο¬ 
μικής Περιφέρειας και τριμηνιαία έκθεση την οποία υπο¬ 
βάλλει στον Διοικητή της οικείας Υγειονομικής Περιφέ¬ 
ρειας. 

21. Συγκροτεί ομάδες εργασίας ή επιτροπές για το σχε¬ 
δίασμά και διαχείριση διαφόρων προγραμμάτων δράσης 
του Νοσοκομείου. 

22. Υποβάλλει στο Δ.Σ. προτάσεις για την αξιοποίηση 
των περιουσιακών στοιχείων του Νοσοκομείου, καθώς 
επίσης και την εκποίηση τους. 

23. Εκπροσωπείτο Νοσοκομείο δικαστικώς καιεξωδίκως, 
καθώς και έναντι τρίτων και δύναται να εκχωρεί τη νόμιμη 
εκπροσώπηση των μονάδων ευθύνης του στον Αναπληρω¬ 
τή Διοικητή και να διορίζει πληρεξούσιους δικηγόρους. 

24. Συγκαλείτο Δ.Σ. του Νοσοκομείου, προεδρεύει στις 
συνεδριάσεις του και συντάσσει την ημερήσια διάταξη. 

25. Προ'ΐσταται όλων των Υπηρεσιών του Νοσοκομείου 
και ασκεί ιεραρχικό και πειθαρχικό έλεγχο και μπορεί να 
αναθέτειτη διενέργεια Ένορκης Διοικητικής Εξέτασης σε 
οποιονδήποτε υπάλληλο των φορέων ευθύνης του. 

26. Μπορεί να μεταβιβάζει με πράξη του στον Αναπλη¬ 
ρωτή Διοικητή του Νοσοκομείου και σε ιεραρχικά υφιστά¬ 
μενα του όργανα την εξουσία να υπογράφουν με εντολή 
του, πράξεις ή άλλα έγγραφα της αρμοδιότητας του και 
να ασκούν συγκεκριμένες αρμοδιότητες του. 

27. Αποφασίζει για το χαρακτηρισμό παλαιού υλικού ως 
άχρηστου, καθώς και για την καταστροφή ή την εκποίηση 
του άχρηστου υλικού. 

28. Εισηγείται στον Διοικητή της Υγειονομικής Περιφέ¬ 
ρειας για τη διάθεση σε άλλους φορείς του μη χρησιμο¬ 
ποιούμενου υλικού του νοσοκομείου. 

29. Συγκροτείτο Επιστημονικό Συμβούλιο του Νοσοκο¬ 
μείου. 

30. Ασκεί όλες τις αρμοδιότητες που του αναθέτει το 
Δ.Σ. του Νοσοκομείου και, με αποφάσεις του, ο Διοικητής 
της οικείας Υγειονομικής Περιφέρειας. 

9. Ο Αναπληρωτής Διοικητής του Νοσοκομείου έχει τις 
ακόλουθες αρμοδιότητες: 

1. Είναι αρμόδιος για θέματα πληροφορικής και μηχα¬ 
νοργάνωσης του Νοσοκομείου, σε συνεργασία με τον 
Διοικητή του Νοσοκομείου. 

2. Παρακολουθεί τα θέματα έρευνας και εκπαίδευσης 
του προσωπικού του Νοσοκομείου. 

3. Μεριμνά για την πιστοποίηση της ποιότητας των υπη- 
ρεσιώντου Νοσοκομείου, σε συνεργασία με τον Διοικητή 
του Νοσοκομείου. 

4. Είναι υπεύθυνος για την επίλυση θεμάτων και την 
εφαρμογή και συντονισμό των αναγκαίων ενεργειών που 
σχετίζονται με την υγιεινή και ασφάλεια των εργαζομέ¬ 
νων. 

5. Μεριμνά για τη σύνταξη του ετήσιου προγράμματος 
εφημερίων του ιατρικού προσωπικού και υπερωριών, νυ¬ 
κτερινών και εξαιρέσιμων του λοιπού προσωπικού και το 
υποβάλλει προς έγκριση στο Δ.Σ.. 


6. Εγκρίνει και τροποποιεί τα μηνιαία προγράμματα 
εφημεριών του ιατρικού προσωπικού και υπερωριών, νυ¬ 
κτερινών και εξαιρέσιμων του λοιπού προσωπικού, μετά 
από εισήγηση των Διευθυντών των αντίστοιχων Υπηρε¬ 
σιών. 

7. Συντάσσει ετήσια έκθεση πεπραγμένων του, την 
οποία υποβάλλει στον Διοικητή του Νοσοκομείου. 

8. Εισηγείται για την οικονομική ενίσχυση και διοικητική 
υποστήριξη χρηματοδοτούμενων, από εξωτερικούς φο¬ 
ρείς, ερευνητικών προγραμμάτων στον Διοικητή της 
Υγειονομικής Περιφέρειας και παρακολουθεί την υλοποί¬ 
ησή τους. 

9. Εισηγείται στο Δ.Σ. για τα εκπαιδευτικά και μη χρημα¬ 
τοδοτούμενα από εξωτερικούς φορείς ερευνητικά προ¬ 
γράμματα, έπειτα από εισήγηση του Επιστημονικού Συμ¬ 
βουλίου του Νοσοκομείου, αποφασίζει για την οικονομική 
ενίσχυση και διοικητική υποστήριξη αυτών και παρακο¬ 
λουθεί την υλοποίησή τους. 

10. Παρακολουθεί και ελέγχει τις λίστες αναμονής για 
υπηρεσίες του φορέα ευθύνης του και λαμβάνει μέτρα 
πρόληψης για την καλύτερη εξυπηρέτηση των πολιτών. 

11. Καθορίζει τα κριτήρια διάθεσης των κλινών στις θέ¬ 
σεις Β’ και Α’ και ελέγχει την τήρηση τους. 

12. Αποφασίζει για την κατανομή των χειρουργικών 
τραπέζιών μετά από εισήγηση του Διευθυντή της Ιατρι¬ 
κής Υπηρεσίας. 

13. Χορηγεί ή εισηγείται στο Δ.Σ. του Νοσοκομείου πό¬ 
σης φύσεως εκπαιδευτικές άδειες του ιατρικού και λοι¬ 
πού προσωπικού, σύμφωνα με τις ισχύουσες διατάξεις. 

14. Ασκεί όλες τις αρμοδιότητες που του εκχωρεί ο Διοι¬ 
κητής του Νοσοκομείου. 

Στα Νοσοκομεία που έχουν 399 ή λιγότερες οργανικές 
κλίνες, οι ανωτέρω αρμοδιότητες ασκούνται από τον Διοι¬ 
κητή. 

10. Για την αντιμετώπιση των αναγκών των Νοσοκομεί¬ 
ων σε ειδικό επιστημονικό προσωπικό, συνιστώνται σε 
Νοσοκομεία 400 και άνω οργανικών κλινών δύο θέσεις και 
στα υπόλοιπα μία θέση ειδικού επιστημονικού προσωπι¬ 
κού με σχέση εργασίας ιδιωτικού δικαίου ορισμένου χρό¬ 
νου, διάρκειας ενός έτους. Η σύμβαση αυτή δύναται να 
ανανεωθεί, μετά το τέλος της, μόνο για μία φορά και για 
χρονικό διάστημα μη υπερβαίνον το ένα έτος. Για το διο¬ 
ρισμό στις ανωτέρω θέσεις απαιτείται πτυχίο τριτοβάθ¬ 
μιας εκπαίδευσης, της ημεδαπής ή αλλοδαπής, και επαρ¬ 
κής γνώση μιας ξένης γλώσσας. Οι θέσεις ειδικού επιστη¬ 
μονικού προσωπικού που προβλέπονται στην παρ. 3 του 
άρθρου 6του Ν. 2889/2001 καταργούνται. 

Διοικητές και Αναπληρωτές Διοικητές Νοσοκομείων του 
Ε.Σ.Υ, οι οποίοι έχουν την ιδιότητα του δημοσίου υπαλλή¬ 
λου και των οποίων η θητεία έληξε με βάση τη διάταξη του 
άρθρου 42 του Ν. 3252/2004, μπορούν να διορίζονται σε 
συνιστώμενες προσωποπαγείς θέσεις ειδικού επιστημονι¬ 
κού προσωπικού Νοσοκομείων του Ε.Σ.Υ.Κ.Α. ή φορέων 
που εποπτεύονται από το Υπουργείο Υγείας και Κοινωνι¬ 
κής Αλληλεγγύης, εφόσον καταθέσουν σχετική αίτηση 
εντός αποκλειστικής προθεσμίας τριάντα ημερών απάτην 
ημερομηνία δημοσίευσης του παρόντος νόμου. Οι ως άνω 
θέσεις συνιστώνται αυτοδικαίως με την απόφαση του 
Υπουργού Υγείας και Κοινωνικής Αλληλεγγύης περί διορι¬ 
σμού και καταργούνται με την καθ’ οιονδήποτε τρόπο απο¬ 
χώρηση των εν λόγω υπαλλήλων από την υπηρεσία. 

11. Με κοινή απόφαση των Υπουργών Οικονομίας και 
Οικονομικών και Υγείας και Κοινωνικής Αλληλεγγύης κα¬ 
θορίζονται, χωρίς περιορισμό ως προς το ύψος τους, οι 
πόσης φύσεως μηνιαίες αποδοχές, επιδόματα εορτών και 
αδείας και η αποζημίωση για έξοδα κίνησης και έξοδα πα¬ 
ράστασης των Διοικητών και Αναπληρωτών Διοικητών 
των Νοσοκομείων και η αποζημίωση των μελών των Διοι¬ 
κητικών Συμβουλίων, πλην των Διοικητών και Αναπληρω¬ 
τών Διοικητών, για κάθε συνεδρίαση στην οποία μετέ¬ 
χουν. Επίσης, με κοινή απόφαση των Υπουργών Οικονο¬ 
μίας και Οικονομικών και Υγείας και Κοινωνικής 
Αλληλεγγύης καθορίζονται οι πάσης φύσεως αποδοχές 
καιτα επιδόματα εορτών καιαδείαςτου ειδικού επιστημο¬ 
νικού προσωπικού. 

12. Με κοινή απόφαση των Υπουργών Οικονομίας και 
Οικονομικών και Υγείας και Κοινωνικής Αλληλεγγύης 
μπορούν να καθορίζονται οι όροι, οι προϋποθέσεις και η 
διαδικασία για την ασφάλιση του ιατρικού προσωπικού 
των Νοσοκομείων του ΕΣΥΚΑ, για ιατρικά λάθη κατά την 
άσκηση των καθηκόντων τους. 

Άρθρο 8 

Επιλογή και τοποθέτηση Προϊσταμένων 
οργανικών μονάδων 

1. Οι Προϊστάμενοι οργανικών μονάδων Διεύθυνσης, 
Υποδιεύθυνσης και Νοσηλευτικού Τομέα των Νοσοκομεί¬ 
ων και των Διευθύνσεων της Δ.Υ. ΠΕ. μπορούν να προέρ¬ 
χονται από τους υπαλλήλους όλων των Νοσοκομείων της 
οικείας Υγειονομικής Περιφέρειας και από τους υπαλλή¬ 
λους της οικείας Δ.Υ.ΠΕ., που ανήκουν στον αντίστοιχο 
κλάδο, οι οποίοι μπορούν να προΐστανται στις αντίστοιχες 
οργανικές μονάδες κατά τις οργανικές διατάξεις του οι¬ 
κείου φορέα και πληρούν τις προϋποθέσεις να επιλεγούν 
ως Προϊστάμενοι Διευθύνσεων, Υποδιευθύνσεων και Νο¬ 
σηλευτικών Τομέων Νοσοκομείων και Διευθύνσεων της 
Δ.Υ.ΠΕ.. 

2. Για την εφαρμογή της παρ. 6 του άρθρου 8 του Ν. 
3260/2004, το Πρωτοβάθμιο Υπηρεσιακό Συμβούλιο της 
παρ. 19 του άρθρου 4 του παρόντος νόμου επιλέγει 
Προϊσταμένους Διεύθυνσης της Νοσηλευτικής, Διοικητι¬ 
κής και Τεχνικής Υπηρεσίας ή της Διεύθυνσης Πληροφο¬ 
ρικής, Τομέων της Νοσηλευτικής Υπηρεσίας, Υποδιεύ¬ 
θυνσης Διοικητικού, Οικονομικού ή Τεχνικού της Διοικητι¬ 
κής Υπηρεσίας των Νοσοκομείων ή των Διευθύνσεων της 
Δ.Υ.ΠΕ., από το σύνολο των υπαλλήλων των Νοσοκομεί¬ 
ων της οικείας Υγειονομικής Περιφέρειας και των υπαλ¬ 
λήλων της οικείας Δ.Υ.ΠΕ., που πληρούν τις 
προϋποθέσεις να επιλεγούν ως Προϊστάμενοι Διευθύνσε¬ 
ων, Υποδιευθύνσεων και Νοσηλευτικών Τομέων και ανή¬ 
κουν σε κλάδους των οποίων οι υπάλληλοι μπορούν να 
προΐστανται στις αντίστοιχες μονάδες, κατά τις οργανι¬ 
κές διατάξεις του φορέα της οικείας Υγειονομικής Περι¬ 
φέρειας. 

3. Για την εφαρμογή των ανωτέρω διατάξεων, το Πρω¬ 
τοβάθμιο Υπηρεσιακό Συμβούλιο καταρτίζει, με βάση τις 
καταστάσεις όλωντων Νοσοκομείωντης οικείας Υγειονο¬ 
μικής Περιφέρειας, ενιαίο πίνακα υπαλλήλων από τον 
οποίο επιλέγονται για την πλήρωση των κενών ή κενού με¬ 
νών θέσεων Προϊσταμένων Διευθύνσεων, Υποδιευθύνσε¬ 
ων ή Νοσηλευτικών Τομέων. Ο Διοικητής της Δ.Υ.ΠΕ. 
ασκεί έλεγχο νομιμότητας των ενιαίων πινάκων και στη 


συνέχεια οι υπάλληλοι που έχουν επιλεγεί κατά τα ανωτέ¬ 
ρω, τοποθετούνται, με απόφασή του που δημοσιεύεται 
στην Εφημερίδα της Κυβερνήσεως, σε κενή ή κενούμενη 
θέση Προϊσταμένου οργανικής μονάδας Διεύθυνσης, 
Υποδιεύθυνσης ή Νοσηλευτικού Τομέα, σε οποιοδήποτε 
Νοσοκομείο της οικείας Υγειονομικής Περιφέρειας ή 
στην οικεία Δ.Υ.ΠΕ.. 

Άρθρο 9 

Επιστημονικά Συμβούλια Νοσοκομείων Ε.Σ.Υ.Κ.Α. 

1. Σε κάθε νοσοκομείο του Ε.Σ.Υ.Κ.Α. συνιστάται εννεα- 
μελές Επιστημονικό Συμβούλιο που αποτελείται από: 

α) Δύο ιατρούς με βαθμό Διευθυντή, που εκλέγονται από 
όλους τους Διευθυντές ιατρούςτου Νοσοκομείου, με τους 
αναπληρωτές τους. 

β) Έναν ιατρό με βαθμό Αναπληρωτή Διευθυντή, που εκλέ¬ 
γεται από όλουςτους Αναπληρωτές Διευθυντές ιατρούςτου 
Νοσοκομείου, με τον αναπληρωτή του. 

γ) Εναν ιατρό με βαθμό Επιμελητή Α’, που εκλέγεται από 
όλους τους Επιμελητές Α’ του Νοσοκομείου, με τον ανα¬ 
πληρωτή του. 

δ) Εναν ιατρό με βαθμό Επιμελητή Β’, που εκλέγεται από 
όλους τους Επιμελητές Β’ του Νοσοκομείου, με τον ανα¬ 
πληρωτή του. 

ε) Έναν επιστήμονα της Ιατρικής Υπηρεσίας, μη ιατρό, 
κατηγορίας ΠΕ και έναν επιστήμονα της Ιατρικής Υπηρε¬ 
σίας, μη ιατρό, κατηγορίας ΤΕ, με βαθμό τουλάχιστον Α’, 
που εκλέγονται από όλους τους μη ιατρούς υπαλλήλους, 
κατηγορίας Π Ε καιΤΕ αντίστοιχα, που υπάγονται στην Ια¬ 
τρική Υπηρεσία. 

στ) Εναν ειδικευόμενο ιατρό, που εκλέγεται από όλους 
τους ειδικευόμενους ιατρούςτου Νοσοκομείου, μετον ανα¬ 
πληρωτή του. 

ζ) Έναν Νοσηλευτή ΠΕ με βαθμό Α’, και ελλείψει αυτού 
έναν Νοσηλευτή ΤΕ ή μαία ή επισκέπτρια υγείας με βαθ¬ 
μό Α’, που εκλέγεται από όλους τους νοσηλευτές και 
μαίες του Νοσοκομείου, μετον αναπληρωτή του. 

Αν οποιοδήποτε μέλος του Επιστημονικού Συμβουλίου 
χάσει την ιδιότητα με την οποία έχει εκλεγεί, παύει αυτό¬ 
ματα να είναι μέλος και ορίζεται νέο με την αρχική διαδι¬ 
κασία, για το υπόλοιπο της θητείας. Αντικατάσταση μέ¬ 
λους, με την ίδια διαδικασία, γίνεται και στην περίπτωση 
κατά την οποία το μέλος απουσιάζει από περισσότερες 
από τρεις συνεχόμενες συνεδριάσεις του Επιστημονικού 
Συμβουλίου. 

2. Το Επιστημονικό Συμβούλιο συνεδριάζει τακτικά δύο 
φορές το μήνα και έκτακτα όταν αυτό ζητηθεί από τον 
Πρόεδρο ή δύο τουλάχιστον μέλη του. 

Στην πρώτη συνεδρίασή του, το Επιστημονικό Συμβού¬ 
λιο εκλέγει, με μυστική ψηφοφορία, τον Πρόεδρό του. 
Υποψήφιοι για το αξίωμα αυτό δύνανται να είναι μόνο ια¬ 
τροί που κατέχουν το βαθμό του Διευθυντή ή Αναπληρω¬ 
τή Διευθυντή. Σε περίπτωση ισοψηφίας, ο Διοικητής του 
Νοσοκομείου διενεργεί κλήρωση μεταξύ των ισοψηφισά- 
ντων, για την ανάδειξη του Προέδρου. 

Στις συνεδριάσεις του Επιστημονικού Συμβουλίου τη¬ 
ρούνται πρακτικά σε ειδικό βιβλίο πρακτικών θεωρημένο 
από τον Διοικητή του Νοσοκομείου. Η γραμματειακή υπο¬ 
στήριξη του Επιστημονικού Συμβουλίου ανατίθεται σε 
υπάλληλο της Διοικητικής Διεύθυνσης του Νοσοκομείου, 
οριζόμενο από τον Διοικητή. 

Η θητεία του Επιστημονικού Συμβουλίου είναι διετής 
και η συγκρότηση του γίνεται με απόφαση του Διοικητή 
του Νοσοκομείου. 

3. Το Επιστημονικό Συμβούλιο γνωμοδοτεί για κάθε θέ¬ 
μα το οποίο σχετίζεται με την αποτελεσματική παροχή 
φροντίδας υγείας στους νοσηλευόμενους και τους εξω¬ 
τερικούς ασθενείς του Νοσοκομείου. Στις αρμοδιότητες 
του Επιστημονικού Συμβουλίου περιλαμβάνονται: 

α) Η κατάρτιση και εισήγηση του ετήσιου και μηνιαίου 
προγράμματος εφημερίων των ιατρών των Τομέων και 
Τμημάτων του Νοσοκομείου και η έγκαιρη υποβολή του 
στον Αναπληρωτή Διοικητή του Νοσοκομείου για έγκρι¬ 
ση, ή όπου αυτός δεν υπάρχει, στον Διοικητή. Οποιαδή¬ 
ποτε αλλαγή στο πρόγραμμα των εφημεριών γίνεται μό¬ 
νο με γραπτή και αιτιολογημένη εισήγηση του Προέδρου 
του Επιστημονικού Συμβουλίου και έγκριση από τον Ανα¬ 
πληρωτή Διοικητή, ή όπου αυτός δεν ορίζεται, από τον 
Διοικητή. 

β) Η συγκρότηση και η παρακολούθηση της δραστηριό¬ 
τητας επιστημονικών επιτροπών του Νοσοκομείου και 
όποιων άλλων επιτροπών ή ομάδων εργασίας όταν η σύ¬ 
στασή τους αποφασιστεί από τον Διοικητή. 

γ) Η οργάνωση επιστημονικών εκδηλώσεων, με συμμε¬ 
τοχή ειδικών επιστημόνων εκτός Νοσοκομείου, όποτε αυ¬ 
τό κρίνεται απαραίτητο. 

δ) Η οργάνωση και η ενημέρωση της κλασικής και ηλεκ¬ 
τρονικής βιβλιοθήκης του Νοσοκομείου. 

ε) Οι αρμοδιότητες της Επιτροπής Ηθικής και Δεοντο¬ 
λογίας. 

στ) Η εισήγηση, προς τον Διοικητή, μέτρωνπου αφορο¬ 
ύν στη βελτίωση της λειτουργίας των επί μέρους μονά¬ 
δων του Νοσοκομείου, στη θέσπιση προτεραιοτήτων κα¬ 
τά τον προγραμματισμό της προμήθειας εξοπλισμού ή 
υγειονομικού υλικού και σε οτιδήποτε κριθεί, από τον 
Διοικητή, ό,τι δύναται να βελτιώσει την ποιότητα των πα¬ 
ρεχόμενων προς τους ασθενείς υπηρεσιών. 

Άρθρο 10 

Επικουρικό προσωπικό 

1. Το πρώτο εδάφιο που προστέθηκε στο τέλος της 
πρώτης παραγράφου του άρθρου 23 του Ν. 2519/1997 με 
τηνπαρ. 22του άρθρου 11 του Ν. 2889/2001 αντικαθίστα¬ 
ται ως εξής: 

"Στο Υπουργείο Υγείας και Κοινωνικής Αλληλεγγύης κα¬ 
ταρτίζεται κατάλογος επικουρικών ιατρών ανά ειδικότητα 
για την κάλυψη επιτακτικών αναγκών, ανεξάρτητα από 
την ύπαρξη κενών οργανικών θέσεων." 

2. Στη Διεύθυνση Ανάπτυξης Ανθρώπινου Δυναμικού 
Μονάδων Παροχής Υπηρεσιών Υγείας και Κοινωνικής Αλ¬ 
ληλεγγύης της κάθε Δ.Υ.ΠΕ. καταρτίζονται κατάλογοι 
επικουρικού προσωπικού, κατά κλάδο, για τους κλάδους 
Νοσηλευτών ΠΕ και ΤΕ, ΔΕ Αδελφών Νοσοκόμων, ΥΕ 
Τραυματιοφορέων, ΤΕ Ιατρικών Εργαστηρίων, ΤΕ Ραδιο¬ 
λογίας Ακτινολογίας, ΔΕ Βοηθών Ιατρικών και Βιολογικών 
Εργαστηρίων, ΔΕ Χειριστών Εμφανιστών, ΔΕ Πληρώμα¬ 
τος Ασθενοφόρου, ΤΕ Φυσιοθεραπείας, ΠΕ ή ΤΕ Λογοθε- 
ραπείας, ΠΕ ή ΤΕ Εργοθεραπείας, ΠΕ Ειδικών Παιδαγω¬ 
γών, ΤΕ Κοινωνικής Εργασίας και ΤΕ ή ΔΕ Θεραπευτών 
Παιδαγωγών, για την κάλυψη επιτακτικών αναγκών των 
ΦΠΥΥΚΑτης οικείας Υγιειονομικής Περιφέρειας, ανεξάρ¬ 
τητα από την ύπαρξη κενών οργανικών θέσεων. Στους κα¬ 


ταλόγους αυτούς εγγράφονται όσοι κατέχουν αντίστοιχο 
τίτλο σπουδών και είναι εγγεγραμμένοι στον Οργανισμό 
Απασχόλησης Εργατικού Δυναμικού Ο.Α.Ε.Δ. ή απασχο¬ 
λούνται στον ιδιωτικό τομέα. 

Προηγούνται οι άνεργοι και η προτεραιότητα μεταξύ αυ¬ 
τών καθορίζεται από τη σειρά εγγραφής τους στον 
Ο.Α.Ε.Δ.. Οι πτυχιούχοι υποψήφιοι που εγγράφονται 
στους καταλόγους αυτούς δενπρέπει να κατέχουν τον τίτ¬ 
λο σπουδών τους περισσότερο από δέκα έτη και δεν μπο¬ 
ρούν να παραμείνουν στον κατάλογο περισσότερο από 
πέντε έτη. 

3. Η πρόσληψη επικουρικού προσωπικού εγκρίνεται 
από τον Διοικητή της Υγειονομικής Περιφέρειας μετά από 
αίτημα του οργάνου διοίκησης του ΦΠΥΥΚΑ και πραγμα¬ 
τοποιείται με κοινή απόφαση των Υπουργών Οικονομίας 
και Οικονομικών και Υγείας και Κοινωνικής Αλληλεγγύης. 
Για τις προσλήψεις του ανωτέρω προσωπικού δεν απαι¬ 
τείται εγκριτική απόφαση της τριμελούς επιτροπής της 
παρ. 1 του άρθρου 2 της ΠΥΣ 55/1998 (ΦΕΚ252Α’). 

4. Οι αιτήσεις των υποψηφίων υποβάλλονται καθ’ όλη τη 
διάρκεια του έτους, στο ΚΕΠΥΚΑτης κάθε Δ.Υ.ΠΕ.. 

5. Για καθέναν από τους κλάδους αυτούς καταρτίζεται 
ξεχωριστός κατάλογος. Αρμόδια για τον έλεγχο της νομι¬ 
μότητας των δικαιολογητικών και την κατάρτιση των κα¬ 
ταλόγων είναι τριμελής Επιτροπή, αποτελούμενη απότον 
Διοικητή της οικείας Υγιειονομικής Περιφέρειας, τον Αντι¬ 
πρόεδρο του Δ.Σ. της Δ.Υ.ΠΕ. και τον Προϊστάμενο της 
Διεύθυνσης Ανάπτυξης Ανθρώπινου Δυναμικού Μονά¬ 
δων Παροχής Υπηρεσιών Υγείας και Κοινωνικής Αλληλεγ- 
γύηςτης οικείας Δ.Υ.ΠΕ.. Η Επιτροπή συνεδριάζει μία φο¬ 
ρά κάθε δύο μήνες και υποστηρίζεται γραμματειακά από 
υπάλληλο του Τμήματος Διαχείρισης Ανθρώπινων Πόρων 
της οικείας Δ.Υ.ΠΕ.. 

6. Το χρονικό διάστημα απασχόλησης του επικουρικού 
προσωπικού δεν μπορεί να είναι μικρότερο των έξι μηνών 
και μεγαλύτερο του ενός έτους. Το χρονικό διάστημα της 
απασχόλησης του ανωτέρω προσωπικού ορίζεται στη 
σύμβαση που συνάπτει με τον φορέα στον οποίο θα απα¬ 
σχοληθεί. 

7. Το επικουρικό προσωπικό, κατά το χρόνο απασχόλη¬ 
σής του, είναι πλήρους και αποκλειστικής απασχόλησης. 
Ο χρόνος αυτός υπολογίζεται ως χρόνος προϋπηρεσίας 
και θεωρείται προσόν όταν θέτουν υποψηφιότητα για την 
κατάληψη μόνιμης θέσης σε αντίστοιχο κλάδο στο Δημό¬ 
σιο Τομέα. 

8. Το απασχολούμενο επικουρικό προσωπικό αμείβεται 
σύμφωνα με τις διατάξεις που ισχύουν για το προσωπικό 
με σύμβαση εργασίας ορισμένου χρόνου των ίδιων φορέ¬ 
ων. Η δαπάνη για την αμοιβή του βαρύνει τις πιστώσεις 
του προϋπολογισμού του ΦΠΥΥΚΑ που θα το απασχολή¬ 
σει, με εξαίρεση την περίπτωση των απασχολούμενων 
στα Κέντρα Υγείας, που η αμοιβή τους βαρύνει τις πιστώ¬ 
σεις του προϋπολογισμού του Νοσοκομείου με το οποίο 
το Κέντρο Υγείας είναι λειτουργικά συνδεδεμένο. 

9. Το ποσόν το οποίο διατίθεται ετησίως για την αμοιβή 
του επικουρικού προσωπικού όλωντων κλάδων δεν δύνα- 
ται να υπερβαίνει το 3% του ποσού της μισθοδοσίας του 
συνόλου του μόνιμου, πλην ιατρικού, προσωπικού του 
ΦΠΥΥΚΑ, κατά το προηγούμενο έτος. 

Άρθρο 11 

Πειθαρχικές διατάξεις 

1. α) Ο Διοικητής του Νοσοκομείου, ως πειθαρχικός 
προϊστάμενος, μπορεί να επιβάλει σε βάρος του λοιπού, 
πλην του ιατρικού, προσωπικού του Νοσοκομείου, των 
Κέντρων Υγείας και των Περιφερειακών Ιατρείων της αρ¬ 
μοδιότητας του, τις ποινές της επίπληξης και του προστί¬ 
μου μέχρι το ήμισυ των μηνιαίων αποδοχών. 

β) Ο Πρόεδρος του Διοικητικού Συμβουλίου της Μονά¬ 
δας Κοινωνικής Φροντίδας, ως πειθαρχικός 
προϊστάμενος, μπορεί να επιβάλει σε βάρος του λοιπού, 
πλην του ιατρικού, προσωπικού αυτής, τις ποινές της επί¬ 
πληξης και του προστίμου μέχρι το ήμισυ των μηνιαίων 
αποδοχών. 

γ) Το Διοικητικό Συμβούλιο του Νοσοκομείου και το 
Διοικητικό Συμβούλιο της Μονάδας Κοινωνικής Φροντί¬ 
δας, ως συλλογικά πειθαρχικά όργανα, μπορούν να επι¬ 
βάλουν σε βάρος του λοιπού, πλην του ιατρικού προσω¬ 
πικού της αρμοδιότητας τους, τις ποινές της επίπληξης 
και του προστίμου μέχρι τις αποδοχές ενός μηνάς. 

δ) Ο Διοικητής της Δ.Υ.ΠΕ., ως πειθαρχικός 
προϊστάμενος, μπορεί να επιβάλει σε βάρος του λοιπού, 
πληντου ιατρικού, προσωπικού της Δ.Υ.ΠΕ. καιόλωντων 
εποπτευόμενων ΦΠΥΥΚΑτις ποινές της επίπληξης καιτου 
προστίμου μέχρι το ήμισυ των μηνιαίων αποδοχών. Επί¬ 
σης, μπορεί να διενεργεί, αυτεπαγγέλτως ή κατόπιν πα¬ 
ραπομπής από αρμόδιο πειθαρχικό όργανο, προκαταρ¬ 
κτική έρευνα και Ένορκη Διοικητική Εξέταση κατά των 
Διοικητών και των Αναπληρωτών Διοικητών των Νοσοκο¬ 
μείων της αρμοδιότητας του και, εάν κρίνει ότι πρέπει να 
ασκηθεί πειθαρχική δίωξη εναντίον τους, εισηγείται σχε¬ 
τικά στον Υπουργό Υγείας και Κοινωνικής Αλληλεγγύης. 
Ο Διοικητής της Δ.Υ.ΠΕ. και ο Διοικητής του Νοσοκομεί¬ 
ου είναι πειθαρχικώς προϊστάμενοιτου Αναπληρωτή Διοι¬ 
κητή του Νοσοκομείου. 

Κατά των πειθαρχικών αποφάσεων των ανωτέρω οργά¬ 
νων επιτρέπεται η άσκηση ένστασης ενώπιον του Πρωτο¬ 
βάθμιου Υπηρεσιακού Συμβουλίου της παρ. 19 του άρ¬ 
θρου 4 του παρόντος νόμου. Το Πρωτοβάθμιο Υπηρεσια¬ 
κό Συμβούλιο, ως πειθαρχικό όργανο, ασκεί πειθαρχική 
δικαιοδοσία κατά του λοιπού, πληντου ιατρικού, προσω¬ 
πικού της Δ.Υ.ΠΕ. και των εποπτευόμενων ΦΠΥΥΚΑ, είτε 
σε πρώτο, είτε σε δεύτερο βαθμό, ύστερα από την άσκη¬ 
ση ένστασης. Το Πρωτοβάθμιο Υπηρεσιακό Συμβούλιο, 
όταν δικάζει παραπτώματα σε πρώτο βαθμό, μπορεί να 
επιβάλει οποιαδήποτε ποινή. Κατά των οριστικών αποφά¬ 
σεων του Πρωτοβάθμιου Υπηρεσιακού Συμβουλίου, επι¬ 
τρέπεται η άσκηση έφεσης ενώπιον του Δευτεροβάθμιου 
Πειθαρχικού Συμβουλίου του άρθρου 163α του Ν. 
2683/1999, όπως ισχύει. 

2. α) Ο Διοικητής του Νοσοκομείου, ως πειθαρχικός 
προϊστάμενος, μπορεί να επιβάλει σε βάρος του ιατρικού 
προσωπικού του Νοσοκομείου, των Κέντρων Υγείας και 
των Περιφερειακών Ιατρείων της αρμοδιότητας του, τις 
ποινές της επίπληξης και του προστίμου μέχρι το ήμισυ 
των μηνιαίων αποδοχών. 

β) Ο Πρόεδρος του Διοικητικού Συμβουλίου της Μονά¬ 
δας Κοινωνικής Φροντίδας, ως πειθαρχικός 
προϊστάμενος, μπορεί να επιβάλει σε βάρος του ιατρικού 
προσωπικού αυτής τις ποινές της επίπληξης και του προ¬ 
στίμου μέχρι το ήμισυ των μηνιαίων αποδοχών. 

γ) Το Διοικητικό Συμβούλιο του Νοσοκομείου και το 
Διοικητικό Συμβούλιο της Μονάδας Κοινωνικής Φροντί¬ 


δας, ως συλλογικά πειθαρχικά όργανα, μπορούν να επι¬ 
βάλουν σε βάρος του ιατρικού προσωπικού της αρμοδιό¬ 
τητας τους, τις ποινές της επίπληξης και του προστίμου 
μέχρι τις αποδοχές ενός μηνός. 

δ) Ο Διοικητής της Δ.Υ.ΠΕ., ως πειθαρχικός 
προϊστάμενος, μπορεί να επιβάλει σε βάρος του ιατρικού 
προσωπικού της Δ.Υ.ΠΕ. και όλων των εποπτευόμενων 
ΦΠΥΥΚΑ τις ποινές της επίπληξης και του προστίμου μέ¬ 
χρι το ήμισυ των μηνιαίων αποδοχών. 

Στην έδρα κάθε Δ.Υ.ΠΕ. συνιστάται, με απόφαση του 
Υπουργού Υγείας και Κοινωνικής Αλληλεγγύης, Πρωτο¬ 
βάθμιο Πειθαρχικό Συμβούλιο αρμόδιο για πειθαρχικά 
θέματα των ιατρών, πλην των ειδικευομένων, όλων των 
εποπτευόμενων ΦΠΥΥΚΑ. Το Πρωτοβάθμιο Πειθαρχικό 
Συμβούλιο είναι πενταμελές και αποτελείται από: 

1. τον Διοικητή της Δ.Υ.ΠΕ., ως Πρόεδρο και εισηγητή 
με αναπληρωτή του τον Αντιπρόεδρο του Δ.Σ. της 
Δ.Υ.ΠΕ., 

2. δύο Διοικητές Νοσοκομείων της οικείας Υγειονομι¬ 
κής Περιφέρειας, που ορίζονται, με τους αναπληρωτές 
τους, από τον Υπουργό Υγείας και Κοινωνικής Αλληλεγ¬ 
γύης, 

3. έναν ιατρό που ορίζεται, με τον αναπληρωτή του, από 
τον Πανελλήνιο Ιατρικό Σύλλογο, 

4. έναν αιρετό εκπρόσωπο των ιατρών, με βαθμό Διευ¬ 
θυντή, ο οποίος εκλέγεται, με τον αναπληρωτή του, από 
το σύνολο των ιατρών που υπάγονται στην αρμοδιότητα 
του Πειθαρχικού Συμβουλίου. 

Το Πρωτοβάθμιο Πειθαρχικό Συμβούλιο ασκεί πειθαρ¬ 
χική δικαιοδοσία σε πρώτο ή σε δεύτερο βαθμό. 

Όταν δικάζει σε πρώτο βαθμό, μπορεί να επιβάλει μόνο 
τις ποινές που προβλέπονται, υπό τα στοιχεία α ’ έως και 
γ’, στην παρ. 1 του άρθρου 39του Ν. 2519/1997. 

Σε δεύτερο βαθμό, κρίνει τις ενστάσεις κατά των πει¬ 
θαρχικών αποφάσεων του Διοικητή της Δ.Υ.ΠΕ., του Διοι¬ 
κητή του Νοσοκομείου, του Διοικητικού Συμβουλίου του 
Νοσοκομείου, του Προέδρου και του Διοικητικού Συμ¬ 
βουλίου της Μονάδας Κοινωνικής Φροντίδας. 

Όταν το Συμβούλιο κρίνει σε δεύτερο βαθμό ένσταση 
κατά πειθαρχικής απόφασης του Διοικητή της Δ.Υ.ΠΕ., 
τότε ο τελευταίος εξαιρείται και στη σύνθεση του Συμ¬ 
βουλίου συμμετέχει, ως Πρόεδρος, ο Αντιπρόεδρος του 
Δ.Σ. της Δ.Υ.ΠΕ.. 

Όταν το Συμβούλιο κρίνει σε δεύτερο βαθμό ένσταση 
κατά πειθαρχικής απόφασης Διοικητή Νοσοκομείου, τα¬ 
κτικού μέλουςτου Συμβουλίου, τότε οτελευταίος εξαιρεί¬ 
ται και στη σύνθεση του Συμβουλίου μετέχει το αναπλη¬ 
ρωματικό μέλος. 

Κατά των οριστικών αποφάσεων του Πρωτοβάθμιου 
Πειθαρχικού Συμβουλίου που επιβάλλουν από την ποινή 
προστίμου ισόποσου με τις αποδοχές τεσσάρων μηνών 
και άνω έως και την ποινή της διακοπής του δικαιώματος 
για την υποβολή υποψηφιότητας κατάληψης θέσης ανώ¬ 
τερου βαθμού, επιτρέπεται η άσκηση έφεσης ενώπιον 
του Κεντρικού Πειθαρχικού Συμβουλίου. 

Το Κεντρικό Πειθαρχικό Συμβούλιο δικάζει σε πρώτο 
βαθμό τα πειθαρχικά αδικήματα που μπορεί να επισύρουν 
μέχρι και την ποινή της αφαίρεσης της άδειας άσκησης 
επαγγέλματος και σε δεύτερο βαθμό κρίνει τις εφέσεις 
κατά των πειθαρχικών αποφάσεων του Πρωτοβάθμιου 
Πειθαρχικού Συμβουλίου που επιβάλλουν από την ποινή 

προστίμου ισόποσου με τις αποδοχές τεσσάρων μηνών 
και άνω έως και την ποινή της διακοπής του δικαιώματος 
για την υποβολή υποψηφιότητας κατάληψης θέσης ανώ¬ 
τερου βαθμού. 

Οι τελεσίδικες αποφάσεις του Πρωτοβάθμιου Πειθαρ¬ 
χικού Συμβουλίου και οι οριστικές αποφάσεις του Κεντρι¬ 
κού Πειθαρχικού Συμβουλίου υπόκεινται σε προσφυγή 
ενώπιον του Διοικητικού Εφετείου, μέσα σε προθεσμία 
τριάντα ημερών από την κοινοποίηση της απόφασης. 

3. Την προβλεπόμενη, στις προηγούμενες παραγρά¬ 
φους, ένσταση και έφεση δικαιούνται να ασκήσουν: 

α) Ο λειτουργός ή υπάλληλος, εντός προθεσμίας τριά¬ 
ντα ημερών από την ημέρα που του κοινοποιήθηκε η από¬ 
φαση. 

β) Κατά του λειτουργού ή υπαλλήλου, ο Υπουργός 
Υγείας και Κοινωνικής Αλληλεγγύης, μέσα σε τριάντα 
ημέρες από την έκδοση της απόφασης. 

4. Τα μονομελή πειθαρχικά όργανα οφείλουν να εκδί¬ 
δουν την απόφαση τους μέσα σε έναν μήνα από την ημέ¬ 
ρα παραλαβής του πειθαρχικού φακέλου. 

Για τα συλλογικά πειθαρχικά όργανα η παραπάνω προ¬ 
θεσμία ορίζεται σε δύο μήνες από την ημέρα παραλαβής 
του σχετικού φακέλου. 

Η υπαίτια παραβίαση των ανωτέρω προθεσμιών αποτε¬ 
λεί παράβαση του υπαλληλικού καθήκοντος και διώκεται 
πειθαρχικά. 

5. Ο Υπουργός Υγείας και Κοινωνικής Αλληλεγγύης εί¬ 
ναι πειθαρχικώς προϊστάμενος των Διοικητών των 
Δ.Υ.ΠΕ., των Διοικητών και Αναπληρωτών Διοικητών των 
Νοσοκομείων και των Προέδρων των Μονάδων Κοινωνι¬ 
κής Φροντίδας. 

6. Στηνπαρ. 1 του άρθρου 77του Ν. 2071/1992προστί¬ 
θεται περίπτωση ζ’ ως εξής: 

"ζ. η αδικαιολόγητη απουσία ή εγκατάλειψη θέσης". Γ ια 
το αδίκημα αυτό, μετά από δεύτερη υποτροπή, μπορεί να 
επιβληθεί η ποινή της οριστικής παύσης. 

7. Οι διατάξεις των παραγράφων 2, 3 και 4 του άρθρου 
39 του Ν. 2519/1997 και η διάταξη της παρ. 8 του άρθρου 
4 του Ν. 3106/2003 καταργούνται. 

8. Στα Νοσοκομεία της παρ. 10 του άρθρου 13 του Ν. 
2889/2001, εκτός από τα Νοσοκομεία "ΠΑΜΜΑΚΑΡΙ¬ 
ΣΤΟΣ" και "ΔΡΟΜΟΚΑΙΤΕΙΟ", εφαρμόζονται οι ακόλουθες 
πειθαρχικές διατάξεις: 

8.1. Ο Διοικητής του Νοσοκομείου, ως πειθαρχικός 
προϊστάμενος, μπορεί να επιβάλει σε βάρος του πάσης 
φύσεως προσωπικού (ιατρικού και λοιπού) της αρμοδιό¬ 
τητας του, τις ποινές της επίπληξης καιτου προστίμου μέ¬ 
χρι το ήμισυ των μηνιαίων αποδοχών. 

8.2. Το Διοικητικό Συμβούλιο του Νοσοκομείου, ως πει¬ 
θαρχικό συλλογικό όργανο, ασκεί πειθαρχική δικαιοδο¬ 
σία, σε πρώτο ή σε δεύτερο βαθμό, σε βάρος του πάσης 
φύσεως προσωπικού (ιατρικού και λοιπού) της αρμοδιό- 
τητάς του. 

8.2. α) Όταν δικάζει πειθαρχικά παραπτώματα των ια¬ 
τρών σε πρώτο βαθμό, το Δ.Σ. μπορεί να επιβάλει μόνο τις 
ποινές που προβλέπονται, υπό τα στοιχεία α ’ έως και γ’ 
της παρ. 1 του άρθρου 39του Ν. 2519/1997. Στις περιπτώ¬ 
σεις που απαιτείται η επιβολή μεγαλύτερης ποινής, η υπό¬ 
θεση παραπέμπεται στο Κεντρικό Πειθαρχικό Συμβούλιο. 

Σε δεύτερο βαθμό κρίνει τις ενστάσεις κατά των πει¬ 
θαρχικών αποφάσεων του Διοικητή του Νοσοκομείου. 


Κατά των πειθαρχικών αποφάσεων του Δ.Σ. που επι¬ 
βάλλουν από την ποινή προστίμου ισόποσου με τις απο¬ 
δοχές τεσσάρων μηνών και άνω έως και την ποινή της δια¬ 
κοπής του δικαιώματος για την υποβολή υποψηφιότητας 
κατάληψης θέσης ανώτερου βαθμού, επιτρέπεται η 
άσκηση έφεσης ενώπιοντου Κεντρικού Πειθαρχικού Συμ¬ 
βουλίου. 

8.2. β) Όταν δικάζει πειθαρχικά παραπτώματα του λοι¬ 
πού προσωπικού σε πρώτο βαθμό, το Δ.Σ. μπορεί να επι¬ 
βάλει μόνο τις ποινές που προβλέπονται, υπό τα στοιχεία 
α’ έως και γ’, στην παρ. 1 του άρθρου 109 του Ν. 
2683/1999. 

Σε δεύτερο βαθμό κρίνει τις ενστάσεις κατά των πει¬ 
θαρχικών αποφάσεων του Διοικητή του Νοσοκομείου. 

Κατά των πειθαρχικών αποφάσεων του Δ.Σ. που επι¬ 
βάλλουν ποινή βαρύτερη από τη στέρηση των αποδοχών 
ενός μηνός, επιτρέπεται η άσκηση ένστασης ενώπιοντου 
Υπηρεσιακού Συμβουλίου του Νοσοκομείου. 

Το Υπηρεσιακό Συμβούλιο, όταν δικάζει παραπτώματα 
σε πρώτο βαθμό, μπορεί να επιβάλει οποιαδήποτε ποινή. 

Κατά των οριστικών αποφάσεων του Υπηρεσιακού Συμ¬ 
βουλίου επιτρέπεται η άσκηση έφεσης ενώπιον του Δευ¬ 
τεροβάθμιου Πειθαρχικού Συμβουλίου του άρθρου 163α 
του Ν. 2683/1999. 

Άρθρο 12 
Ειδικές διατάξεις 

1. Τα Νοσοκομεία της παρ. 10 του άρθρου 13 του Ν. 
2889/2001 (ΦΕΚ 37 Α’) διατηρούν το υφιστάμενο καθε¬ 
στώς τους. Επ’ αυτών εφαρμόζονται οι διατάξεις των άρ¬ 
θρων 7, 8, 9, 10 και 11 του νόμου αυτού και οι διατάξεις 
των άρθρων 6, 7 και 8 και της παρ. 10 του άρθρου 13 του 
Ν. 2889/2001. 

2. Εξαιρείταιτο Γενικό Νοσοκομείο "ΠΑΜΜΑΚΑΡΙΣΤΟΣ" 
και το Ψυχιατρικό Νοσοκομείο Αττικής 
ΔΡΟΜΟΚΑΙΤΕΙΟ", στα οποία εφαρμόζονται μόνον οι δια¬ 
τάξεις των άρθρων 7, 8, 9, 10 και 11 του νόμου αυτού και 
οι διατάξεις των άρθρων 6, 7 και 8 του Ν. 2889/2001. 

Άρθρο 13 

1. Η παρ. 4 του άρθρου 1 του Π.Δ. 412/1998 (ΦΕΚ 288 
Α’) αντικαθίσταται ως εξής: "4. Υποχρεώσεις τακτικών 
αποδοχών και αποζημιώσεων υπερωριακής εργασίας, νυ¬ 
χτερινής εργασίας και εξαιρέσιμων ημερών και αργιών, 
καθώς και εφημερίων του ιατρικού προσωπικού, που 
απορρέουν από την εκτέλεση δικαστικών αποφάσεων κα¬ 
τά των νοσοκομείων του Ε.Σ.Υ., καταβάλλονται με χρημα¬ 
τικά εντάλματα από τις Υπηρεσίες Δημοσιονομικού Ελέγ¬ 
χου του νομού της έδρας του οικείου Νοσοκομείου." 

2. α) Η παρ. 12 του άρθρου 28 του Ν. 2646/1998 αντικα¬ 
θίσταται ως εξής: 

"12. Οι Δ.Υ.ΠΕ., τα Νοσοκομεία του Ε.Σ.Υ., τα Κέντρα 
Υγείας και οι Μονάδες Κοινωνικής Φροντίδας επιτρέπεται 
να αναθέτουν, σύμφωνα με τις ισχύουσες διατάξεις, τη 
φύλαξη των χώρων τους, την καθαριότητα των κτιριακών 
τους εγκαταστάσεων και των παραρτημάτων τους, την 
τροφοδοσία και εστίαση και τη διαχείριση των νοσοκο¬ 
μειακών αποβλήτων σε ειδικά συνεργεία παροχής τέ¬ 
τοιων υπηρεσιών, ανεξάρτητα του ύψους της αμοιβής 
του αναδόχου και της ύπαρξης κενών οργανικών θέσεων 
των οικείων κλάδων ή ειδικοτήτων. Γ ια όλες τις ανωτέρω 

υπηρεσίες μπορεί να πραγματοποιείται κεντρικός ενιαίος 
διαγωνισμός από το Υπουργείο Υγείας και Κοινωνικής Αλ¬ 
ληλεγγύης, ο οποίος να αφορά τους ΦΠΥΥΚΑ μίας ή πε¬ 
ρισσότερων Υγειονομικών Περιφερειών. Με προεδρικό 
διάταγμα, που εκδίδεται με πρόταση των Υπουργών Οικο¬ 
νομίας και Οικονομικών και Υγείας και Κοινωνικής Αλλη¬ 
λεγγύης, ρυθμίζονται οι όροι και οι προϋποθέσεις για τις 
πιο πάνω αναθέσεις και διαγωνισμούς." 

β) Μέχρι την έκδοση του προεδρικού διατάγματος που 
προβλέπεται στο προηγούμενο εδάφιο, οι ανωτέρω ανα¬ 
θέσεις διέπονται από το προηγούμενο καθεστώς. Συμβά¬ 
σεις που έχουν συναφθεί, εξακολουθούν να ισχύουν μέ- 
χρι τη λήξη τους. 

ΚΕΦΑΛΑΙΟ Γ 

ΜΟΝΑΔΕΣ ΚΟΙΝΩΝΙΚΗΣ ΦΡΟΝΤΙΔΑΣ 
Άρθρο 14 

Διοίκηση Μονάδων Κοινωνικής Φροντίδας 

1. Οι Μονάδες Κοινωνικής Φροντίδας που προβλέπο- 
νται στηνπαρ. 2 του άρθρου 1 του Ν. 3106/2003 (ΦΕΚ30 
Α’) μετατρέπονται σε νομικά πρόσωπα δημοσίου δικαίου 
(Ν.Π.Δ.Δ.), τα οποία υπόκεινται στον έλεγχο και την επο- 
πτεία του Διοικητή της οικείας Υγειονομικής Περιφέ¬ 
ρειας, διέπονται από τις διατάξεις του παρόντος νόμου 
και έχουν δικό τους προϋπολογισμό, πρωτόκολλο, σφρα¬ 
γίδα, αρχείο και αριθμό φορολογικού μητρώου (Α.Φ.Μ.). 

2. Με απόφαση του Υπουργού Υγείας και Κοινωνικής 
Αλληλεγγύης ορίζεται η ημερομηνία έναρξης λειτουρ¬ 
γίας των Μονάδων Κοινωνικής Φροντίδας ως νομικών 
προσώπων δημοσίου δικαίου. 

Άρθρο 15 
Όργανα Διοίκησης 

1. Τα όργανα διοίκησης των Μονάδων Κοινωνικής Φρο¬ 
ντίδας που αναφέρονται στην παράγραφο 2 του παρό¬ 
ντος είναι: 

α) το Διοικητικό Συμβούλιο 

β) ο Διοικητής. 

Σε καθεμία έκτων κάτωθι αναφερόμενων Μονάδων Κοι¬ 
νωνικής Φροντίδας, καθώς και στα Νομικά Πρόσωπα Δη¬ 
μοσίου Δικαίου "Κέντρο Εκπαίδευσης και Αποκατά στάσης 
Τυφλών", το οποίο έχεισυσταθεί με το Π.Δ. 265/1979 (ΦΕΚ 
74 Α’), και "Εθνικό Ίδρυμα Κωφών", το οποίο έχει συσταθεί 
με το από 2.6.1939 διάταγμα (ΦΕΚ 241 Α’) και το Β.Δ. 
703/27.10.1972, συνιστάται μία οργανική θέση Διοικητή με 
βαθμό 1 ° της κατηγορίας Ειδικών Θέσεων, ο οποίος είναι 
πλήρους και αποκλειστικής απασχόλησης και ορίζεται με 
απόφαση του Υπουργού Υγείας και Κοινωνικής Αλληλεγ¬ 
γύης, με διετή θητεία που μπορεί να ανανεώνεται. 

Ο Διοικητής πρέπει να είναι κάτοχος πτυχίου τριτοβάθ¬ 
μιας εκπαίδευσης της ημεδαπής ή της αλλοδαπής στους 
τομείς των κοινωνικών ή ανθρωπιστικών επιστημών ή διο¬ 
ίκησης και οικονομίας και να διαθέτει εμπειρία στην άσκη¬ 
ση επιτελικών καθηκόντων σε φορείς του δημόσιου ή 
ιδιωτικού τομέα της ημεδαπής ή αλλοδαπής και ικανότη¬ 
τες στρατηγικού και επιχειρησιακού σχεδιασμού. 

2. Οι Μονάδες Κοινωνικής Φροντίδας στις οποίες συνι- 
στάται θέση Διοικητή είναι οι κάτωθι: 

α. στην Α’ Υγειονομική Περιφέρεια ΚΕΝΤΡΙΚΗΣ ΜΑΚΕ¬ 
ΔΟΝΙΑΣ: 


αα. Το Κέντρο Περίθαλψης Παιδιών "Ο Άγιος Δημή- 
τριος" Θεσσαλονίκης, που συστήθηκε και λειτουργεί δυ- 
νάμειτωνδιατάξεωντου Β.Δ. 287/1973 (ΦΕΚ85 Α’), όπως 
τροποποιήθηκε και ισχύει σήμερα. 

ββ. Το Κέντρο Αποθεραπείας Φυσικής και Κοινωνικής 
Αποκατάστασης Νιγρίτας Σερρών, που συστήθηκε και 
λειτουργεί δυνάμει των διατάξεων των Π.Δ. 256/1973 (- 
ΦΕΚ215 Α’), 300/1985 (ΦΕΚ 112 Α’) και 256/1996 (ΦΕΚ 190 
Α’). 

γγ. Το Κέντρο Περίθαλψης Παιδιών Σιδηροκάστρου 
Σερρών, που συστήθηκε και λειτουργεί δυνάμει των δια¬ 
τάξεων του Π .Δ. 162/1978 (ΦΕΚ 34 Α’). 

β. Στη Β' Υγειονομική Περιφέρεια ΚΕΝΤΡΙΚΗΣ ΜΑΚΕ¬ 
ΔΟΝΙΑΣ: 

Το Ίδρυμα Κοινωνικής Πρόνοιας 'Ό Άγιος Παντελεή- 
μων" Θεσσαλονίκης, που συστήθηκε και λειτουργεί δυνά¬ 
μει των διατάξεων του Ν. 4162/1961 (ΦΕΚ73 Α’), του Β.Δ. 
318/1963 (ΦΕΚ 8 Α’) καιτουΠ.Δ. 254/1973 (ΦΕΚ 215 Α’). 

γ. Στην Υγειονομική Περιφέρεια ΔΥΤΙΚΗΣ ΜΑΚΕΔΟ¬ 
ΝΙΑΣ: 

αα. Το Κέντρο Αποθεραπείας Αποκατάστασης και Κοι¬ 
νωνικής Στήριξης Ατόμων με Αναπηρίες Καστοριάς, που 
συστήθηκε και λειτουργεί δυνάμει των διατάξεων των 
Π.Δ. 311/1985 (ΦΕΚ 114 Α’) και 257/1996 (ΦΕΚ 190 Α’). 

ββ. Το Κέντρο Αποθεραπείας Φυσικής και Κοινωνικής 
Αποκατάστασης Αμυνταίου Φλώρινας, που συστήθηκε 
και λειτουργεί δυνάμει των διατάξεων των Π.Δ. 444/1980 
(ΦΕΚ 117 Α’), 280/1985 (ΦΕΚ 104 Α’) και 258/1996 (ΦΕΚ 
190 Α’). 

δ. Στην Υγειονομική Περιφέρεια ΘΕΣΣΑΛΙΑΣ: 
αα. Το Κέντρο Περίθαλψης Παιδιών Καρδίτσας, που συ¬ 
στήθηκε και λειτουργεί δυνάμει των διατάξεων της 
Δ2/17385/1930 απόφασης του Υπουργού Κοινωνικής 
Πρόνοιας, όπως ισχύει σήμερα.. 

ββ.Το Κέντρο Στήριξης Αυτιστικών Ατόμων Μαγνησίας, 
που συστήθηκε και λειτουργεί δυνάμει των διατάξεωντης 
Π4/οικ.407/19.6.1996 απόφασης του Υπουργού Υγείας 
και Πρόνοιας και του άρθρου 13 του Ν. 2646/1998 (ΦΕΚ 
236 Α’). 

γγ. Το Θεραπευτήριο Χρονιών Παθήσεων Τρικάλων, 
που συστήθηκε καιλειτουργείδυνάμειτωνδιατάξεωντων 
Π.Δ. 782/1979 (ΦΕΚ 230 Α’), 337/1985 (ΦΕΚ 118 Α’) και 
42/2000 (ΦΕΚ40 Α’). 

ε. Στην Υγειονομική Περιφέρεια ΔΥΤΙΚΗΣ ΕΛΛΑΔΑΣ: 
αα. Το Κέντρο Αποθεραπείας Φυσικής και Κοινωνικής 
Αποκατάστασης Ατόμων με Αναπηρίες Αμφιλοχίας, που 
συστήθηκε και λειτουργεί δυνάμει των διατάξεων των 
Π.Δ. 364/1989 (ΦΕΚ 162 Α’) και255/1996 (ΦΕΚ96 Α’). 

ββ. Το Κέντρο Περίθαλψης Παιδιών Λεχαινών, που συ¬ 
στήθηκε και λειτουργεί δυνάμει των διατάξεων του Π.Δ. 
332/1987 (ΦΕΚ 153 Α’). 

στ. Στην Υγειονομική Περιφέρεια ΣΤΕΡΕΑΣ ΕΛΛΑΔΑΣ: 
Το Θεραπευτήριο Χρονιών Παθήσεων Εύβοιας, που συ¬ 
στήθηκε και λειτουργεί δυνάμει των διατάξεων των Π.Δ. 
77/1983 (ΦΕΚ34 Α’) και 371/1984 (ΦΕΚ 129 Α’). 
ζ. Στη Β’ Υγειονομική Περιφέρεια ΑΤΤΙΚΗΣ: 
αα.Το Α’ Θεραπευτήριο Χρονιών Παθήσεων Αθηνών και 
το Θεραπευτήριο Χρονιών Παθήσεων Μελισσίων, τα 
οποία αποτελούν ενιαία μονάδα, που συστήθηκε και λει¬ 
τουργεί δυνάμει των διατάξεωντων Π.Δ. 1152/1981 (ΦΕΚ 
283 Α’), 28/1985 (ΦΕΚ 10 Α’), 339/1985 (ΦΕΚ 118 Α’), 

516/1985 (ΦΕΚ188 Α’), 254/1998 (ΦΕΚ189 Α’) καιτης υπο- 
ουργικής απόφασης Π4/3905/3.8.1993 (ΦΕΚ 606 Β’), με 
την επωνυμία Θεραπευτήριο Χρονιών Παθήσεων Ανατο¬ 
λικής Αθήνας και έδρα το Δήμο Ελληνικού. 

ββ. Το Κέντρο Αποθεραπείας και Αποκατάστασης Παι¬ 
διών Βούλας (Κ.Α.Α.Π.Β.), που συστήθηκε και λειτουργεί 
δυνάμει των διατάξεων της Υ.Α. 110838/1952 (ΦΕΚ 178 
Β’) και του Β.Δ. 170/1960 (ΦΕΚ40 Α’). 

γγ. Το Αναρρωτήριο Πεντέλης, που συστήθηκε και λειτουρ¬ 
γεί δυνάμει των διατάξεων του Β.Δ. 170/1960 (ΦΕΚ 40 Α’). 
η. Στη Γ’ Υγειονομική Περιφέρεια ΑΤΤΙΚΗΣ: 
αα. Το Θεραπευτήριο Χρονιών Παθήσεων Παιδιών Αθη¬ 
νών, που συστήθηκε και λειτουργεί δυνάμει των διατάξε¬ 
ων των Π.Δ. 120/1985 (ΦΕΚ 36 Α’), 483/1988 (ΦΕΚ 217 Α’) 
και41/2000 (ΦΕΚ40Α’). 

ββ. Το Εθνικό Ίδρυμα Αποκατάστασης Αναπήρων, που 
συστήθηκε και λειτουργεί δυνάμει των διατάξεων του 
Β.Δ. 564/1961 (ΦΕΚ 139 Α’) και του Ν. 2345/1995. 

γγ. Το Κέντρο Βρεφών "Η ΜΗΤΕΡΑ", που συστήθηκε και 
λειτουργεί δυνάμει των διατάξεων του Π.Δ. 830/1980 (- 
ΦΕΚ 206 Α’). 

δδ. Το Β’ Θεραπευτήριο Χρονιών Παθήσεων Αθηνών, Γ" 
Θεραπευτήριο Χρονιών Παθήσεων Αθηνών και το Κέντρο 
Κοινωνικής Αποκατάστασης Χανσενικών, τα οποία αποτε¬ 
λούν ενιαία Μονάδα, που συστήθηκε και λειτουργεί δυνά¬ 
μει των διατάξεων του Ν. 1137/1981 (ΦΕΚ 60 Α’) και των 
Π.Δ. 27/1985 (ΦΕΚ 10 Α’), 385/1990 (ΦΕΚ 152 Α’), 
294/1998 (ΦΕΚ 212 Α’) και 254/1998 (ΦΕΚ 189 Α’) με επω¬ 
νυμία Θεραπευτήριο Χρονιών Παθήσεων Δυτικής Αθήνας 
και έδρα το Δήμο Αγίας Βαρβάρας, 
θ. Στην Υγειονομική Περιφέρεια ΠΕΛΟΠΟΝΝΗΣΟΥ: 
αα. Το Κέντρο Αποθεραπείας Φυσικής και Κοινωνικής 
Αποκατάστασης Ατόμων με Αναπηρίες Φιλιατρών, που 
συστήθηκε και λειτουργεί δυνάμει των διατάξεων του 
Ν.Δ. 928/1971 (ΦΕΚ144Α’) καιτωνΠ.Δ. 156/1973 (ΦΕΚ50 
Α’) και 37/1998 (ΦΕΚ42 Α’). 

ββ. Το Κέντρο Αποθεραπείας Φυσικής και Κοινωνικής 
Αποκατάστασης Κορίνθου (πρώην Θεραπευτήριο Χρονι¬ 
ών Παθήσεων Κορίνθου), που συστήθηκε και λειτουργεί 
δυνάμει των διατάξεων των Π.Δ. 380/1990 (ΦΕΚ 150 Α’) 
και 103/2000 (ΦΕΚ99Α’). 

ι. Στην Υγειονομική Περιφέρεια ΒΟΡΕΙΟΥ ΑΙΓΑΙΟΥ: 

Το Ίδρυμα Κοινωνικής Πρόνοιας "Η Θεομήτωρ" Αγιά¬ 
σου Λέσβου, που συστήθηκε και λειτουργεί δυνάμει των 
διατάξεων του Β.Δ. 629/1972 (ΦΕΚ 179 Α’) και του Π.Δ. 
253/1973 (ΦΕΚ215 Α'). 

ια. Στην Β’ Υγειονομική Περιφέρεια ΝΟΤΙΟΥ ΑΙΓΑΙΟΥ: 
Το Κέντρο ΑποθεραπείαςΦυσικής και Κοινωνικής Απο¬ 
κατάστασης Ατόμων με Αναπηρίες Ρόδου, που συστήθη¬ 
κε και λειτουργεί δυνάμει των διατάξεων των Π.Δ. 14/1986 
(ΦΕΚ6 Α’) και 254/1996 (ΦΕΚ 190 Α’). 
ιβ. Στην Υγειονομική Περιφέρεια ΚΡΗΤΗΣ: 
αα. Το Θεραπευτήριο Χρόνιων Παθήσεων Λασιθίου, 
που συστήθηκε καιλειτουργείδυνάμειτωνδιατάξεωντου 
Β.Δ. 393/1966 (ΦΕΚ 101 Α’), και των Π.Δ. 340/1985 (ΦΕΚ 
118 Α’) και 330/1996 (ΦΕΚ 222 Α’). 

ββ. Το Θεραπευτήριο Χρόνιων Παθήσεων Χανιών, που 
συστήθηκε και λειτουργεί δυνάμει των διατάξεων των 
Π.Δ. 579/1977 (ΦΕΚ 191 Α’) και 13/1986 (ΦΕΚ6Α’). 

ιγ. Στην Υγειονομική Περιφέρεια ΑΝΑΤΟΛΙΚΗΣ ΜΑΚΕ¬ 
ΔΟΝΙΑΣ ΚΑΙ ΘΡΑΚΗΣ: 


αα. Το Θεραπευτήριο Χρονιών Παθήσεων Παίδων Κο¬ 
μοτηνής, που συστήθηκε και λειτουργεί δυνάμει των Π.Δ. 
276/1973 (ΦΕΚ 225 Α’), 783/1979 (ΦΕΚ 230 Α’) και 
279/1985 (ΦΕΚ 104 Α’). 

ββ. Το Θεραπευτήριο Χρονιών Παθήσεων Δράμας, που 
συστήθηκε και λειτουργεί δυνάμει των διατάξεων των 
Π.Δ. 443/1980 (ΦΕΚ 117 Α’), 107/1984 (ΦΕΚ 38 Α’), 
519/1988 (ΦΕΚ 234 Α’) και 149/1989 (ΦΕΚ71 Α’). 

ιδ. Στην Υγειονομική Περιφέρεια ΗΠΕΙΡΟΥ: 

Το Ίδρυμα Κοινωνικής Πρόνοιας "Ο Νεομάρτυς Γεώρ¬ 
γιος Ιωαννίνων", που συστήθηκε και λειτουργεί δυνάμει 
των διατάξεων του Π.Δ. 378/1990 (ΦΕΚ 149 Α’). 

ιε. Στην Υγειονομική Περιφέρεια ΙΟΝΙΩΝ ΝΗΣΩΝ: 

Ο Οργανισμός Δημόσιας Αντίληψης Ζακύνθου 
(Ο.Δ.Α.Ζ.), που συστήθηκε και λειτουργεί δυνάμει των 
διατάξεων των Π.Δ. 105/1973 (ΦΕΚ 178 Α’), 279/1984 (- 
ΦΕΚ 106 Α’), 382/1990 (ΦΕΚ 151 Α’) και 140/1997 (ΦΕΚ 
125Α’). 

3. Ο Διοικητήςτων ανωτέρω Μονάδων Κοινωνικής Φρο¬ 
ντίδας έχει τις ακόλουθες αρμοδιότητες: 

1. Εχει την ευθύνη της οργάνωσης, συντονισμού, ελέγ¬ 
χου και εύρυθμης λειτουργίας των Υπηρεσιών της Μονά¬ 
δας Κοινωνικής Φροντίδας. 

2. Καταρτίζει το ετήσιο επιχειρησιακό σχέδιο δράσης 
της Μονάδας Κοινωνικής Φροντίδας και το υποβάλλει για 
έγκριση στο Δ.Σ. της Μονάδας Κοινωνικής Φροντίδας. 

3. Εισηγείται στο Δ.Σ. τη δημιουργία, μείωση ή συγχώ¬ 
νευση μονάδων ή τμημάτων της Μονάδας Κοινωνικής 
Φροντίδας. 

4. Εισηγείται στο Δ.Σ. την ανέγερση, επέκταση, αναδιά¬ 
ταξη και ανακατανομή των κτιριακών και λοιπών υποδο¬ 
μών της Μονάδας Κοινωνικής Φροντίδας. 

5. Συντάσσει τον οργανισμό της Μονάδας Κοινωνικής 
Φροντίδας και τον υποβάλλει προς έγκριση στο Δ.Σ. της 
Μονάδας Κοινωνικής Φροντίδας. 

6. Αξιολογεί τις προτάσεις και τα αιτήματα των Υπηρε¬ 
σιών και του προσωπικού και τα υποβάλλει στα αρμόδια 
όργανα. 

7. Εισηγείται στο Δ.Σ. το συνολικό ετήσιο προγραμματι¬ 
σμό των προσλήψεων της Μονάδας Κοινωνικής Φροντί¬ 
δας. 

8. Υποβάλλει προς έγκριση στο Διοικητή της οικείας 
Υγειονομικής Περιφέρειας την προκήρυξη θέσεων ιατρι¬ 
κού, παραϊατρικού, νοσηλευτικού προσωπικού, διοικητι¬ 
κού και λοιπού προσωπικού. 

9. Αποφασίζει για τα θέματα υπηρεσιακής κατάστασης 
του προσωπικού της αρμοδιότητας του. 

10. Υποβάλλει στο Διοικητή της οικείας Δ.Υ.ΠΕ. πρότα¬ 
ση πρόσληψης επικουρικού προσωπικού για την κάλυψη 
επιτακτικών αναγκών. 

11. Αποφασίζει την τοποθέτηση των προϊσταμένων σε 
οργανικές μονάδες. 

12. Αναθέτει προσωρινά καθήκοντα προϊσταμένου διε¬ 
ύθυνσης, υποδιεύθυνσης και τομέα μέχρι να πληρωθούν 
οι θέσεις αυτές. 

13. Εισηγείται στο Δ.Σ. τον προϋπολογισμό της Μονά¬ 
δας Κοινωνικής Φροντίδας, τις αναμορφώσεις και τροπο¬ 
ποιήσεις του, όπως και τον ισολογισμό και τον απολογι¬ 
σμό της οικονομικής χρήσης κάθε έτους. 

14. Εισηγείται στο Δ.Σ. το Ενιαίο Πρόγραμμα Προμη¬ 
θειών της Μονάδας Κοινωνικής Φροντίδας, καθώς και τις 

τροποποιήσεις του. 

15. Αποφασίζει για εκτέλεση έργων, υλοποίηση μελε¬ 
τών, προμήθεια παντός τύπου εξοπλισμού, προμήθεια 
παντός τύπου αναλώσιμου υλικού και ανάθεση υπηρε¬ 
σιών κατά ΚΑΕ προϋπολογισμού μέχρι 15.000 ευρώ ετη- 
σίως, καθώς και για τον τρόπο χρηματοδότησης. 

16. Εισηγείται στο Δ.Σ. της Μονάδας Κοινωνικής Φρο¬ 
ντίδας τη σκοπιμότητα και τον τρόπο χρηματοδότησης 
για εκτέλεση έργων, υλοποίηση μελετών, προμήθεια πα¬ 
ντός τύπου εξοπλισμού, προμήθεια παντός τύπου αναλώ¬ 
σιμου υλικού και ανάθεση υπηρεσιών κατά ΚΑΕ 
προϋπολογισμού για ποσά άνω των 15.000 ευρώ ετησίως. 

17. Παρακολουθεί και ελέγχει σε μηνιαία βάση την ορ¬ 
θή εκτέλεση του προϋπολογισμού και την εν γένει οικονο¬ 
μική λειτουργία του φορέα του. 

18. Υποβάλλει στο Δ.Σ. προτάσεις για την αξιοποίηση 
των περιουσιακών στοιχείων της Μονάδας Κοινωνικής 
Φροντίδας. 

19. Συγκροτεί ομάδες εργασίας ή επιτροπές για την κα¬ 
τάρτιση και διαχείριση των προγραμμάτων δράσης της 
Μονάδας Κοινωνικής Φροντίδας. 

20. Εκπροσωπεί τη Μονάδα Κοινωνικής Φροντίδας δι¬ 
καστικούς και εξωδίκως και μπορεί να αναθέτει τη νόμιμη 
εκπροσώπησή της στον Αντιπρόεδρο του Δ.Σ. και να διο¬ 
ρίζει πληρεξούσιους δικηγόρους. 

21. Προΐσταται των Υπηρεσιών της Μονάδας Κοινωνι¬ 
κής Φροντίδας, ασκεί ιεραρχικό και πειθαρχικό έλεγχο και 
μπορεί να αναθέτει τη διενέργεια Ένορκης Διοικητικής 
Εξέτασης σε οποιονδήποτε υπάλληλο του φορέα αρμο¬ 
διότητας του. 

22. Συγκαλείτο Δ.Σ., προεδρεύει στις συνεδριάσεις του 
και συντάσσει την ημερήσια διάταξη. 

23. Συντάσσει ετήσια έκθεση πεπραγμένων, την οποία 
υποβάλλει στο Δ.Σ. και στο Διοικητή της οικείας Υγειονο¬ 
μικής Περιφέρειας. 

24. Μπορεί να εξουσιοδοτεί με πράξη του τον Αντιπρό¬ 
εδρο της Μονάδας Κοινωνικής Φροντίδας και ιεραρχικά 
υφιστάμενα του όργανα να υπογράφουν με εντολή του 
πράξεις ή άλλα έγγραφα της αρμοδιότητας του και να με¬ 
ταβιβάζει συγκεκριμένες αρμοδιότητες του. 

25. Παρακολουθεί και ελέγχει τις λίστες αναμονής για 
υπηρεσίες του φορέα αρμοδιότητας του και λαμβάνει μέ¬ 
τρα πρόληψης για την καλύτερη εξυπηρέτηση των πολι¬ 
τών. 

26. Εισηγείται στο Δ.Σ. για τα εκπαιδευτικά και πάσης 
φύσεως ερευνητικά προγράμματα, αποφασίζει για την οι¬ 
κονομική ενίσχυση και διοικητική υποστήριξη αυτών και 
παρακολουθεί την υλοποίηση τους. 

27. Είναι αρμόδιος για θέματα έρευνας, επιμόρφωσης 
και δια βίου εκπαίδευσης του προσωπικού της Μονάδας 
Κοινωνικής Φροντίδας. 

28. Είναι αρμόδιος για το σύστημα πιστοποίησης ποιό¬ 
τητας των υπηρεσιών της Μονάδας Κοινωνικής Φροντί¬ 
δας, σε συνεργασία με τον Διοικητή της Υγειονομικής Πε¬ 
ριφέρειας. 

4. Στις υπόλοιπες Μονάδες Κοινωνικής Φροντίδας, τα 
όργανα διοίκησης είναι: 

α) το Διοικητικό Συμβούλιο 

β) ο Πρόεδρος του Δ.Σ. 

Ο Πρόεδρος του Δ.Σ., ο οποίος είναι πλήρους απασχό¬ 
λησης, έχει τις αρμοδιότητες που αναφέρονται στην πα¬ 


ράγραφο 3 του παρόντος. 

5. Το Διοικητικό Συμβούλιο της Μονάδας Κοινωνικής 
Φροντίδας αποτελείται από: 

α) τον Πρόεδρο του Διοικητικού Συμβουλίου, τον οποίο 
αναπληρώνει ο Αντιπρόεδρος του Δ.Σ., 

β) δύο μέλη με εμπειρία στον τομέα της κοινωνικής αλ¬ 
ληλεγγύης που ορίζονται με τους αναπληρωτές τους από 
τον Υπουργό Υγείας και Κοινωνικής Αλληλεγγύης. Το ένα 
από τα μέλη αυτά ορίζεται ως Αντιπρόεδρος, 

γ) στα Διοικητικά Συμβούλια των Μονάδων Κοινωνικής 
Φροντίδας, που έχουν σκοπό σχετικό με τα άτομα με ανα¬ 
πηρίες, συμμετέχει ένας εκπρόσωπος της Εθνικής Συνο¬ 
μοσπονδίας Ατόμων με Αναπηρία (ΕΣΑΕΑ) με την αντίστοι¬ 
χη αναπηρία. Σε οποιαδήποτε άλλη περίπτωση συμμετέ¬ 
χει ένας εκπρόσωπος πιστοποιημένης σύμφωνα με το 
άρθρο 5 του Ν. 2646/ 1998 εθελοντικής οργάνωσης, ο 
οποίος προτείνεται με τον αναπληρωτή του από τον 
Υπουργό Υγείας και Κοινωνικής Αλληλεγγύης, 

δ) έναν εκπρόσωπο των εργαζομένων στη Μονάδα Κοι¬ 
νωνικής Φροντίδας, ο οποίος εκλέγεται, μαζί με τον ανα¬ 
πληρωτή του, από το σύνολο των εργαζομένων στη Μο¬ 
νάδα Κοινωνικής Φροντίδας. 

Ο Πρόεδρος του Διοικητικού Συμβουλίου συντάσσει την 
ημερήσια διάταξη της συνεδρίασης του Δ.Σ. καιορίζειτους 
εισηγητές των θεμάτων. Το Δ.Σ. συνέρχεται τακτικά δύο 
φορές το μήνα και εκτάκτως ύστερα από πρόσκληση του 
Προέδρου του, και λειτουργεί σύμφωνα με τις διατάξεις 
των άρθρων 13,14 και 15 του Ν. 2690/1999. Ο Πρόεδρος 
μπορεί να καλεί στις συνεδριάσεις εκπροσώπους των συν¬ 
δικαλιστικών οργανώσεων των εργαζομένων, καθώς και 
κάθε υπηρεσιακό παράγοντα ή εκπρόσωπο οποιουδήποτε 
επιστημονικού, ερευνητικού ή τοπικού φορέα. 

Οι πάσης φύσεως αποδοχές, επιδόματα και αποζημιώ¬ 
σεις του Διοικητή της Μονάδας Κοινωνικής Φροντίδας 
ορίζονται με κοινή απόφαση των Υπουργών Οικονομίας 
και Οικονομικών και Υγείας και Κοινωνικής Αλληλεγγύης. 
Με όμοια απόφαση καθορίζονται οι αποδοχές, επιδόματα 
και αποζημιώσεις του Προέδρου της Μονάδας Κοινωνι¬ 
κής Φροντίδας και η αποζημίωση για τα μέλη, πλην του 
Προέδρου, και το γραμματέα του Διοικητικού Συμβουλί¬ 
ου, για κάθε συνεδρίαση στην οποία μετέχουν. 

6. ΤοΔιοικητικό Συμβούλιο κάθε Μονάδας συγκροτείται 
με απόφαση του Υπουργού Υγείας και Κοινωνικής Αλλη¬ 
λεγγύης που εκδίδεται εντός τριάντα ημερών από την 
έναρξη λειτουργίας των Μονάδων Κοινωνικής Φροντίδας 
ως Νομικών Προσώπων Δημοσίου Δικαίου και έχει διετή 
θητεία. Επιτρέπεται η πρόωρη λήξη της θητείας των Διοι¬ 
κητών των Μονάδων Κοινωνικής Φροντίδας, για σπου¬ 
δαίο λόγο σχετικό με την άσκηση των καθηκόντων τους, 
αζημίως για το Δημόσιο, με απόφαση του Υπουργού 
Υγείας και Κοινωνικής Αλληλεγγύης, μετά από εισήγηση 
του Διοικητή της οικείας Υγειονομικής Περιφέρειας. 

7. Το Διοικητικό Συμβούλιο έχει τις εξής αρμοδιότητες: 

1) Εγκρίνει το επιχειρησιακό σχέδιο δράσης της Μονά¬ 
δας Κοινωνικής Φροντίδας και το υποβάλλει στον Διοικη¬ 
τή της οικείας Υγειονομικής Περιφέρειας προς ένταξή 
του στο επιχειρησιακό σχέδιο της οικείας Υγειονομικής 
Περιφέρειας. 

2) Εγκρίνει τη δημιουργία, μείωση ή συγχώνευση μονά¬ 
δων ή τμημάτων της Μονάδας Κοινωνικής Φροντίδας και 
το υποβάλλει στον Διοικητή της οικείας Υγειονομικής Πε- 

ρκρέρειας. 

3) Εγκρίνει την ανέγερση, επέκταση, αναδιάταξη και 
ανακατανομή των κτιριακών και λοιπών υποδομών της 
Μονάδας Κοινωνικής Φροντίδας, το οποίο υποβάλλει 
στον Διοικητή της οικείας Υγειονομικής Περιφέρειας. 

4) Εγκρίνει τον οργανισμό της Μονάδας Κοινωνικής 
Φροντίδας και τις τροποποιήσεις του, και τον υποβάλλει 
στον Διοικητή της οικείας Υγειονομικής Περιφέρειας. 

5) Εγκρίνει το συνολικό ετήσιο προγραμματισμό των 
προσλήψεωντης Μονάδας Κοινωνικής Φροντίδας και τον 
υποβάλλει στον Διοικητή της οικείας Υγειονομικής Περι¬ 
φέρειας. 

6) Εγκρίνει τον προϋπολογισμό της Μονάδας Κοινωνι¬ 
κής Φροντίδας, τις αναμορφώσεις και τροποποιήσεις 
του, όπως και τον ισολογισμό και τον απολογισμό της οι¬ 
κονομικής χρήσης κάθε έτους και τον υποβάλλει στον 
Διοικητή της οικείας Υγειονομικής Περιφέρειας, 

7) Εγκρίνει το Ενιαίο Πρόγραμμα Προμηθειών της Μο¬ 
νάδας Κοινωνικής Φροντίδας, καθώς και τις τροποποιή- 
σειςτου καιτο υποβάλλει στον Διοικητή της οικείας Υγειο¬ 
νομικής Περιφέρειας. 

8) Εγκρίνει τη σκοπιμότητα και τοντρόπο χρηματοδότη¬ 
σης για την εκτέλεση έργων, υλοποίηση μελετών, προμή¬ 
θεια παντός τύπου εξοπλισμού, προμήθεια παντός τύπου 
αναλώσιμου υλικού και ανάθεση υπηρεσιών κατά ΚΑΕ 
προϋπολογισμού για ποσά άνω των 15.000 ευρώ και μέ¬ 
χρι 45.000 ευρώ ετησίως. 

9) Εισηγείταιτη σκοπιμότητα καιτοντρόποχρηματοδό¬ 
τησης για εκτέλεση έργων, υλοποίηση μελετών, προμή¬ 
θεια παντός τύπου εξοπλισμού, προμήθεια παντός τύπου 
αναλώσιμου υλικού και ανάθεση υπηρεσιών κατά ΚΑΕ 
προϋπολογισμού για ποσά άνω των 45.000 ευρώ ετησίως 
στον Διοικητή της οικείας Υγειονομικής Περιφέρειας. 

10) Εγκρίνει τις προτάσεις για την αξιοποίηση των πε¬ 
ριουσιακών στοιχείων της Μονάδας Κοινωνικής Φροντί¬ 
δας. 

11) Εγκρίνειτην ετήσια έκθεση πεπραγμένων, την οποία 
υποβάλλει στον Διοικητή της οικείας Υγειονομικής Περι¬ 
φέρειας. 

12) Αποφασίζει για την αποδοχή δωρεών και κληροδο¬ 
τημάτων υπέρ της Μονάδας Κοινωνικής Φροντίδας. 

13) Αποφασίζει για τη διάθεση σε άλλους Φορείς του 
αχρησιμοποίητου υλικού της Μονάδας Κοινωνικής Φρο¬ 
ντίδας, για το χαρακτηρισμό παλαιού υλικού ως άχρη¬ 
στου, καθώς και για την καταστροφή ή την εκποίηση του 
άχρηστου υλικού. 

14) Ασκεί όλες τις αρμοδιότητες που προβλέπονται στις 
διατάξεις του νόμου αυτού και όσες του αναθέτει ο Διοι¬ 
κητής της οικείας Υγειονομικής Περιφέρειας. 

Άρθρο 16 

1. Η θητεία των υπηρετούντων, κατά την ψήφιση του νό¬ 
μου αυτού, Προέδρων, Αντιπροέδρων και μελών των Επι¬ 
τροπών Διοίκησης, των Μονάδων Κοινωνικής Φροντίδας 
του άρθρου 1 του Ν. 3106/2003, λήγει αυτοδίκαιατηνημε- 
ρομηνία έκδοσης της απόφασης του Υπουργού Υγείας 
και Κοινωνικής Αλληλεγγύης περί ορισμού Διοικητικών 
Συμβουλίων, σύμφωνα με την παράγραφο 6 του άρθρου 
15. 

2. Από την ημερομηνία εφαρμογής των διατάξεων του 
παρόντος, οι Μονάδες Κοινωνικής Φροντίδας συνεχίζουν 


να ασκούν το σύνολο των αρμοδιοτήτων και υπηρεσιών 
που είχαν και στο πλαίσιο ένταξής τους στα οικεία 
Πε.Σ.Υ.Π. και οι σχετικές διατάξεις των Νόμων 3106/ 
2003,3172/2003 και 3209/2003 εφαρμόζονται αναλογικά. 
Όπου στους ανωτέρω νόμους αναφέρεται ''Πε.Σ.Υ.Π." και 
"Πρόεδρος Πε.Σ.Υ.Π.", νοείται, από την κατάργηση των 
Πε.Σ.Υ.Π. και έναρξη ισχύος των διατάξεων του παρό¬ 
ντος, αντίστοιχα, Δ.Υ.ΠΕ. και Διοικητής Υγειονομικής Πε¬ 
ριφέρειας. 

Άρθρο 17 

Προγραμματικές συμβάσεις 

Επιτρέπεται η σύναψη προγραμματικών συμβάσεων 
μεταξύ του Υπουργείου Υγείας και Κοινωνικής Αλληλεγ¬ 
γύης, των λοιπών Υπουργείων, των Περιφερειών, των 
Δ.Υ.ΠΕ., των Μονάδων Κοινωνικής Φροντίδας, του Εθνι¬ 
κού Κέντρου Άμεσης Κοινωνικής Βοήθειας, του Εθνικού 
Συμβουλίου Κοινωνικής Φροντίδας, του Εθνικού Κέντρου 
Άμεσης Βοήθειας, του Εθνικού Παρατηρητηρίου Ατόμων 
με Αναπηρίες και των Ο.Τ.Α. α’ και β’ βαθμού, καθώς και 
μεταξύ αυτών και οποιουδήποτε δημόσιου ή ιδιωτικού 
φορέα ή μη κυβερνητικής οργάνωσης στο πλαίσιο της εύ¬ 
ρυθμης οργάνωσης και λειτουργίας τους. 

Με τις προγραμματικές συμβάσεις επιδιώκεται ιδίως ο 
συντονισμός δράσης, λειτουργίας και παροχής υπηρε¬ 
σιών και η αποτελεσματικότερη παρέμβαση σε κοινούς 
τομείς αρμοδιοτήτων, η μελέτη, κατάρτιση, εκτέλεση και 
διαχείριση προγραμμάτων κοινωνικής φροντίδας και ειδι¬ 
κών προγραμμάτων εθελοντισμού. 

Στις προγραμματικές συμβάσεις καθορίζονται το περιε¬ 
χόμενο του προγράμματος, τα καθήκοντα και οι υποχρε¬ 
ώσεις των συμβαλλομένων, τα σχετικά με τη χρηματοδό¬ 
τηση, ο χρόνος ισχύος της σύμβασης, η διαδικασία παρα¬ 
κολούθησης και κάθε άλλο σχετικό θέμα. 

Οι συμβαλλόμενοι φορείς για την εκτέλεση των προ¬ 
γραμματικών συμβάσεων μπορεί να χρηματοδοτούνται 
από το Πρόγραμμα Δημοσίων Επενδύσεων, τον Τακτικό 
Προϋπολογισμό και από τους προϋπολογισμούς τους. 

Με κοινή απόφαση των Υπουργών Οικονομίας και Οικο¬ 
νομικών, Εσωτερικών, Δημόσιας Διοίκησης και Αποκέ¬ 
ντρωσης και Υγείας και Κοινωνικής Αλληλεγγύης καθορί¬ 
ζονται τα κριτήρια, οι όροι της σύναψης, η διαδικασία, το 
περιεχόμενο, η παρακολούθηση της εκτέλεσης της σύμ¬ 
βασης και κάθε σχετική λεπτομέρεια για’την εφαρμογή 
των διατάξεων αυτού του άρθρου. 

Άρθρο 18 

Θέματα Οργανισμών 

1. Μέχρι την κατάρτιση νέου Οργανισμού, οι Μονάδες 
Κοινωνικής Φροντίδας διατηρούν τον Οργανισμό που 
έχουν. Με κοινή απόφαση των Υπουργών Οικονομίας και 
Οικονομικών, Εσωτερικών, Δημόσιας Διοίκησης και Απο¬ 
κέντρωσης και Υγείας και Κοινωνικής Αλληλεγγύης, ο Ορ¬ 
γανισμός αυτός μπορεί να τροποποιείται, ως προς τη 
διάρθρωση των υπηρεσιακών μονάδων και την κατανομή 
του προσωπικού. 

2. Με προεδρικά διατάγματα, που εκδίδονται με πρότα¬ 
ση των Υπουργών Οικονομίας και Οικονομικών, Εσωτερι¬ 
κών, Δημόσιας Διοίκησης και Αποκέντρωσης και Υγείας 
και Κοινωνικής Αλληλεγγύης, καθορίζεται ο τρόπος ορ¬ 
γάνωσης και λειτουργίας, η διάρθρωση των υπηρεσιών, 
οι αρμοδιότητες του Δ.Σ. και του Προέδρου του Διοικητι- 

κού Συμβουλίου, οι θέσεις και τα προσόντα πρόσληψης 
του προσωπικού των Μονάδων Κοινωνικής Φροντίδας, οι 
οποίες δεν έχουν Οργανισμό κατά τη δημοσίευση του πα¬ 
ρόντος νόμου. Μέχρι την ημερομηνία έναρξης εφαρμο¬ 
γής των διατάξεωντου παρόντος, οι Μονάδες Κοινωνικής 
Φροντίδας που δεν έχουν Οργανισμό, θα λειτουργούν με 
το υπάρχον προσωπικό και θα υπάγονται στα Πε.Σ.Υ.Π. 
Μετά την έναρξη εφαρμογής του παρόντος θα ανατεθο¬ 
ύν στο προσωπικό αυτό καθήκοντα με απόφαση του Αντι¬ 
προέδρου της οικείας Υγειονομικής Περιφέρειας. 

3. Με προεδρικά διατάγματα, που εκδίδονται με πρότα¬ 
ση των Υπουργών Οικονομίας και Οικονομικών, Εσωτερι¬ 
κών, Δημόσιας Διοίκησης και Αποκέντρωσης και Υγείας 
και Κοινωνικής Αλληλεγγύης, μπορεί να ιδρύονται νέες 
μονάδες παροχής υπηρεσιών κοινωνικής φροντίδας ως 
νομικά πρόσωπα δημοσίου ή ιδιωτικού δικαίου και να κα¬ 
θορίζεται ο τρόπος οργάνωσης και λειτουργίας, οι αρμο¬ 
διότητες του Διοικητικού Συμβουλίου και του Προέδρου 
του Διοικητικού Συμβουλίου, η διάρθρωση των υπηρε¬ 
σιών, οι θέσεις και τα προσόντα πρόσληψης του προσω¬ 
πικού. 

Με όμοια προεδρικά διατάγματα μπορεί να συγχωνεύ¬ 
ονται ή να καταργούνται ολικώς ή μερικώς Μονάδες Κοι¬ 
νωνικής Φροντίδας και να ρυθμίζονται θέματα που ανακύ¬ 
πτουν σχετικά με το προσωπικό αυτών. 

Άρθρο 19 

Θέματα προσωπικού 

Το προσωπικό των Μονάδων Κοινωνικής Φροντίδας 
διατηρεί τους κλάδους και τις θέσεις που κατέχει κατά τη 
δημοσίευση αυτού του νόμου, οι οποίες μετατρέπονται 
σε οργανικές θέσεις του αντίστοιχου κλάδου, κατηγορίας 
και ειδικότητας της αντίστοιχης Μονάδας Κοινωνικής 
Φροντίδας, με την ίδια σχέση εργασίας. Για την κατά το 
προηγούμενο εδάφιο αυτοδίκαιη μετατροπή θέσεων, εκ- 
δίδεται διαπιστωτική πράξη του Διοικητή της οικείας 
Υγειονομικής Περιφέρειας που δημοσιεύεται στην Εφη¬ 
μερίδα της Κυβερνήσεως. 

Ο συνολικός χρόνος υπηρεσίας του υπαλλήλου, που 
έχει διανυθεί στο φορέα από τον οποίο αυτός προέρχε¬ 
ται, λαμβάνεται υπόψη για τη μισθολογική του εξέλιξη. 
Επιπλέον τακτικές αποδοχές που ελάμβανε από τον εργο- 
δοτικό του φορέα, πριν την ανωτέρω ένταξη, διατηρού¬ 
νται ως προσωπική διαφορά, η οποία μειώνεται με οποια¬ 
δήποτε αύξηση των αποδοχών ή απολαβών, από οποια¬ 
δήποτε αιτία και αν προέρχεται, μέχρι πλήρους 
εξισώσεως με τις αποδοχές και τις απολαβές της νέας θέ¬ 
σης. Ο συνολικός χρόνος υπηρεσίας, που έχει διανυθεί 
στο φορέα από τον οποίο προέρχεται ο υπάλληλος, θεω¬ 
ρείται ως πραγματική υπηρεσία για όλα τα θέματα της 
υπηρεσιακής του κατάστασης. 

Άρθρο 20 

Επιλογή και τοποθέτηση προϊσταμένων 
οργανικών μονάδων 

1. Οι προϊστάμενοι οργανικών μονάδων Διεύθυνσης, 
Υποδιεύθυνσης και Τομέα των Μονάδων Κοινωνικής Φρο¬ 
ντίδας μπορούν να προέρχονται από τους υπαλλήλους 
όλων των Μονάδων Κοινωνικής Φροντίδας της οικείας 
Υγειονομικής Περιφέρειας, που ανήκουν στον αντίστοιχο 
κλάδο, μπορούν να προΐστανται στις αντίστοιχες οργανι¬ 
κές μονάδες κατά τις οργανικές διατάξειςτου οικείου φο¬ 


ρέα και πληρούν τις προϋποθέσεις να επιλεγούν ως 
προϊστάμενοι Διευθύνσεων, Υποδιευθύνσεων και Τομέ¬ 
ων. 

2. Για την εφαρμογή της παραγράφου 6 του άρθρου 8 
του Ν. 3260/2004, το Υπηρεσιακό Συμβούλιο της παρα¬ 
γράφου 19 του άρθρου 4 του νόμου αυτού επιλέγει 
προϊσταμένους Διευθύνσεων, Υποδιευθύνσεων και Τομέ¬ 
ων των Μονάδων Κοινωνικής Φροντίδας, από το σύνολο 
των υπαλλήλων των Μονάδων Κοινωνικής Φροντίδας της 
οικείας Υγειονομικής Περιφέρειας, που πληρούν τις 
προϋποθέσεις να επιλεγούν ως προϊστάμενοι Διευθύνσε¬ 
ων, Υποδιευθύνσεων και Τομέων και ανήκουν σε κλάδους 
των οποίων οι υπάλληλοι μπορούν να προΐστανται στις 
αντίστοιχες μονάδες, κατά τις οργανικές διατάξεις του 
φορέα της οικείας Υγειονομικής Περιφέρειας. 

3. Γ ια την εφαρμογή των ανωτέρω διατάξεων, το Πρω¬ 
τοβάθμιο Υπηρεσιακό Συμβούλιο καταρτίζει, με βάση τις 
καταστάσεις όλων των Μονάδων Κοινωνικής Φροντίδας 
της οικείας Υγειονομικής Περιφέρειας, ενιαίο πίνακα 
υπαλλήλων από τον οποίο επιλέγονται για την πλήρωση 
κενών ή κενούμενων θέσεων προϊσταμένων Διευθύνσε¬ 
ων, Υποδιευθύνσεων ή Τομέων. Ο Διοικητής της Δ.Υ.ΠΕ. 
ασκεί έλεγχο νομιμότητας των ενιαίων πινάκων και στη 
συνέχεια οι υπάλληλοι που έχουν επιλεγεί κατά τα ανωτέ¬ 
ρω τοποθετούνται με απόφασή του, που δημοσιεύεται 
στην Εφημερίδα της Κυβερνήσεως, σε κενή ή κενούμενη 
θέση προϊσταμένου οργανικής μονάδας Διεύθυνσης, 
Υποδιεύθυνσης ή Τομέα, σε οποιαδήποτε Μονάδα Κοινω¬ 
νικής Φροντίδας της οικείας Υγειονομικής Περιφέρειας. 

ΚΕΦΑΛΑΙΟ Δ’ 

ΡΥΘΜΙΖΕΙΣ ΘΕΜΑΤΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 
Άρθρο 21 

Υπηρεσίες αποϊδρυματοποίησης, αποκατάστασης 
και επανένταξης 

Οι Μονάδες Κοινωνικής Φροντίδας και φυσικά ή νομικά 
πρόσωπα, δημοσίου ή ιδιωτικού δικαίου, κερδοσκοπικού 
ή μη χαρακτήρα, μπορούν να οργανώνουν και να θέτουν 
σε λειτουργία υπηρεσίες, με σκοπό την 
αποϊδρυματοποίηση, αποκατάσταση και επανένταξη των 
ατόμων με αναπηρίες, όπως προστατευόμενα διαμερί¬ 
σματα, ξενώνες και οικοτροφεία, προστατευόμενα εργα¬ 
στήρια και εργαστήρια επαγγελματικής κατάρτισης και 
επανένταξης. 

Στους ξενώνες και στα οικοτροφεία παρέχεται στέγη, 
θεραπεία, κοινωνική στήριξη, καλλιτεχνικές, πολιτιστικές 
και άλλες υπηρεσίες. Στα προστατευόμενα διαμερίσματα 
παρέχονται υπηρεσίες ήπιας θεραπείας, παρακολούθη¬ 
ση και εποπτεία περιορισμένης μορφής από προσωπικό 
του οικείου φορέα. Στα προστατευόμενα εργαστήρια και 
στα εργαστήρια επαγγελματικής κατάρτισης παρέχονται 
υπηρεσίες εκμάθησης επαγγελματικών δεξιοτήτων με 
σκοπό την αυτονομία, την κοινωνική επανένταξη και την 
επαγγελματική αποκατάσταση ατόμων με αναπηρίες. Το 
προσωπικό που απαιτείται για τη λειτουργία των εργα¬ 
στηρίων επαγγελματικής κατάρτισης και εκπαίδευσης 
προσλαμβάνεται στα πλαίσια συγκεκριμένων προγραμ¬ 
μάτων. 

Με κοινή απόφαση των Υπουργών Υγείας και Κοινωνι¬ 
κής Αλληλεγγύης, Απασχόλησης και Κοινωνικής Προστα¬ 
σίας και Οικονομίας και Οικονομικών, καθώς και του κατά 

περίπτωση συναρμόδιου Υπουργού καθορίζονται οι όροι, 
οι προϋποθέσεις, η διαδικασία, η φύση και ο τρόπος ορ¬ 
γάνωσης των παραπάνω υπηρεσιών, το απαραίτητο προ¬ 
σωπικό, οι πόροι και η εν γένει χρηματοδότηση για την 
ίδρυση και λειτουργία των προστατευόμενων διαμερι¬ 
σμάτων, ξενώνων και οικοτροφείων, και ρυθμίζεται κάθε 
αναγκαία λεπτομέρεια για την εφαρμογή των διατάξεων 
αυτού του άρθρου. 

Άρθρο 22 

Το άρθρο 30 του Ν. 2072/1992 αντικαθίσταται ως εξής: 
"1. Με κοινές αποφάσεις των Υπουργών Υγείας και Κοινω¬ 
νικής Αλληλεγγύης, Απασχόλησης και Κοινωνικής Προ¬ 
στασίας και Οικονομίας και Οικονομικών, καθορίζονται οι 
όροι, οι προϋποθέσεις, η διαδικασία, το απαραίτητο προ¬ 
σωπικό και οι πόροι για την ίδρυση και λειτουργία Στεγών 
Υποστηριζόμενης Διαβίωσης Ατόμων με Αναπηρία 
("Σ.Υ.Δ.ΑμεΑ"), είτε για το σύνολο των Ατόμων με Αναπη¬ 
ρία είτε για κατηγορίες τούτων, όπως άτομα με νοητική 
υστέρηση, προς το σκοπό της πρόληψης της ιδρυματο- 
ποίησης των Ατόμων με Αναπηρία. 

2. Οι φορείς που μπορούν να ιδρύουν και να λειτουργο¬ 
ύν Σ.Υ.Δ. και να παρέχουν τις υπηρεσίες υποστήριξης και 
την όλη οργάνωση και επίβλεψη των Σ.Υ.Δ. ("Φορείς") εί¬ 
ναι είτε φυσικά πρόσωπα είτε νομικά πρόσωπα δημοσίου 
ή ιδιωτικού δικαίου, κερδοσκοπικού ή μη χαρακτήρα. 

3. Οι Φορείς υποχρεούνται να έχουν άδεια λειτουργίας 
σύμφωνα με τις κείμενες διατάξεις, ως φορείς παροχής 
οργανωμένων κοινωνικών υπηρεσιών. 

4. ΟιΣ.Υ.Δ. ιδρύονται καιλειτουργούν με σκοπότην εξα¬ 
σφάλιση μόνιμης διαβίωσης και κατοικίας στα Άτομα με 
Αναπηρία που διαβιούν σε αυτές. Οι Σ.Υ.Δ. αποτελούν 
υποχρεωτικά μικρές μονάδες. Οι Σ.Υ.Δ. διαμερίσματα 
προορίζονται για τη διαβίωση ενός έως τεσσάρων ΑμεΑ 
ενώ οι Σ.Υ.Δ. οικοτροφεία προορίζονται για τη διαβίωση έ¬ 
ως εννέα ΑμεΑ. Η αρχιτεκτονική και ο εξοπλισμός των 
Σ.Υ.Δ. δεν είναι ενιαίος αλλά διαφέρει ανάλογα με την 
αναπηρία των ΑμεΑ που θα διαβιώσουν σε αυτές." 

Άρθρο 23 

Στο τέλος της παρ. 9του άρθρου 5του Ν. 3106/2003 (- 
ΦΕΚ30 Α’), όπως ισχύει, προστίθεται εδάφιο β’ ως εξής: 

"Οι περιλαμβανόμενοι στον πίνακα επιτυχόντων της 
Προκήρυξης 2002 (άρθρο 3) της Πρωτοβάθμιας Επιτρο¬ 
πής του άρθρου 9του Ν. 2643/1998του Νομού Αττικής (- 
αριθμ. πρακτικού 509/3.6.2004 Συνεδρίασης της Επιτρο¬ 
πής του άρθρου 9 του Ν. 2643/1998) σύμφωνα με την 
Προκήρυξη 10/7Κ/2000 (ΦΕΚ 329/3.7.2000, Τεύχος Προ¬ 
κηρύξεων Α.Σ.Ε.Π.), διορίζονται σε κενές οργανικές θέ¬ 
σεις μόνιμου προσωπικού αντίστοιχου κλάδου ή σε προ¬ 
σωποπαγείς θέσεις των Δ.Υ.ΠΕ. ή του Ε.Κ.Α.Κ.Β. που συ- 
νιστώνται με απόφαση του Υπουργού Υγείας και 
Κοινωνικής Αλληλεγγύης, η οποία δημοσιεύεται στην 
Εφημερίδα της Κυβερνήσεως." 

Άρθρο 24 

1. Οι δαπάνες που πραγματοποίησαν οι αποκεντρωμέ¬ 
νες Μονάδες Κοινωνικής Φροντίδας που ανήκαν στον 
καταργηθέντα με την παράγραφο 1 του άρθρου 5 του Ν. 
3106/2003 (ΦΕΚ30Α’) Ε.Ο.Κ.Φ., κατάτοχρονικό διάστη¬ 
μα από την 1η Σεπτεμβρίου 2003 και μέχρι την έγκριση 
του προϋπολογισμού τους, θεωρούνται καλώς γενόμε- 
νες. 


2. Στους εργαζόμενους στις αποκεντρωμένες Μονάδες 
Κοινωνικής Φροντίδας που λειτουργούν σε 24ωρη βάση 
και προέρχονται από τον καταργηθέντα με το Ν. 
3106/2003 Ε.Ο.Κ.Φ., οι οποίοι μέχρι την 31 η Δεκεμβρίου 
2003 εργάσθηκαν υπερωριακά κατά τις Κυριακές και 
εξαιρέσιμες ημέρες ή κατάτις νυχτερινές ώρες, προς συ¬ 
μπλήρωση της υποχρεωτικής εβδομαδιαίας εργασίας ή 
καθ ’ υπέρβαση αυτής, και για τους οποίους δεν είχε εκ- 
δοθεί κανονιστική απόφαση, καταβάλλεται αποζημίωση. 
Το ύψοςτης αποζημίωσης καθορίζεται με κοινή απόφαση 
των Υπουργών Οικονομίας και Οικονομικών και Υγείας και 
Κοινωνικής Αλληλεγγύης. 

Άρθρο 25 

Στο τέλος της παρ. 2 του άρθρου 6 του Ν. 3106/2003 (- 
ΦΕΚ 30 Α’) προστίθεται εδάφιο ως εξής: 

"Οι υπηρεσίες του Ε.Κ.Α.Κ.Β. μπορούν να λειτουργούν 
όλες τις ημέρες της εβδομάδας και σε 24ωρη βάση." 

Άρθρο 26 

1. Η προθεσμία, που προβλέπεται στο άρθρο 13 του Ν. 
3146/2003 (ΦΕΚ 125 Α’) για την εφαρμογή του προγράμ¬ 
ματος "Βοήθεια στο Σπίτι", παρατείνεται για δύο έτη από 
τη λήξη της κατά την ανωτέρω διάταξη, σε όσους δήμους 
εφαρμόζεται σύμφωνα με τις διατάξεις των ΚΥΑ 
Π4β/5814/1997 (ΦΕΚ917 Β’) και ΠΙγ/ΓΠ οικ.62329/2003 (- 
ΦΕΚ925 Β’). 

2. Το προσωπικό που απασχολείται στα παραπάνω προ¬ 
γράμματα συνεχίζει να προσφέρει τις υπηρεσίες του για 
δύο ακόμα έτη. 

3. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και Οι¬ 
κονομικών και Υγείας και Κοινωνικής Αλληλεγγύης καθο¬ 
ρίζονται οι όροι και οι προϋποθέσεις λειτουργίας του προ¬ 
γράμματος. 

Άρθρο 27 

1. Στην περίπτωση ΣΤ’ της παρ. 2 του άρθρου 1 του Ν. 
3106/2003 (ΦΕΚ 30 Α’) προστίθεται εδάφιο η' ως εξής: 

"η. Το Θεραπευτήριο Χρονιών Παθήσεων Καρδίτσας, το 
οποίο συστάθηκε και λειτουργεί δυνάμει των διατάξεων 
του Π.Δ. 291/1984 (ΦΕΚ 108 Α’)." 

2. Στην περίπτωση ΙΖ’ της παρ. 2 του άρθρου 1 του Ν. 
3106/2003 (ΦΕΚ30 Α’) προστίθεται εδάφιο ι' ως εξής: 

"ι. Το Κέντρο Προστασίας και Αποκατάστασης Παιδιών 
Ενηλίκων Ατόμων με Ειδικές Ανάγκες Ηρακλείου Κρήτης, 
το οποίο συστάθηκε και λειτουργεί δυνάμει των διατάξε- 
ωντου άρθρου 21 του Ν. 2716/1999 (ΦΕΚ96Α’) και μετο¬ 
νομάζεται σε Κέντρο Αποθεραπείας Φυσικής και Κοινωνι¬ 
κής Αποκατάστασης Ηρακλείου Κρήτης." 

ΚΕΦΑΛΑΙΟ Ε’ 

ΛΟΙΠΕΣ ΔΙΑΤΑΞΕΙΣ 

Άρθρο 28 

1. Η κατάταξη σε θεραπευτικές ομάδες των φαρμακευ¬ 
τικών ιδιοσκευασμάτων που κυκλοφορούν και χορηγού¬ 
νται με ιατρική συνταγή ανατίθεται στο Επιστημονικό 
Συμβούλιο Εγκρίσεων (Ε.Σ.Ε.) του Ε.Ο.Φ. (Τμήμα Α’ Φαρ¬ 
μακευτικών Προϊόντων εν γένει και Άλλων Προϊόντων), 
κατ’ αντιστοιχία με τη μέχρι σήμερα ισχύουσα κατάταξη 
που προέκυψε από την Ειδική Επιτροπή του άρθρου 20 
παράγραφοι 1 και2του Ν. 2458/1997 (ΦΕΚ 15 Α’). 

Με απόφαση του Υπουργού Υγείας και Κοινωνικής Αλ¬ 
ληλεγγύης, μετά από εισήγηση του Ε.Σ.Ε., μπορούν να 
ορίζονται πρόσθετα ειδικά κριτήρια για την κατάταξη των 
φαρμακευτικών ιδιοσκευασμάτων σε θεραπευτικές ομά¬ 
δες. 

Μετά την ολοκλήρωση του ανωτέρω έργου, ο Ε.Ο.Φ. 
γνωστοποιεί στους κατά νόμον υπεύθυνους κυκλοφορίας 
των εν λόγω ιδιοσκευασμάτων το σχέδιο της σχετικής κα¬ 
τάταξης, προκειμένου να υποβληθούν τυχόν παρατηρή¬ 
σεις από τους ενδιαφερομένους εντός αποκλειστικής 
προθεσμίας δεκαπέντε ημερών. Μετά την πάροδο της 
ανωτέρω προθεσμίας, το Ε.Σ.Ε. συντάσσει την οριστική 
κατάταξη. Εντός δεκαπέντε ημερών από της γνωστοποιή- 
σεως της οριστικής κατάταξης, οι υπεύθυνοι κυκλοφο¬ 
ρίας μπορούν να υποβάλλουν ένσταση ενώπιον του Δευ¬ 
τεροβάθμιου Επιστημονικού Συμβουλίου (Δ.Ε.Σ.) του 
Ε.Ο.Φ.. Η ένσταση κρίνεταιτο αργότερο μέσα σε τριάντα 
ημέρες από την υποβολή της. 

Με απόφαση του Υπουργού Υγείας και Κοινωνικής Αλ¬ 
ληλεγγύης ρυθμίζεται η γραμματειακή και τεχνική υπο¬ 
στήριξη και κάθε θέμα σχετικό με τη λειτουργία του Ε.Σ.Ε. 
και την ως άνω αναφερόμενη διαδικασία. 

2. Η Ειδική Επιτροπή που προβλέπεται στις παραγρά¬ 
φους 1 και 2 του άρθρου 20 του Ν. 2458/1997 (ΦΕΚ 15 Α’) 
καταργείται. 

Άρθρο 29 

Η ισχύς της παρ. 29 του άρθρου 13 του Ν. 2955/ 2001 
καιτηςπαρ. 1 γτου άρθρου 29του Ν. 3209/2003 (ΦΕΚ203 
Α ’) παρατείνεται μέχρι την 31η Δεκεμβρίου 2005. 

Άρθρο 30 

1. Το συσταθέν με το Β.Δ. 146/1964 Ίδρυμα με την επω¬ 
νυμία "Κέντρο Ψυχικής Υγιεινής", όπως μετονομάστηκε 
μετο άρθρο 6του Ν.Δ. 572/1970 (ΦΕΚ 125 Α’), μετονομά¬ 
ζεται σε "Ελληνικό Κέντρο Ψυχικής Υγιεινής και Ερευ¬ 
νών". 

2. Το κατά την ως άνω παράγραφο μετονομαζόμενο 
Ίδρυμα εντάσσεται στις Μονάδες Ψυχικής Υγείας που 
προβλέπονται στην παρ. 1 του άρθρου 4του Ν. 2716/1999 
(ΦΕΚ 96 Α’). 

Άρθρο 31 

1. Η τήρηση της Γενικής Λογιστικής και των Λογαρια¬ 
σμών Τάξεως και Δημοσίου Λογιστικού του άρθρου 3 του 
Π.Δ. 146/2003 (ΦΕΚ 122 Α’) για τα Νοσοκομεία του 
Ε.Σ.Υ.Κ.Α., αρχίζει να ισχύει από την 1η Ιανουάριου 2006. 
2. Οι ισολογισμοί που συντάσσονται σύμφωνα μετο Π.Δ. 
146/2003 ελέγχονται και υπογράφονται από δύο ορκω¬ 
τούς ελεγκτές. 

Άρθρο 32 

1. Η περίπτωση α’ της παρ. 4 του Κεφαλαίου Α’ του άρ¬ 
θρου 4 του Π.Δ. 67/2000 (ΦΕΚ 58 Α’) αντικαθίσταται ως 
εξής: 

" α) όταν η αξία της συνταγής ξεπερνά τα εκατό ευρώ". 

2. Το τελευταίο εδάφιο της περίπτωσης στ’ του άρθρου 
5 του Π.Δ. 67/2000 (ΦΕΚ 58 Α’), το οποίο προστέθηκε με 
το άρθρο μόνο του Π.Δ. 149/2003 (ΦΕΚ 123 Α’), αντικαθί¬ 
σταται ως εξής: 

"Ιατροί κατέχοντες την ιδιότητα του Γενικού Ιατρού βά¬ 
σει κεκτημένων δικαιωμάτων σύμφωνα με το άρθρο 36 


της Οδηγίας 93/16 ΕΚ και τις διατάξεις του Π.Δ. 38/ 2004 
(ΦΕΚ 35 Α’), οι οποίοι ασκούντο επάγγελμα του γενικού 
ιατρού άνευ τίτλου ειδικής εκπαίδευσης στο αντικείμενο 
αυτό, δεν υπόκεινται στις διατάξεις της παραγράφου 13 
του Κεφαλαίου Α’ του άρθρου 2 και του πρώτου εδαφίου 
της περίπτωσης στ’ του άρθρου 5 του παρόντος, οι 
οποίες αφορούν ιατρούς άνευ ειδικότητας." 

Άρθρο 33 

1. Στο τέλος της πρώτης παραγράφου του άρθρου 13 
του Ν. 2071/1992 (ΦΕΚ 123 Α’) προστίθεται περίπτωση ε’ 
ως εξής: 

"ε) Ιδιωτικά εργαστήρια φυσικοθεραπείας". 

2. Οι πράξεις αρμοδιότητας φυσικοθεραπευτή, όπως 
αυτές προβλέπονται στο Β.Δ. 411/1972, το Π.Δ. 29/1987 
και το Π.Δ. 90/1995 και περιέχονται κοστολογημένες στο 
κεφάλαιο "Φυσικοθεραπείες" του Π.Δ. 157/1991, εκτελο- 
ύνται μόνον από πτυχιούχους φυσικοθεραπευτές, σε χώ¬ 
ρους όπου από την κείμενη νομοθεσία προβλέπεται η πα¬ 
ροχή φυσιοθεραπευτικών υπηρεσιών. 

3. Οι πράξεις αρμοδιότητας φυσικοθεραπευτή συντα- 
γογραφούνται από τα Ασφαλιστικά Ταμεία σε ξεχωριστό 
παραπεμπτικό, στο οποίο δεν επιτρέπεται να περιλαμβά¬ 
νονται και πράξεις ιατρικών ή άλλων ειδικοτήτων. 

4. Με απόφαση του Υπουργού Υγείας και Κοινωνικής 
Αλληλεγγύης κοστολογούνται νέες φυσιοθεραπευτικές 
πράξεις, εφόσον έχει παρέλθει τουλάχιστον τετραετία 
από την ένταξη τους στο πρόγραμμα σπουδών των Τμη¬ 
μάτων Φυσικοθεραπείας των Τ.Ε.Ι., που πιστοποιείται με 
βεβαίωση της Διεύθυνσης τους. 

Άρθρο 34 

Στο τέλος της παρ. 2του άρθρου 26 του Ν. 1397/1983, 
όπως ισχύει μετά την επαναφορά της σε ισχύ με τη διάτα¬ 
ξη της παραγράφου 6 του άρθρου 34του Ν. 2519/1997 (- 
ΦΕΚ 165 Α’), προστίθεται εδάφιο γ’ ως εξής: 

"γ. Στις ανωτέρω περιπτώσεις, ο περιορισμός του ορίου 
ηλικίας δεν ισχύει για τους ιατρούς και οδοντιάτρους που 
επιθυμούν να καταλάβουν θέσεις, οι οποίες προκηρύσσο¬ 
νται σε περιοχές άγονες και προβληματικές Α’ κατηγο¬ 
ρίας, όπως ορίζονται στο Π.Δ. 131/1987 (ΦΕΚ 73 Α’)." 

Άρθρο 35 

1. Στο προσωπικό που υπηρετεί στην Κεντρική Υπηρε¬ 
σία του Υπουργείου Υγείας και Κοινωνικής Αλληλεγγύης, 
καθώς και στους αποσπασμένους σε αυτή και στο μετα¬ 
κλητό προσωπικό, χορηγείται μηνιαίο επίδομα ειδικής 
απασχόλησης που ανέρχεται στο ποσό των διακοσίων 
(200) ευρώ για το χρονικό διάστημα από την 1η Ιανουάρι¬ 
ου 2005 και εφεξής. 

2. Το επίδομα αυτό δεν συμψηφίζεται με την προσωπι¬ 
κή διαφορά που προβλέπεται στις παραγράφους 1 και 2 
του άρθρου 24του Ν. 3205/2003. 

3. Με κοινή απόφαση των Υπουργών Οικονομίας και Οι¬ 
κονομικών και Υγείας και Κοινωνικής Αλληλεγγύης το επί¬ 
δομα αυτό μπορεί να αναπροσαρμόζεται. 

Άρθρο 36 

Σε θέση Διοικητικού Διευθυντή των Νοσοκομείων του 
Ε.Σ.Υ.Κ.Α. μπορούν να προαχθούν και υπάλληλοιτου κλά¬ 
δου Π Ε Πληροφορικής, βαθμού Α’, εφόσον πληρούν και 
τα υπόλοιπα νόμιμα προσόντα. 

Άρθρο 37 

Με κοινή απόφαση των Υπουργών Οικονομίας και Οικο¬ 
νομικών και Υγείας και Κοινωνικής Αλληλεγγύης συνιστά- 
ται στο Υπουργείο Υγείας και Κοινωνικής Αλληλεγγύης ει¬ 
δική νομοπαρασκευαστική επιτροπή για τη σύνταξη σχε¬ 
δίου νόμου περί προμηθειών των φορέων του Εθνικού 
Συστήματος Υγείας και Κοινωνικής Αλληλεγγύης και των 
σχετικών κανονιστικών πράξεων. Με την ίδια απόφαση 
καθορίζονται ο αριθμός των μελών, η διάρκεια της επι¬ 
τροπής, το ποσό και ο τρόπος καταβολής της αποζημίω¬ 
σης των μελών της επιτροπής και των γραμματέων και 
ρυθμίζεται κάθε σχετική λεπτομέρεια. Η επιτροπή συγ¬ 
κροτείται από δικαστικούς λειτουργούς και ειδικούς επι¬ 
στήμονες. Ο πρόεδρος και τα μέλη της επιτροπής ορίζο¬ 
νται με απόφαση του Υπουργού Υγείας και Κοινωνικής Αλ¬ 
ληλεγγύης. 

Άρθρο 38 

1. Οι Ειδικές Επιτροπές εκδίκασης ενστάσεων της πα¬ 
ραγράφου 12 του άρθρου 37 του Ν. 2519/1997 καταργο- 
ύνται από την ημερομηνία δημοσίευσης του παρόντος νό¬ 
μου. Ενστάσεις οι οποίες εκκρεμούν κατά τη δημοσίευση 
του νόμου αυτού ενώπιον των ανωτέρω Ειδικών Επιτρο¬ 
πών παραπέμπονται και εξετάζονται από τα αντίστοιχα 
ανά βαθμό, ειδικότητα και περιοχή ευθύνης Περιφερεια¬ 
κά Συμβούλια Επιλογής και Αξιολόγησης Επιμελητών Α’ 
και Β’ Ιατρών Ε.Σ.Υ. και τα αντίστοιχα ανά ειδικότητα Συμ¬ 
βούλια Επιλογής και Αξιολόγησης Διευθυντών Ιατρών 
Ε.Σ.Υ. 

2. Το τελευταίο εδάφιο της παρ. 1 του άρθρου 35 του Ν. 
2519/1997 (ΦΕΚ 165 Α’) καταργείται από την ημερομηνία 
δημοσίευσης του παρόντος νόμου. 

3. Στα Συμβούλια Επιλογής και Αξιολόγησης Διευθυντών 
Ιατρών Ε.Σ.Υ. και Επιμελητών Α’ και Β’ Ιατρών Ε.Σ.Υ. των 
Μονάδων Κοινωνικής Φροντίδας προεδρεύει ο Αντιπρόε¬ 
δρος του Διοικητικού Συμβουλίου της οικείας Δ.Υ.ΠΕ., με 
αναπληρωτή του τον Πρόεδρο του Διοικητικού Συμβουλί¬ 
ου της οικείας Μονάδας Κοινωνικής Φροντίδας. 

Άρθρο 39 

1. Οι διατάξεις των παραγράφων 1 και 5 του άρθρου 27 
του Ν. 3293/2004 (ΦΕΚ 231 Α’) εφαρμόζονται αναλόγως 
και για την πρόσληψη πολιτικού νοσηλευτικού προσωπι¬ 
κού στα στρατιωτικά νοσοκομεία και το Ν.Ι.Μ.Τ.Σ.. 

2. Η κατάρτιση των προσωρινών πινάκων πραγματο¬ 
ποιείται από τριμελή επιτροπή αποτελούμενη από τον 
Διευθυντή Υγειονομικού κάθε κλάδου, τον Διευθυντή εκά- 
στου νοσοκομείου και τον Διευθυντή της αντίστοιχης Διε¬ 
ύθυνσης Πολιτικού Προσωπικού. Ειδικά γιατο Ν.Ι.Μ.Τ.Σ., 
η τριμελής επιτροπή αποτελείται από τον Γενικό Διευθυ¬ 
ντή του νοσοκομείου, τον Διευθυντή Νοσηλευτικού Προ¬ 
σωπικού και τον Διευθυντή Διοικητικής Μέριμνας. 

3. Με απόφαση του Υπουργού Εθνικής Άμυνας ρυθμίζο¬ 
νται οι λεπτομέρειες σχετικά με τη διαδικασία πρόσληψης 
του ανωτέρω προσωπικού. 

Άρθρο 40 

Με την επιφύλαξη του άρθρου 105 του Συντάγματος, 
του Καταστατικού Χάρτη Αγίου Όρους (Κ.Χ.Α.Ο.) και του 
Ν.Δ. 10/16.9.1926 που κύρωσε τον Κ.Χ.Α.Ο., και κατά πα¬ 
ρέκκλιση κάθε άλλης διάταξης, επιτρέπεται στη 
Δ.ΕΠ.Α.ΝΟ.Μ. Α.Ε. και σε κάθε άλλο φορέα η ανέγερση, 


ανακατασκευή, ανακαίνιση και συντήρηση των εγκατα¬ 
στάσεων των ιατρικών μονάδων του Αγίου Όρους. 

Άρθρο 41 

1. Η υγειονομική περίθαλψη, πρωτοβάθμια, δευτερο¬ 
βάθμια και τριτοβάθμια, από ιδιωτικούς φορείς περίθαλ¬ 
ψης ή ιδιώτες ιατρούς προς τους ασφαλισμένους του Ορ¬ 
γανισμού Περίθαλψης Ασφαλισμένων του Δημοσίου 
(Ο.Π.Α.Δ.) γίνεται με ειδικές συμβάσεις μεταξύ του 
Ο.Π.Α.Δ. και του ενδιαφερομένου φορέα, φυσικού ή νομι¬ 
κού προσώπου. Το Δ.Σ. του Ο.Π.Α.Δ. με απόφασή του ορί¬ 
ζει το όργανο το οποίο συμβάλλεται για λογαριασμό του 
Οργανισμού κατά τη σύναψή τους. Η διάρκειατων συμβά¬ 
σεων αυτών, καθώς και εκείνων που συνάπτει ο Ο.Π.Α.Δ. 
με τα φαρμακεία, ορίζεται με απόφαση του Διοικητικού 
του Συμβουλίου. Με απόφαση του Δ.Σ. του Ο.Π.Α.Δ., η 
χρονική διάρκειατων συμβάσεων αυτών μπορεί να ανανε¬ 
ώνεται με αφετηρία έναρξης του χρόνου ανανέωσης την 
επομένη της λήξης τους, εφόσον προ αυτής υποβληθεί 
από τον ενδιαφερόμενο σχετική αίτηση μετά απαραίτητα 
κατά περίπτωση δικαιολογητικά. Τα προηγούμενα εδά¬ 
φια εφαρμόζονται για όλες τις συμβάσεις που έχει συνά¬ 
ψει ο Ο.Π.Α.Δ. από την 1η Ιανουάριου 2003 και εφεξής. 

2. Το άρθρο 4του Ν.Δ. 108/1973, όπως αντικαταστάθη- 
κεμετο άρθρο 1 του Ν. 1025/1980 (ΦΕΚ47Α’), αντικαθί¬ 
σταται ως ακολούθως: 

" Άρθρο 4 

1. Σε περίπτωση παράβασης των κειμένων διατάξεων 
περί της Υγειονομικής Περίθαλψης των Ασφαλισμένων 
τουΔημοσίου, από τους δικαιούχους περίθαλψης, καθώς 
και από τους συμβεβλημένους ή συνεργαζόμενους μετά 
του Οργανισμού Περίθαλψης Ασφαλισμένωντου Δημοσί¬ 
ου (Ο.Π.Α.Δ.) φορείς της Υγειονομικής Περίθαλψης, Ια¬ 
τρούς, Οδοντιάτρους, Φαρμακοποιούς, υπευθύνους ερ¬ 
γαστηρίων, Ιδιωτικές Κλινικές, Νοσηλευτικά Ιδρύματα, 
καθώς και από κάθε άλλο πρόσωπο συμβεβλημένο ή συ- 
νεργαζόμενο με τον Ο.Π.Α.Δ. για τον ανωτέρω σκοπό, επι¬ 
βάλλονται στους υπαίτιους, με απόφαση του Διοικητικού 
Συμβουλίου του Ο.Π.Α.Δ., οι κατωτέρω διοικητικές κυρώ¬ 
σεις: 

α) Στους δικαιούχους υγειονομικής περίθαλψης: 

αα) Πρόστιμο μέχρι χίλια ευρώ. 

ββ) Στέρηση του δικαιώματος περίθαλψης του ασφαλι¬ 
σμένου για χρονικό διάστημα, μέχρι δύο ετών, εφόσον η 
συγκεκριμένη παράβαση συνεπάγεται οικονομική ζημία 
του Ο.Π.Α.Δ.. 

β) Στους Ιατρούς, Οδοντιάτρους, Φαρμακοποιούς, υπε¬ 
ύθυνους των εργαστηρίων, Ιδιωτικές Κλινικές και Νοση¬ 
λευτικά Ιδρύματα, καθώς και σε κάθε άλλο μετά του 
Ο.Π.Α.Δ. συμβεβλημένο ή συνεργαζόμενο πρόσωπο: 

αα) Πρόστιμο μέχρι δέκα χιλιάδες ευρώ. 

ββ) Διακοπή της σύμβασης με τον Ο.Π.Α.Δ. για χρονικό 
διάστημα μέχρι ένα έτος ή καταγγελία της μετά του 
Ο.Π.Α.Δ. συναφθείσας σύμβασης. Απαγορεύεται η σύνα¬ 
ψη νέας σύμβασης πριντην πάροδο διετίας, εφόσον η συ¬ 
γκεκριμένη παράβαση συνεπάγεται οικονομική ζημία του 
Ο.Π.Α.Δ.. 

2. Σε περίπτωση νέας παράβασης, τα ανώτατα όρια των 
κυρώσεων της προηγούμενης παραγράφου μπορούν να 
διπλασιάζονται με απόφαση του Δ.Σ. του Ο.Π.Α.Δ.. 

3. Το Δ.Σ. του Ο. Π. Α.Δ., εκτιμώντας τη βαρύτητα της συ- 

γκεκριμένης παράβασης, δύναται να επιβάλει είτε τη μία 
είτε αμφότερες τις αναφερόμενες στην παράγραφο 1 κυ¬ 
ρώσεις. 

4. Αν επιβληθεί κύρωση σύμφωνα με όσα ορίζονται στις 
προηγούμενες παραγράφους, εκείνος που τιμωρήθηκε 
μπορεί να προσφύγει ενώπιον της επιτροπής που προ- 
βλέπεται στην επόμενη παράγραφο. Η προσφυγή ασκεί¬ 
ται μέσα σε αποκλειστική προθεσμία είκοσι ημερών από 
την κοινοποίηση σε αυτόντης πράξης επιβολής της κύρω- 
σης. 

5. Στην έδρα του Ο.Π.Α.Δ. συνιστάται τριμελής Επιτρο¬ 
πή, που αποτελείται από: 

α) Τον Γενικό Γραμματέα Δημοσιονομικής Πολιτικής 
του Υπουργείου Οικονομίας και Οικονομικών ως Πρόε¬ 
δρο, με αναπληρωτή τον Γενικό Γραμματέα Υγείας και 
Κοινωνικής Αλληλεγγύης. 

β) Τον Γενικό Διευθυντή Δημόσιας Υγείας του Υπουρ¬ 
γείου Υγείας και Κοινωνικής Αλληλεγγύης με αναπληρω¬ 
τή τον Διευθυντή της Διεύθυνσης. 

γ) Τον Γενικό Διευθυντή του Ο.Π.Α.Δ., με αναπληρωτή 
τον Διευθυντή Υγειονομικής Περίθαλψης του Ο.Π.Α.Δ.. 

Η Επιτροπή συγκροτείται με απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης. Η θητεία των μελών είναι τριετής και με την 
απόφαση της συγκρότησης ορίζεται και ο Γραμματέας 
της Επιτροπής με τον αναπληρωτή του, ο οποίος επιλέγε¬ 
ται μεταξύ των υπαλλήλωντου Ο.Π.Α.Δ.. Η Επιτροπή απο¬ 
τελεί ιδία αρχή, με δική της σφραγίδα και πρωτόκολλο. Η 
Επιτροπή ελέγχει νόμω και ουσία τις προσφυγές που υπο¬ 
βάλλονται σύμφωνα με την προηγούμενη παράγραφο και 
μπορεί να ακυρώσει ή τροποποιήσει τις αποφάσεις του 
Δ.Σ. του Ο.Π.Α.Δ. περί επιβολής κυρώσεων. Αν η Επιτρο¬ 
πή δεν αποφανθεί μέσα σε αποκλειστική προθεσμία εξή¬ 
ντα ημερών, αφότου έλαβε την προσφυγή, θεωρείται ότι 
την απέρριψε. Η προθεσμία και η άσκηση της εν λόγω 
προσφυγής και το χρονικό διάστημα μέχρι την έκδοση 
απόφασης ή τη σιωπηρή απόρριψη της αναστέλλουν την 
εκτέλεση της προσβαλλόμενης απόφασης. 

6. Τα κατά τις ανωτέρω διατάξεις επιβαλλόμενα πρόστι¬ 
μα εισπράττονται κατά τις διατάξεις περί είσπραξης δη¬ 
μοσίων εσόδων." 

3. Το εδάφιο γ’ της παρ. 1 του άρθρου 7 του Ν. 
2768/1999 (ΦΕΚ 273 Α’) αντικαθίσταται ως εξής: 

"Ο Οργανισμός επεξεργάζεται και εισηγείται Κανονι¬ 
σμό Παροχών προς τους ασφαλισμένους του, με τον 
οποίο καθορίζει τους δικαιούχους, τα ποσοστά συμμετο¬ 
χής των δικαιούχων στις παροχές, τις προϋποθέσεις και 
διαδικασίες χορήγησης τους, το είδος των παροχών και 
το ποσό της αναγνωριζόμενης δαπάνης. Ο Κανονισμός 
αυτός εγκρίνεται με κοινή απόφαση των Υπουργών 
Υγείας και Κοινωνικής Αλληλεγγύης και Οικονομίας και 
Οικονομικών και δύναται να τροποποιεί ή καταργεί κάθε 
αντίθετη διάταξη. Το Δ.Σ. του Ο.Π.Α.Δ. με αποφάσεις του 
δύναται να προβαίνει σε κοστολογήσεις ορθοπεδικών ει¬ 
δών, προθεμάτων και βοηθητικών μέσων." 

4. Ο Ο.Π.Α.Δ. μπορεί, με απόφαση του Διοικητικού του 
Συμβουλίου, να συμβάλλεται με φορείς για την παροχή ή 
λήψη υπηρεσιών υγειονομικής περίθαλψης με αμοιβή. 5. 
Ο Ο.Π.Α.Δ. μπορεί, με απόφαση του Διοικητικού Συμβου¬ 
λίου που λαμβάνεται μετά από τη σχετική γνώμη των ειδι¬ 
κών υγειονομικών επιτροπών της παραγράφου 9 του άρ¬ 


θρου 5 του Ν. 2194/1994 (ΦΕΚ 34 Α’), να εγκρίνει μη κο¬ 
στολογημένες δαπάνες για τους ασφαλισμένους του που 
πραγματοποιούν εξετάσεις και επεμβάσεις σε ιδιωτικούς 
φορείς, υπό την προϋπόθεση ότι αυτές δεν μπορούν να 
πραγματοποιηθούν σε κρατικά νοσοκομεία στην Ελλάδα. 

ΚΕΦΑΛΑΙΟ ΣΤ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 42 

1. Από την 3η Μαΐου 2005 καταργούνται οι διατάξεις των 
άρθρων 1,2, 3, 4, 5 και 12 του Ν. 2889/2001 (ΦΕΚ 37 Α’), 
καθώς και κάθε άλλη διάταξη που είναι αντίθετη προς τις 
διατάξεις του νόμου αυτού. Την ίδια ημερομηνία καταρ- 
γούνται τα Πε.Σ.Υ.Π., τα οποία είχαν συσταθεί με την πα¬ 
ράγραφο 2 του άρθρου 1 του Ν. 2889/2001. 

2. Οι διατάξεις των άρθρων 1 έως και 20 του νόμου αυ¬ 
τού αρχίζουν να εφαρμόζονται από την 3η Μαΐου 2005. 

3. Η θητεία των Προέδρων Γ ενικών Διευθυντών των 
Πε.Σ.Υ.Π. και των Διοικητών και Αναπληρωτών Διοικητών 
των Νοσοκομείων, η οποία λήγει την 28η Φεβρουάριου 
2005, παρατείνεται αυτοδικαίως μέχρι την ημερομηνία 
έκδοσης των αποφάσεων του Υπουργού Υγείας και Κοι¬ 
νωνικής Αλληλεγγύης περί διορισμού των νέων Διοικητών 
των Δ.Υ.ΠΕ. και των νέων Διοικητών και Αναπληρωτών 
Διοικητών των Νοσοκομείων, σύμφωνα με τις διατάξεις 
αυτού του νόμου. 

4. Οι προϋπολογισμοίτου τρέχοντος οικονομικού έτους 
των Νοσοκομείων και Μονάδων Κοινωνικής Φροντίδας, οι 
οποίοι εμφανίζονται ως παράρτημα των ενοποιημένων 
προϋπολογισμών των Πε.Σ.Υ.Π., αποτελούν τους 
προϋπολογισμούς των παραπάνω Νοσοκομείων και Μο¬ 
νάδων Κοινωνικής Φροντίδας και εκτελούνται με ευθύνη 
των οργάνων Διοίκησης αυτών. Ο προϋπολογισμός του 
τρέχοντος οικονομικού έτους της Κεντρικής Υπηρεσίας 
των Πε.Σ.Υ.Π. εκτελείται ως προϋπολογισμός της αντί¬ 
στοιχης Δ.Υ.ΠΕ.. Οι αδιάθετες πιστώσεις του 
προϋπολογισμού του Υπουργείου Υγείας και Κοινωνικής 
Αλληλεγγύης τρέχοντος οικονομικού έτους για την επιχο¬ 
ρήγηση των Πε.Σ.Υ. Π., θεωρούνται πιστώσεις επιχορήγη¬ 
σης των Δ.Υ.ΠΕ. καιτων Μονάδων Κοινωνικής Φροντίδας 
αντίστοιχα. 

5. Η κατάρτιση και εκτέλεση του προϋπολογισμού των 
ως άνω νομικών προσώπων, καθώς και η αναγνώριση, εκ¬ 
καθάριση και εντολή πληρωμής των δαπανών τους διέπο- 
νται από τις διατάξεις του ν.δ. 496/1974. Οι δαπάνες τους 
υπόκεινται σε προληπτικό έλεγχο από το Ελεγκτικό Συνέ¬ 
δριο. 

6. Η εκκαθάριση της μισθοδοσίας του προσωπικού των 
Νοσοκομείων και Μονάδων Κοινωνικής Φροντίδας, κα¬ 
θώς και οι επιχορηγήσεις για την αντιμετώπιση λειτουργι¬ 
κών δαπανών εξακολουθούν να γίνονται σε βάρος των 
Κωδικών Αριθμών Εξόδων του προϋπολογισμού του 
Υπουργείου Υγείας και Κοινωνικής Αλληλεγγύης. 

7. Για την εκκαθάριση και πληρωμή της μισθοδοσίας 
του προσωπικού των Νοσοκομείων Ε.Σ.Υ.Κ.Α. καιτων Μο¬ 
νάδων Κοινωνικής Φροντίδας που αποτελούσαν μέχριτην 
ισχύ του παρόντος αποκεντρωμένες μονάδες των 
Πε.Σ.Υ.Π., συμπεριλαμβανομένων και των πρόσθετων 
αμοιβών, εφαρμόζονται οι μέχρι τη δημοσίευση του πα¬ 
ρόντος ισχύουσες σχετικές διατάξεις. Για τη μισθοδοσία 
του προσωπικού των Δ.Υ.ΠΕ. εφαρμόζονται οι ισχύουσες 

μέχρι τη δημοσίευση του παρόντος σχετικές με τη μισθο¬ 
δοσία του προσωπικού της Κεντρικής Υπηρεσίας των 
Πε.Σ.Υ.Π. διατάξεις. 

8. Οι εκκρεμείς δίκες του κάθε Πε.Σ.Υ.Π. συνεχίζονται 
από την αντίστοιχη Δ.Υ.ΠΕ.. 

Άρθρο 43 

1. Η ρύθμιση του άρθρου 17 του Ν. 3301/2004 (ΦΕΚ263 
Α’) περιλαμβάνει και τα χρέη των Νοσοκομείων Ε.Σ.Υ. που 
δημιουργήθηκαν από την ημερομηνία δημοσίευσης του 
Ν. 3301/2004 μέχρι και την 31η Δεκεμβρίου 2004 και εμπί¬ 
πτουν στις διατάξεις του άρθρου αυτού. Η προθεσμία για 
την υποβολή των σχετικών υπεύθυνων δηλώσεων παρα- 
τείνεται για έναν μήνα από την ημερομηνία δημοσίευσης 
του νόμου αυτού. 

2. Οι προθεσμίες προσαρμογής των ιδιωτικών φορέων 
παροχής υπηρεσιών Πρωτοβάθμιας Φροντίδας Υγείας 
προς τις διατάξεις του Π.Δ. 84/2001 (ΦΕΚ70 Α’), οι οποίες 
προβλέπονται στην παράγραφο 15του άρθρου 19του Ν. 
3106/2003 (ΦΕΚ 30 Α’), παρατείνονται μέχρι την 10η 
Οκτωβρίου 2005. 

3. Η προθεσμία που προβλέπεται στην παρ. 4 του άρ¬ 
θρου 14 του Ν. 3204/2003 (ΦΕΚ 296 Α’) παρατείνεται μέ¬ 
χρι την 31η Δεκεμβρίου 2006. 

Άρθρο 44 


Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά σε επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεση του ως νόμου 
του Κράτους. 

Αθήνα,31 Μαρτίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠ. ΣΠΗΛΙΩΤΟΠΟΥΛΟΣ Μ. ΓΙΑΝΝΑΚΟΥ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 

Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 1 Απριλίου 2005 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ, 

Α. ΠΑΠΑΛΗ ΓΟΥΡΑΣ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΐ.ςτ - θ-γπ3Μ: \λ/θ5γτι331θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γ ραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδας 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θηγο, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυΓΟ ανά σελίδα. 

Σε μορφή ΟΟ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οό-τοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οό-τοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ί3Χ : 210 - 4071010 ϊηΐθίτίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠθΙ 


Α' (Νόμοι, Π .Δ., Συμβάσεις κτλ.) 225 € 

Β' (Υπουργικές αποφάσεις κτλ.) 320 € 

Γ (Διορισμοί, απολύσεις κτλ. Δημ. Υπαλλήλων) 65 € 

Δ' (Απαλλοτριώσεις, πολεοδομία κτλ.) 320 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ 

Παράρτημα (Προκηρύξεις θέσεων ΔΕΠ κτλ.) 33 € 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 

Ανωτάτου Ειδικού Δικαστηρίου (Α.Ε.Δ.) 10 € 

Ανωνύμων Εταιρειών & Ε.Π.Ε. 2.250 € 

Διακηρύξεων Δημοσίων Συμβάσεων (Δ.Δ.Σ.) 225 € 

Πρώτο (Α'), Δεύτερο (Β') και Τέταρτο (Δ') 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', 
Αναπτυξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται σπς ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























